মৰণোত্তৰ দেহদান -(বিজয় শৰ্মা) - সাহিত্য ডট অৰ্গ\nমৃত্যুঞ্জয়ী ইলোৰা ৰায়চৌধুৰী বাইদেউক শ্ৰদ্ধাৰে সোঁৱৰিছোঁ|\nমৃত্যুৰ পিছতো মানৱ সেৱা কৰিব পাৰি। মৰণোত্তৰ দেহদান বা অংগ দানৰ জৰিয়তে মৃত্যুৰ পিচতো মানুহৰ সেৱা আগবঢ়োৱাৰ মহান আদৰ্শৰ প্ৰতি অনুপ্ৰাণিত হৈ গুৱাহাটী নিবাসী ইলোৰা ৰায়চৌধুৰীয়ে দেহদান কৰাৰ সংকল্প লয়। জীৱনৰ মাজ বয়সত কৰ্কট ৰোগাক্ৰান্ত হোৱা ৰায়চৌধুৰীয়ে মৃত্যুৰ দুমাহৰ আগেয়ে ২০০৩ চনৰ ১৭ মাৰ্চত স্বাক্ষৰিত ‘শেষ ইচ্ছাপত্ৰ’ৰ যোগে চিকিৎসা বিজ্ঞানৰ গৱেষণা তথা অগ্ৰগতিৰ স্বাৰ্থত মৰণোত্তৰ দেহদানৰ কথা উল্লেখ কৰে। তেৱেঁই মৰণোত্তৰ দেহদান কৰা অসম তথা উত্তৰ-পূব ভাৰতৰ প্ৰথমগৰাকী মহিলা। ২০০৩ চনৰ ১৫ মেত মৃত্যুৰ লগে লগে তেওঁৰ চকুযুৰি গুৱাহাটীৰ শংকৰদেৱ নেত্ৰালয়ক দান কৰা হয় আৰু চিকিৎসালয় কৰ্তৃপক্ষই দুজন অন্ধ লোকৰ চকুত তেওঁৰ কৰ্ণিয়া সংস্থাপন কৰি তেওঁলোকক দৃষ্টিদান কৰে। ১৫ মেৰ দিনাখনেই তেওঁৰ মৃতদেহ গুৱাহাটী চিকিৎসা মহাবিদ্যালয়ক আনুষ্ঠানিকভাৱে অৰ্পণ কৰা হয়।\nকেৱল মৰণোত্তৰ দেহদান বা অংগ দানৰ উদ্দেশ্যৰে নহয়, সমাজৰ চাৰিওফালে যুগ-যুগান্তৰ ধৰি চলি থকা বিভিন্ন অন্ধবিশ্বাস, কু সংস্কাৰ, গোড়ামি আদিৰ অৱসান ঘটাই বৈজ্ঞানিক মানসিকতা প্ৰসাৰৰ লক্ষ্যৰে ইলোৰা ৰায়চৌধুৰীৰ প্ৰথম মৃত্যুবাৰ্ষিকীৰ অনুষ্ঠানত সতীৰ্থ, স্বামী ইচফাকুৰ ৰহমান আৰু বহু গুণমুগ্ধ লোকে ‘ইলোৰা বিজ্ঞান মঞ্চ’ নামৰ এটি স্বেচ্ছাসেৱী বে-চৰকাৰী সংগঠনৰ জন্ম দিয়ে। সংগঠনটোৱে বিগত বছৰবোৰত মানৱ সেৱাৰ ক্ষেত্ৰত যথেষ্ট অৱদান আগবঢ়াইছে আৰু সমাজৰ বিভিন্ন শ্ৰেণীৰ লোকৰ সঁহাৰি লাভ কৰিবলৈ সক্ষম হৈছে। ইতিমধ্যে আমাৰ ৰাজ্যখনৰ বিভিন্ন প্ৰান্তৰ কেইবাশতাধিক লোকে মৰণোত্তৰ দেহদানৰ ইচ্ছাপত্ৰত স্বাক্ষৰ কৰিছে। ইয়াৰে কেইবাগৰাকীৰো ইতিমধ্যে মৃত্যু ঘটাত তেওঁলোকৰ মৃতদেহ অসম চিকিৎসা মহাবিদ্যালয় আৰু গুৱাহাটী চিকিৎসা মহাবিদ্যালয়ক সসন্মানে অৰ্পণ কৰা হৈছে। তাৰোপৰি ব্যাপক সংখ্যক লোকে ৰক্তদান, নেত্ৰদানৰ দৰে পবিত্ৰ মানৱ সেৱাৰ অধিকাৰী হৈছে। এনে কাৰ্যসূচীৰ সমান্তৰালভাৱে মঞ্চই বিদ্যাসাগৰ, ৰামমোহন, হেমচন্দ্র বৰুৱা, আনন্দৰাম ঢেকিয়াল ফুকন, গুণাভিৰাম বৰুৱা আদি মনীষীসকলে ৰোপণ কৰি থৈ যোৱা যুক্তিবাদী ঐতিহ্যৰ আঁত ধৰি অন্ধবিশ্বাস, কু-সংস্কাৰাদিৰ বিৰুদ্ধে সমাজত বৈজ্ঞানিক চিন্তা-চেতনাৰ উন্মেষ ঘটাবলৈও বিনম্ৰ প্ৰয়াস চলাই আহিছে। তাৰেই অকপট চেষ্টাত জন্ম হৈছে ‘সমীক্ষণ’ৰ দৰে বিজ্ঞানমনস্কতা আৰু প্রগতিশীল চিন্তাৰ সময়োপযোগী আলোচনীৰো।\nবিজ্ঞান আৰু প্ৰযুক্তি বিদ্যাৰ অভূতপূৰ্ব প্ৰগতি সত্তেও আমাৰ ৰাজ্য তথা দেশখনত কৌটিকলীয়া বহু অযুক্তিকৰ ধ্যান ধাৰণাই আজিও সৰ্বসাধাৰণক আচ্ছন্ন কৰি ৰাখিছে। অস্পৃশ্যতাৰ কঠিন শৃংখলৰ আৱৰ্তত আজিও আৱদ্ধ আমাৰ সমাজ জীৱন। ডাইনীৰ নামত হত্যাৰ দৰে নিষ্ঠুৰ তথা অমানৱীয় কাৰ্য চলিয়েই আছে। কিৰো ইয়ং, নিৰ্মল বাবাহঁতৰ দৰে অপৰাধীৰ সাম্ৰাজ্য দিনে দিনে বিস্তাৰিতহে হৈ গৈ আছে। যিবোৰ সংস্কাৰে আমাৰ ব্যক্তিগত তথা সমাজিক জীৱন পংগু আৰু পশ্চাদমুখী কৰি ৰাখিছে,সেইবোৰৰ বিৰুদ্ধে আমি সকলোৱে মাৰবান্ধি থিয় দিয়া উচিত।\nমৃত্যুৰ পিছতো মানৱ সেৱা!\nমৰণোত্তৰ দেহদানক এক পাৰিবাৰিক/জাতীয়/ৰাষ্ট্ৰীয় পৰম্পৰা/সংস্কৃতিলৈ পৰিণত কৰোঁ আহক।\nমানৱ মৃতদেহ এটি অতি মূল্যৱান। ইয়াক কেৱল পৰম্পৰা অনুসৰি দাহ কৰি অথবা সমাধিস্থ কৰি নষ্ট কৰা অনুচিত। আমি কেতিয়াও আমাৰ দেহবোৰ ছাঁই বা ধূলিত পৰিণত হ’বলৈ এৰি দিব নালাগে। প্রয়োজনীয় শৱদেহৰ অভাৱে আমাৰ চিকিৎসা মহাবিদ্যালয়বোৰত এনাটমীৰ শিক্ষা প্ৰদান/গ্ৰহণত বহু সমস্যাৰ সৃষ্টি কৰি আহিছে। এটি মৃতদেহে চিকিৎসা বিজ্ঞানৰ শিক্ষা, প্ৰশিক্ষণ, গৱেষণা আৰু অংগ প্ৰতিস্থাপন/সংৰোপণৰ অলেখ সুযোগ-সুবিধা আগবঢ়ায়।\nমৰণোত্তৰ দেহদান এক অতিশয় মহান কাৰ্য। ই এক ধাৰ্মিক কাৰ্য। প্ৰতিদিনেই বহুলোকে এক মানৱ অংগৰ বাবে অপেক্ষাৰত অৱস্থাতেই মৃত্যুক সাৱটি ল’ব লগা হয়। এজন মৃত বা মস্তিষ্কৰ মৃত্যু হোৱা (Brain-stem-death) ব্যক্তিৰ এটা হৃদযন্ত্ৰ অথবা বৃক্কৰ কোনো প্ৰয়োজন নাই। ইয়াক আন কাৰোবাক দীৰ্ঘজীৱন প্ৰদান কৰিবৰ বাবে প্ৰয়োগ কৰিব পাৰি। দান কৰা বৃক্ক, যকৃৎ, নাইবা হৃদযন্ত্ৰই কাৰোবাক নিশ্চিত মৃত্যুৰ মুখৰপৰা বচাব পাৰে। বৃক্ক, যকৃৎ, হৃদযন্ত্ৰ, চকুৰ পৰা হাঁড় আৰু ছাল পৰ্যন্ত দান কৰিব পাৰি আৰু অন্য ব্যক্তিৰ শৰীৰত সংৰোপণ কৰি তেনে ব্যক্তিক নৱজীৱন প্ৰদান কৰিব পাৰি। এটি দেহে অংগ প্ৰতিস্থাপন/সংৰোপণৰ ৫০ টা পৰ্যন্ত সুযোগ প্ৰদান কৰিব পাৰে। আমাৰ মৃত্যু/মস্তিষ্কৰ মৃত্যুৰ পিছতো আমাৰ চকুযুৰি, বৃক্ক, যকৃৎ, হৃদযন্ত্ৰ ইত্যাদি এই পৃথিৱীত জীয়াই থাকিব কাৰোবাক নতুন জীৱন প্ৰদান কৰি! প্ৰকৃতাৰ্থত আমাৰ পুনৰ্জন্ম হ’ব!\nমানুহ মৰণশীল। সেয়ে আহক,আমি প্ৰত্যেকেই নিজৰ ব্যক্তিগত জীৱনৰ সুখ উপভোগৰ সমান্তৰালকৈ আনৰো উপকাৰ কৰোঁ – জীৱন কালত ৰক্তদান আদিৰে আৰু মৃত্যুৰ পাছত দেহদানেৰে। সীমাবদ্ধ মানৱ জীৱনে জীৱন কালত কৰিব নোৱাৰাখিনি মৃত্যুৰ পাছতো মানৱ কল্যাণৰ হকে দেহদান কৰি উপভোগ কৰোঁ প্ৰকৃত ধাৰ্মিক জীৱনৰ নিৰ্লোভ আৰু নিৰ্মল আনন্দ। ‘ইলোৰা বিজ্ঞান মঞ্চ’ই এই ক্ষেত্ৰত পাৰ্যমানে সহযোগিতা আগবঢ়াব।\nসম্প্ৰতি কৰ্ণিয়াজনিত অন্ধতা সমাজৰ ডাঙৰ ব্যাধিৰূপে দেখা দিছে। দুৰ্ঘটনাৰ উপৰিও প্ৰদূষণকে ধৰি বিভিন্ন ৰাসায়নিক পদাৰ্থৰ ব্যৱহাৰ বৃদ্ধি হোৱাৰ লগে লগে এই অন্ধতাৰ হাৰ ক্ৰমাৎ বৃদ্ধি পাইছে আৰু বহু লোকে এই সুন্দৰ জগতখন চোৱাৰ পৰা বঞ্চিত হৈছে। এই অন্ধ লোকসকলে জীৱনৰ যিকোনো সময়ত নিজৰ অন্ধতা দূৰ কৰিব পাৰে। একমাত্ৰ উপায় – কৰ্ণিয়া সংৰোপণ। নেত্ৰদানৰ জৰিয়তেহে এই সংৰোপণ সম্ভৱ। কৰ্ণিয়াজনিত অন্ধতাৰ চিকিৎসাৰ বাবে আমাৰ দেশত বছৰি ১.৫ লাখমান মানৱ কৰ্ণিয়াৰ প্ৰয়োজন। এই প্ৰয়োজনীয়তাৰ বিপৰীতে নেত্ৰদানৰ যোগেদি ৪০ হাজাৰতকৈয়ো কম চকুহে দেশৰ নেত্ৰ-ভঁৰাল(Eye Bank) সমূহে লাভ কৰে। প্ৰত্যেক বছৰে এক বৃহৎ অংশ চাহিদা থাকি যায়। সেয়েহে আমি সকলোৱে মৃত্যুৰ পিছত নেত্ৰদান কৰাৰ সংকল্প লোৱা উচিৎ আৰু এই অন্ধ লোকসকলক আমাৰ বিনন্দীয়া পৃথিৱীখনৰ ৰং ৰূপ উপভোগ কৰাত সহায় কৰা উচিৎ। এজন ব্যক্তিৰ নেত্ৰদানে দুজন কৰ্ণিয়াজনিত অন্ধতাত ভোগা লোকক দৃষ্টিশক্তি দান কৰিব পাৰে। চকুৰ আন অংশ গৱেষণা আৰু প্রশিক্ষণৰ বাবে উপযোগী।\nনেত্ৰদানৰ বাবে বয়সৰ কোনো বাধা নাই। দুৰ্বল দৃষ্টিশক্তি সম্পন্ন, চশমা ব্যৱহাৰকাৰী, অথবা চকুত চানি পৰা ৰোগৰ অস্ত্ৰোপচাৰ(Cataract Surgery) কৰা ব্যক্তিয়েও নেত্ৰদান কৰিব পাৰে। মৃত ব্যক্তি এগৰাকীয়ে নিজৰ জীৱনকালত নেত্ৰদান নকৰিলে, তেওঁৰ পৰিয়ালৰ সদস্য অথবা নিকটাত্মীয়য়ো তেওঁৰ নেত্ৰ দান দিব পাৰে। ৰাইজক নেত্ৰদান সন্দৰ্ভত সজাগ কৰিব পাৰিলে সমাজৰ পৰা কৰ্ণিয়াজনিত অন্ধতা দূৰ কৰিব পৰা যাব।\n← মানদণ্ডৰ মান -(উদ্দীপ তালুকদাৰ)\nআধ্যাত্মিক কাহিনী -(শশীমাই শইকীয়াদত্ত) →\nআত্মহত্যা আৰু মিডিয়া: (উদ্দীপ তালুকদাৰ )\nOctober 14, 2013 March 10, 2021 1\nবিয়াৰ ল’গত সম্পৰ্ক থকা কেইটামান গোৱালপৰীয়া লোকগীত (সংগ্ৰহ: জয়দীপ চক্ৰৱৰ্তী)\nআন এটি প্ৰশ্ন: খগেশ সেন ডেকা\nOctober 19, 2017 March 10, 2021 1


বিষ্ণু ৰাভা এতিয়া কিমান ৰাতি! (-অঞ্জল বৰা) - সাহিত্য ডট অৰ্গ\n(২০ জুন বিশেষ লেখা)\nবিষ্ণু ৰাভাৰ দোষ কি আছিল? চৰকাৰৰ শোষণ-শাসন আৰু অন্যায় অত্যাচাৰৰ বিৰুদ্ধে সাধাৰণ জনগণক সজাগ কৰি দিয়াই আছিল তেওঁৰ অপৰাধ৷ সেয়ে সাধাৰণ হালোৱা-হজুৱা কৃষক শ্ৰেণীৰ বুকুৰ মাজতে সোমাই থকা বিষ্ণু ৰাভাক চৰকাৰে বিচাৰি উলিয়াব নোৱাৰি তেওঁক জীৱন্তে বা মৃত ধৰিব পৰাজনলৈ দহ হাজাৰ টকাৰ পুৰষ্কাৰ ঘোষণা কৰিছিল৷ কিন্তু তেওঁ সেই দহ হাজাৰ টকীয়া পুৰষ্কাৰৰ বিপদ বুকুত বান্ধিও গাঁৱৰ বুকুৰ পৰা অসমীয়া সোণসেৰীয়া সংস্কৃতিৰ গীত-মাত বুটলি আনিছিল৷ প্ৰকৃত কলাৰ সৃষ্টিৰে অসমীয়া সংস্কৃতিক জীয়াই ৰাখিবলৈ চেষ্টা কৰিছিল৷ বিষ্ণু ৰাভাই মূলতঃ মহাত্মা গান্ধীৰ সপোনৰ পঞ্চায়তী ৰাজৰেই কামনা কৰিছিল৷ তেওঁ আশা কৰিছিল যিদিনা সমাজত পঞ্চায়তৰ বিকাশ হ’ব, সকলো মানুহে সম অধিকাৰৰ মাজেৰে জীয়াই থাকিব সেইদিনাই ভাৰতে প্ৰকৃত স্বাধীনতা লাভ কৰিব৷ তেওঁ আছিল প্ৰকৃততে এজন দেশ প্ৰেমিক আৰু সমাজ সেৱক৷ পিতৃ পদত্ত আঢ়ৈ হেজাৰ বিঘা মাটি সাধাৰণ কৃষকৰ মাজত বিলাই দি, বৃটিছ চৰকাৰে দিয়া ডি-এছ-পি চাকৰিও পৰিত্যাগ কৰি বিষ্ণু ৰাভাই সেয়ে সাধাৰণ মানুহৰ মাজতেই জীয়াই থাকি কৃষক সমাজৰ বাবেই জীৱন আত্মনিয়োগ কৰিছিল৷\nআজি বিষ্ণু ৰাভাৰ নামেৰে “ৰাভা দিৱস” উদযাপন কৰোঁতে এই সকলোবোৰ কথা ক’ৰবাত এলাগি হৈ পৰে৷ লাখ লাখ টকা খৰছ কৰি পঞ্চায়ত বা বিধান সভাৰ দলীয় টিকট কিনি নিজকে ধোঁৱা-তুলসীৰ পাত সজায় শাসনৰ গাদীলৈ অহা জননেতাসকলে বিষ্ণু ৰাভাৰ সেই দহ হাজাৰ টকীয়া মূৰত মাল্যদান কৰি বক্তৃতা দিয়ে৷ তেওঁৰ নৃত্য-গীতৰ প্ৰশংসাৰে, কবিতা আবৃত্তিৰে মানুহক আমোদ দিয়ে৷ কিন্তু সততে ৰাভাৰ সেই আদৰ্শ আৰু স্বপ্নৰ পৰা আঁতৰি থাকে৷ আজিৰ বাস্তৱ সমাজখন যেন বিষ্ণু ৰাভাৰ স্বপ্নৰ পৰা বহু পৃথক৷ সেয়া পঞ্চায়তীৰাজেই হওক বা বিধান সভাই হওক৷ বিধান সভাৰ ক্ষেত্ৰটো বিষ্ণু ৰাভাৰ মত আছিল “প্ৰকৃত ৰাইজৰ কামত অহা ৰাইজৰ দৰবাৰ” প্ৰতিষ্ঠা কৰা৷ ৰাইজৰ কামত নহা অপ্ৰয়োজনীয় বাদ-বিবাদবোৰ আৰু ৰাইজৰ অৰ্থৰ অপচয়বোৰ তেওঁ আঁতৰ কৰিব বিচাৰিছিল৷ কিন্তু অসমৰ ৰাজনৈতিক নেতাসকলে ৰাভাই যি দুটা দিশক অধিক অগ্ৰাধিকাৰ দিছিল তাকেই উপেক্ষা কৰি তেওঁক অপমান কৰিবলৈ কুণ্ঠাবোধ নকৰিলে৷ সুৰৰ পূজাৰী হৈ আজি বিষ্ণু ৰাভা সকলোৰে প্ৰাণত জীয়াই আছে আৰু অসমীয়া জাতি থাকে মানে জীয়াই থাকিব কিন্তু সেয়াই বিষ্ণু ৰাভাই পাব লগা প্ৰকৃত স্বীকৃতি বুলি একেষাৰে ক’ব নোৱাৰি৷\nসাৰে আছে প্ৰীতি…\nভট্টাচাৰ্য্য কবিৰ প্ৰশ্নটোৰ যেন এতিয়া সহজেই উত্তৰ দিব পৰা হৈছে৷ হয় “বিষ্ণু ৰাভা এতিয়া বহু ৰাতি” গোটেই জীৱন হাবিয়ে-জঙ্গলে সাধাৰণ জনজীৱনৰ মাজত উজাগৰে (সাৰে) থাকি নিস্বাৰ্থভাৱে দেশ আৰু মানুহৰ বাবে গান ৰচা বিষ্ণু ৰাভাৰ সেই উজাগৰি নিশাৰ ত্যাগ কষ্টৰ সন্মান অসমবাসীয়ে ৰক্ষা কৰিব নোৱাৰিলে৷ মাথো তেওঁৰ সেই ভালপোৱা “প্ৰীতি” সকলো জীয়াই থাকিল এটা নিৰ্দিষ্ট দিনত কোনোবা জকমকীয়া অনুষ্ঠানত বা এচাম মুখা-পিন্ধা মানুহৰ কণ্ঠত৷ সকলোৱেই যেন পাহৰি গ’ল বিষ্ণু ৰাভাৰ আদৰ্শ, ত্যাগ আৰু তেওঁৰ বৈপ্লৱিক চেতনাৰ অন্তৰালত থকা এখন শ্ৰেণীহীন, স্বাৰ্থহীন সমাজৰ স্বপ্নটো৷ এতিয়া আৰু তেওঁক প্ৰশ্ন কৰাৰ প্ৰয়োজন নাই “বিষ্ণু ৰাভা এতিয়া কিমান ৰাতি!”


দধীচি - অসমীয়া ৱিকিপিডিয়া\nবজ্ৰ নিৰ্মাণৰ বাবে দেৱতাসকলে দধীচিক তেওঁৰ ৰাজহাড় দান দিবলৈ প্ৰাৰ্থনা কৰাৰ দৃশ্য।\nদধীচি (বা দধ্যাংশ বা দধ্যাঙ্গ) প্ৰাচীন ভাৰতীয় পৌৰাণিক আখ্যানৰ এগৰাকী ঋষি। ঋষি দধীচি আত্মবলিদান আৰু আত্মোৎসৰ্গৰ বাবে প্ৰসিদ্ধ। পুৰাণ বৰ্ণিত কাহিনী অনুসৰি ঋষি দধীচিয়ে নিজৰ দেহ ত্যাগ কৰি দেৱৰাজ ইন্দ্ৰৰ অস্ত্ৰ বজ্ৰ তৈয়াৰ কৰিবলৈ সহায় কৰিছিল। স্বৰ্গ অধিকাৰ কৰি দেৱতাসকলক স্বৰ্গৰ পৰা বহিস্কৃত কৰা বৃত্ৰ নামৰ অসুৰক বধ কৰিবলৈ দেৱতাসকলক এক শক্তিশালী অস্ত্ৰৰ প্ৰয়োজন হৈছিল। সেই সময়ত ঋষি দধীচিয়ে নিজৰ দেহদান কৰি দেৱতাসকলক সহায় কৰিছিল বুলি জনা যায়।\nদধীচি বা দধ্যাংশ সংস্কৃতৰ দধ্য(দৈ) আৰু অংশ(ভাগ) শব্দ মিলিত হৈ সৃষ্টি হৈছে। ইয়াৰ অৰ্থ হ’ল ‘যাৰ দেহে দৈৰ পৰা শক্তি আহৰণ কৰিছে’। ঋষি দধীচিৰ নামটো দধ্যাঙ্গ বা দধ্যাংশ শব্দৰ পৰা আহিছে বুলি বিখ্যাত সংস্কৃত পণ্ডিত পানিনিয়ে তেওঁৰ অস্ত্যাধ্যায়ী গ্ৰন্থত উল্লেখ কৰিছে।\nঋষি দধীচি শিৱভক্ত হিচাপে প্ৰখ্যাত। শিৱ আৰু শক্তি(সতী)ৰ বিচ্ছেদ হোৱাৰ পিছত, শিৱ কিছুদিন অৰণ্যত বাস কৰিছিল বুলি জনা যায়। ঋষি হিচাপে শিৱ বনত আবিৰ্ভাৱ হোৱা দিনটোকে বাৰ্ষিক মহা শিৱৰাত্ৰি হিচাপে উদযাপন কৰা হয়। বনত থকা কালছোৱাত দধীচি আদি ঋষিগণে মহাদেৱৰ আৰাধনা কৰাৰ কথা পুৰাণত উল্লেখ পোৱা যায়।\nভাগৱত পুৰাণ অনুসৰি ঋষি দধীচি ‘অথৰ্বন মুনি’ আৰু তেওঁৰ পত্নী ‘চিত্তি’ৰ পুত্ৰ। ঋষি অথৰ্বনক হিন্দু ধৰ্মশাস্ত্ৰ চাৰিবেদৰ অন্যতম অথৰ্ব বেদৰ ৰচয়িতা হিচাপে জনা যায়। তেওঁৰ পত্নী চিত্তি ঋষি ‘কৰ্দম’ৰ পুত্ৰী আছিল। ঋষি দধীচিৰ পত্নীৰ নাম স্বৰ্চা আৰু পুত্ৰ পিপ্পালাড়া। ঋষি পিপ্পালাড়া প্ৰশ্ন উপনিষদৰ ৰচয়িতা হিচাপে জনা যায়। দধীচিয়ে মুনিয়ে নৈমিশাৰণ্যৰ মিশ্ৰিখ নামে ঠাইত নিজৰ আশ্ৰম প্ৰতিষ্ঠা কৰিছিল বুলি প্ৰবাদ আছে। বৰ্তমান এই ঠাই উত্তৰ প্ৰদেশৰ লক্ষ্ণৌত অৱস্থিত।  বৰ্তমান ৰাজস্থান ৰাজ্যত প্ৰধানকৈ বসবাস কৰা দধীচ ব্ৰাহ্মণ সম্প্ৰদায়ৰ লোকসকল ঋষি দধীচিৰ বংশধৰ বুলি বিশ্বাস প্ৰচলিত আছে।\nপুৰাণ বৰ্ণিত ঋষি দধীচিৰ উপাখ্যান:[সম্পাদনা কৰক]\nসংলগ্ন তথ্য[সম্পাদনা কৰক]\nঋষি দধীচিৰ সৈতে জড়িত বিভিন্ন উপাখ্যান পুৰাণসমূহত পোৱা যায়। প্ৰজাপতি দক্ষই আয়োজন কৰা যজ্ঞলৈ মহাদেৱক আমন্ত্ৰণ নকৰাৰ কথা জানিব পাৰি সেই যজ্ঞ ত্যাগ কৰা প্ৰথম ব্যক্তি হিচাপে ঋষি দধীচিক জনা যায়।  তদুপৰি হিন্দু ধৰ্মাৱলম্বী লোকসকলে জপ কৰা ‘নাৰায়ণ কৱচ’ মন্ত্ৰৰ ৰচনা ঋষি দধীচিয়ে কৰিছিল। দেৱী হিঙ্গলাজক উদ্দেশ্যি আৰাধিত মন্ত্ৰসমূহ দধীচিয়ে ৰচনা কৰিছিল বুলি প্ৰবাদ আছে। পুৰাণ বৰ্ণিত আখ্যান অনুসৰি পৰশুৰামে এসময়ত সকলো ক্ষত্ৰিয়ৰ নিধন কৰিছিল। সেই সময়ত ঋষি দধীচিয়ে কিছু ক্ষত্ৰিয় সন্তানক হিঙ্গলাজ দেৱীৰ মন্দিৰত লুকুৱাই ৰাখিছিল আৰু দেৱীৰ আৰাধনা কৰি তেওঁলোকক সুৰক্ষিত কৰিছিল।\n↑ "The Great Sage Dadhichi". Archived from the original on 2007-04-21. https://web.archive.org/web/20070421195923/http://www.urday.com/dadichi.html। আহৰণ কৰা হৈছে: 2009-09-20.\n↑ Mudgala Purana 1.3.19\n"https://as.wikipedia.org/w/index.php?title=দধীচি&oldid=173428"ৰ পৰা অনা হৈছে\nএই পৃষ্ঠাখন ১৮ জানুৱাৰী, ২০১৮ তাৰিখে ১৬:২৩ বজাত অন্তিম সংশোধন কৰা হৈছিল।


a-corona-negative-woman-at-covid-care-center-tvbalen– News18 Assam\nUpdated:July 22, 2020, 2:40 PM IST\nLast Updated: July 22, 2020, 2:40 PM IST\nৰাজ্যত অব্যাহত আছে কোৰোণাৰ সংহাৰী ৰূপ। গুৱাহাটীত প্ৰতিদিনাই ভয়ংকৰ গতিত বৃদ্ধি পাইছে কোৰোণাৰ সংক্ৰমণ। কিন্তু তাৰ মাজতে কোৰোণা নিগেটিভ ৰোগীক কোভিড কেয়াৰ চেণ্টাৰত ৰখাৰ উঠিছে ভয়ংকৰ অভিযোগ। ছচিয়েল মিডিয়া যোগে কোৰোণা নিগেটিভ এগৰাকী মহিলাই উত্থাপিত কৰিছে এই ভয়ংকৰ অভিযোগ।\nমহিলাগৰাকীৰ নাম অনিন্দিতা ৰায় ৷ ঘৰ ওদালবাক্ৰাত ৷ ১৪ জুলাইত ‘সাবিত্ৰী ভৰালী কোভিড পৰীক্ষা কেন্দ্ৰ’ত মহিলাগৰাকীৰ স্বাৱ পৰীক্ষা কৰা হয়। পৰীক্ষাৰ কৰাৰ পাছতে মহিলাগৰাকীৰ দেহত কোৰোণা থকাৰ দাবী কেন্দ্ৰটোৰ ৷ তাৰ পাছতে মহিলাগৰাকীক লৈ অহা হৈছিল খানাপাৰা কোভিড কেয়াৰ কেন্দ্ৰলৈ ৷ প্ৰায় ৬ দিন পাৰ কৰাৰ পাছত মহিলাগৰাকীয়ে অনলাইনযোগে প্ৰত্যক্ষ কৰিছিল তেখেতৰ পৰীক্ষাৰ প্ৰতিবেদন৷\nৰিপৰ্ট পৰীক্ষাৰ পিছতে আচৰতি হৈ পৰে মহিলাগৰাকী। কাৰণ ৰিপৰ্ট অনুসৰি মহিলাগৰাকীৰ দেহত নাছিল কোৰোণা ৷ কোৰোণা নিগেটিভ মহিলাগৰাকীক তেন্তে কিয় অনা হৈছিল কোভিড কেয়াৰ কেন্দ্ৰলৈ ? মহিলাগৰাকীৰ স্বাস্থ্য ৰিপৰ্ট সঠিক ভাবে নচোৱাকৈ লৈ অহা হ’ল নেকি কোভিড কেয়াৰ কেন্দ্ৰলৈ ৷\nবৰ্তমান খানাপাৰা কোভিড কেয়াৰ কেন্দ্ৰত আছে দুৰ্ভগীয়া মহিলাগৰাকী ৷ কোভিড পজিটিভ ৰোগীৰে ভৰি থকা কেন্দ্ৰটোত মহিলাগৰাকী এতিয়া কোৰোণাৰ আক্ৰান্তত হোৱাৰ চিন্তাত দিন পাৰ কৰিছে।\nDear Anindita - you have been tested as positive. All documents are attached https://t.co/uTXGvwSMWw pic.twitter.com/ZQjEVgNVAf\nকিন্তু মন্ত্ৰী হিমন্ত বিশ্ব শৰ্মাই এতিয়া অস্বীকাৰ কৰিছে মহিলাগৰাকীৰ অভিযোগ। টুইটাৰযোগে মহিলাগৰাকী কোৰোণা পজিটিভ হোৱাৰ তথ্য দাঙি ধৰিছে মন্ত্ৰীগৰাকীয়ে।\nFirst published: July 22, 2020, 1:51 PM IST


৯. নৰসিংহৰ সৈতে কুকুৰাৰ মাংসৰ ব্যঞ্জনঃ দিগন্ত কুমাৰ ভট্টাচাৰ্য\n১০. জুতি লগা আখলতঃ মনালী চি. দত্তৰ\nৰ’ষ্টেড চিকেনঃ ঘৰতে বনোৱাৰ দিহা\n১১. জুতি লগা আখলতঃ মনালী ভৰদ্বাজৰ\nকিছু ৰেছিপি এই পৃষ্ঠাতে স্ক্ৰল কৰি পঢ়িব পাৰিব\nবাকী সকলো এই শিতানৰ লঘু আহাৰ, খাদ্য সম্ভাৰৰ দিহাৰ বাবে ইয়াত ক্লিক কৰক\nপালেং শাকৰ মাছৰ আঞ্জা\nডাঙৰ আকাৰৰ বাহু বা ৰৌমাছ কেইটুকুৰামান ধুই লওক৷ পানী শুকুৱাৰ পিছত তাত হালধি আৰু নিমখ (কম পৰিমাণে) সানি ৰাখক৷ পালেঙখিনি ঠাৰিৰ পৰ চিঙি তিনি-চাৰিবাৰ ধুই মিহি মিহিকৈ কাটি লওক৷ (মিক্সাৰ আছে যদি তাত দি মিহি কৰি ল'ব পাৰে)৷ এটা ডাঙৰ আকৃতিৰ বিলাহী সৰু সৰুকৈ কাটি লওক৷ পিয়াঁজ এটা কুটি লওক৷ কেচা জলকীয়া দুটা দীঘলে দীঘলে ফালি ৰাখক৷\nমাছখিনি গৰম তেলত ভাজক (ফ্ৰাই কৰক)৷ বেছি ৰঙাহৈ যাবলৈ নিদিব৷ এতিয়া মাছখিনি কাঢ়ি থৈ সেই তেলতে পিয়াঁজখিনি দি অলপ সময় ভাজক৷ এতিয়া কাটি ৰখা পালেঙখিনি তাত দি অলপ সময় লৰাই কম জুইত ঢাকোন মাৰি ৰাখক৷ অলপ পিছত পালেং শাকখিনিৰ পৰা পানী ওলালে তাত অলপ নিমখ আৰু হালধি দিয়ক৷ (মনত ৰাখিব পালেঙখিনি প্ৰথম দিওঁতেই তাত নিমখ দিলে আন্দাজ নাপাব৷ সেয়ে পালেঙখিনি অলপ শুকুৱাৰ পিছত নিমখ দিব৷) নিমখ আৰু হালধি দিয়াৰ লগতে কাটি ৰখা বিলাহী আৰু জলকীয়া দি দিয়ক৷ ২মিনিটমান কম জুইত ৰখাৰ পিছত পালেঙৰ পানীৰ অনুপাত চাই তাৰ লগতে আপোনাৰ প্ৰয়োজন হোৱা পানী (গৰম পানী) দি দিয়ক৷ লগতে ভাজি ৰখা মাছ কেইটুকুৰা দি দিয়ক৷ এতিয়া এবাৰ ঢাকোন মাৰি উতল আহিলেই নমাই ৰাখক৷ তাৰ পাছত সুন্দৰকৈ খোৱা টেবুলত গৰমে গৰমে পৰিবেশন কৰক আৰু জুতি লওক৷\n১০ মিনিটৰ ভিতৰতে তৈয়াৰ কৰিব পৰা এই আঞ্জা ভাড়াঘৰ বা মেছত থকা অকলশৰীয়া ব্যক্তিসকলে চেষ্টা কৰিব পাৰে৷ লগতে এই আহাৰে পেটৰ সমস্যা কৰাৰো সম্ভাৱনা নাথাকে৷\n২. ৱিকেণ্ড স্পেছিয়েল হায়দৰাবাদী চিকেন দম কা বিৰিয়ানী\n#পংকজ বৰা, নৰৱে\nউপকৰণঃ চিকেন (মুৰ্গী)- ৬০০ গ্ৰাম (হাড় থকা, ভৰিৰ টুকুৰা কেইটা হ'লে ভাল৷ হাঁড়ৰ মজ্জাৰ পৰা এটা বঢ়িয়া সোৱাদ ওলায়)\n* হায়দৰাবাদৰ বাৱাৰচি , মাদিনা বা পেৰেদাইজৰ বিৰিয়ানিৰ লগতে সমানে ফেৰ মাৰিব পৰা হৈছিল দেই অমুকাৰ বিৰিয়ানি৷ অন্ততঃ হায়দৰাবাদ হাউছৰ বিৰিয়ানিতকৈ কেইবাগুণ ভাল হৈছিল৷\nব্যঞ্জনঃ ৩ বাঁহগাজ আৰু বিলাহীৰ সৈতে মাছৰ তেলবিহীন (বইল) আঞ্জা\nউপকৰণঃবাহু মাছ ৩-৪ পিচ বা ভাঙন মাছ তিনি চাৰিটা ধুই লওক ৷\nবিলাহী ২-৩টা, নহৰু ৩-৪ফোটা, আদা অলপ, পিয়াঁজ এটা যতনাই লওক৷\nজলকীয়াঃ নিজৰ সহ্যৰ সীমা বা জুতি অনুসাৰে ৷\nএতিয়া অলপ ধনীয়া পাত আৰু শুকান বাঁহগাজ বা কেঁচা বাঁহগাজ ৰান্ধিবৰ বাবে উলিয়াই লওক ৷\nচচপেন বা কেৰাহীত দুকাপ-তিনিকাপ পানী দি তাত বিলাহী খিনি কাটি নিমখ আৰু জলকীয়া ফালি দি দিব৷\nলগতে বাঁহগাজ অলপ দি দিয়ক ৷ (বাঁহগাজ নাথাকিলেও কথা নাই, জুতি উঠিবই!)\nবিলাহীখিনি অলপ সিজিলে তাত মাছ কেইটুকুৰা দি দিবো ৷ লগতে লহৰু দুফাল কৰি, তাতে দি দিয়ক৷ আদা অলপ থেতালি লৈ, কটা পিঁয়াজটো তাত দি দিয়ক৷\nএতিয়া কম জুইত দি অলপ দেৰী ঢাকি সিজিবলৈ দিয়ক ৷\nমাছখিনি সিজি যোৱাৰ পাছত ধনীয়া (নকটাকৈ) দি নমাই দিব৷\n১০-১৫ মিনিটতে সহজে হোৱা এই আঞ্জা বিশেষকৈ এলেহুৱা, বৰলা আৰু স্বাদৰ ভিন্নতা বিচৰা মানুহৰ বাবে খুৱ উপযোগী ৷\nতাৰ পাছত সুন্দৰকৈ খোৱা টেবুলত গৰমে গৰমে পৰিবেশন কৰক আৰু জুতি লওক ৷\nব্যঞ্জন ৪: এক অনন্য সোৱাদঃ শুকুৱা ৰৌ মাছৰ সতে বাঁহ গাজ\nঘৰৰ পুখুৰীৰ ৰৌ-মাছ তুলি চকল চকলকৈ দলাত থৈ শুকুৱাই ৰাখিব৷ মাত্ৰ একেবাৰে খৰখৰীয়া\nশুকান কৰি শুকুৱাই নেপেলাব৷ তাৰে তিনি টুকুৰামান মাছ ৰান্ধিবৰ বাবে যতনাই লওঁক৷\nএতিয়া অনুমান অনুসৰি দি পিয়াজ এটা কাটি ৰঙচুৱা হোৱালৈ ভাজক৷ লগতে নহৰু দুফোটা সৰু সৰুকৈ চুঁচি দিয়ক (বা থেতেলিওৱা হলেও হব)৷ এইবাৰ মাছৰ টুকুৰা কেইটা হাতেৰে মোহাৰি পিটিকাৰ দৰে কৰি পিয়াজৰ সতে অলপ দেৰি ভাজক৷\nমিঠা তেলত দি সংৰক্ষণ কৰি ৰখা ভোট জলকীয়া আধা চামুচমান (নিজৰ স্বাদ মতে) ঢালি দিয়ক৷ এতিয়া সংৰক্ষণ কৰি ৰখা বাঁহগাজৰ টুকুৰা তিনি চামুচ মাছৰ ওপৰত দি হেঁতাৰে লৰাই সানি দিয়ক৷ অলপ নিমখ আৰু অকন হালধি দি জুই কম ৰাখি বাঁহগাজ খিনি সিজালৈকে অনুমানত সাত-মিনিট মান ভাজক৷ দেখিব শুকান মাছৰ কোনোৱে বেয়া পোৱা গোন্ধৰ সলনি ব্যঞ্জনৰ সুগন্ধিয়ে আপোনাৰ জিভাৰ পানী পেলাইছে!\nএতিয়া কেৰাহীৰ পৰা গৰমে গৰমে তুলি কাঁহৰ বাতিত পৰিবেশন কৰক৷\nআৰু ভাত বা ঘৰুৱা সাঁজপানীৰ সতে ইয়াৰ অনন্য সোৱাদৰ জুতি লওক৷\nপ্ৰয়োজনীয় সামগ্ৰী তালিকাঃ\n১. শুকুৱা ৰৌ মাছ\n২. ভোট জলকীয়া\n৪. এটা পিয়াজ, দুফোট নহৰু, অকন মিঠাতেল, নিমখ, হালধি আৰু কেৰাহীৰ তলত জুই!\nচেফ্ৰ'ন = জাফৰান, কেসৰ\nAxom aru uttarpubor'k bisho darbarot potisthito kora ek prosestha. Visit: www.northeastpost.in\nAxomTube December 15, 2014 at 8:50 PM\nঅতি ভাল লাগিলে ।\nAxomTube.com December 15, 2014 at 8:54 PM\nভাল লাগিলে ।\nঅসমটিউব - এই ৱেবছাইতটোত আপুনি অসমীয়া তথা নৰ্থইষ্টৰ অডিও আৰু ভিডিও সমুহ বিছাৰি পাৱ, লগতে আপলোড আৰু শ্বেয়াৰ কৰিব পাৰিব |


बाइबिल छंद विषय पर: आलसी -> बुरा चरित्र\nबुरा चरित्र: [आलसी]\n আৰু আপোনালোকে যি কৰিব পাৰে, সেইবোৰ বাক্যতে হওক বা কাৰ্যতে হওক, সকলোকে প্ৰভু যীচুৰ নামত কৰক; আৰু তেওঁৰ দ্বাৰাই পিতৃ ঈশ্বৰৰ ধন্যবাদ কৰক। হে ভাৰ্যা সকল, আপোনালোক নিজ নিজ স্বামীৰ বশীভূত হওক কিয়নো এয়ে প্ৰভুৰ মতে উচিত। হে পুৰুষ সকল, আপোনালোকে নিজ নিজ ভাৰ্যাক প্ৰেম কৰক আৰু তেওঁলোকলৈ তিতা ব্যৱহাৰ নকৰিব। হে সন্তান সকল, আপোনালোকে সকলো বিষয়তে পিতৃ-মাতৃৰ আজ্ঞাধীন হওক; কিয়নো প্ৰভুত সেয়ে সন্তোষজনক। হে পিতৃ সকল, আপোনালোকে নিজ নিজ সন্তান সকলক প্ৰৰোচিত কৰি নাথাকিব, তাতে তেওঁলোক যেন নিৰাশ নহয়। হে দাস সকল, আপোনালোকে সকলো বিষয়তে মাংস-সম্বন্ধীয় নিজ নিজ প্ৰভু সকলৰ আজ্ঞাধীন হওক। আপোনালোকৰ চকুৰ সন্মুখত, মানুহৰ সন্তোষজনক নহৈ কিন্তু আন্তৰিকতাৰে প্ৰভুলৈ ভয় ৰাখি, তেওঁলোকৰ সেৱা কৰক৷ আপোনালোকে যি কৰে, সেইবোৰ মানুহৰ উদ্দেশ্যে নহয়, কিন্তু প্ৰভুৰ উদ্দেশ্যেৰে মনে চিত্তে সৈতে কৰক;\nঈশ্বৰ যিহোৱাই মানুহক নি এদন বাৰীত ৰাখিলে যাতে তেওঁ তাত কাম কৰে আৰু তাৰ যত্ন লয়।\nগ্রীষ্ম কালত বুদ্ধিমান পুত্ৰই শস্য চপায়; কিন্তু শস্য দোৱাৰ সময়ত টোপনিত থকা জন লজ্জাজনক পুত্ৰ।\nযিজনে নিজৰ মাটিত চহায়, তেওঁ জোৰাওকৈ আহাৰ পায়; কিন্তু যিজনে মূল্যহীন অভিপ্রায়ৰ অনুগামী হয়, তেওঁ জ্ঞানশূন্য।\nপৰিশ্ৰমীসকলৰ হাতে শাসন কৰিবলৈ পাব; কিন্তু এলেহুৱা লোকক বাধ্যতাৰে পৰিশ্রম কৰিব দিয়া হ’ব।\nএলাহে মানুহক দুৰ্ঘোৰ নিদ্রাত পেলায়, কিন্তু যিজনে কাম কৰিবলৈ ইচ্ছা নকৰে, তেওঁ ভোকত থাকিব।\nহে এলেহুৱা লোক, পৰুৱালৈ দৃষ্টি কৰা, সিহঁতৰ কাৰ্যলৈ চাই জ্ঞানী হোৱা।\nএলেহুৱা এজনে পাত্ৰত থকা আহাৰত হাত সুমুৱাই দিয়ে, কিন্তু তেওঁৰ মুখলৈ সেই আহাৰ নিবলৈ শক্তি নাথাকে।\n হে এলেহুৱা, তুমি কিমান কাল শুই থাকিবা? আৰু কেতিয়া টোপনিৰ পৰা উঠিবা? “আৰু অলপ শুই থাকো, আৰু অলপ টোপনিয়াও, আৰু অলপ জিৰণী লবলৈ হাত সাৱটো”- তেতিয়া তোমাৰ দৰিদ্ৰতা ডকাইতৰ দৰে, আৰু তোমাৰ প্রয়োজনীতা সুসজ্জিত ৰণুৱাৰ দৰে আহিব। এজন অপদাৰ্থ ব্যক্তি, এজন পাপী লোক- কটু কথাৰ দ্বাৰাই জীয়াই থাকে।\n২ থিচলনীকীয়া 3:6-10\n ভাইসকল, আমি আমাৰ প্ৰভু যীচু খ্ৰীষ্টৰ নামেৰে আপোনালোকক এই আদেশ দিওঁ যে, কোনো ভায়ে যদি এলেহুৱা হৈ অনিয়মত চলে আৰু আমাৰ পৰা আপোনালোকে পোৱা শিক্ষা অনুসাৰে নচলে, তেনেহলে তাৰ লগ এৰক। কিয়নো আমাৰ অনুকাৰী কেনেকৈ হ’ব লাগে, সেই বিষয়ে আপোনালোকে নিজে জানে। আপোনালোকৰ মাজত থকাৰ সময়ত আমি এলেহুৱা হৈ অনিয়মত চলা নাছিলোঁ; মূল্য নিদিয়াকৈ আমি কাৰো আহাৰ গ্ৰহণ কৰা নাছিলোঁ। ইয়াৰ পৰিৱর্তে আমি আপোনালোকৰ ওপৰত বোজা নহবলৈ দিনে-ৰাতিয়ে পৰিশ্ৰম আৰু কষ্টেৰে কাম কৰিছিলোঁ৷ ইয়াত আমাৰ যে ক্ষমতা নাই, এনে নহয়; কিন্তু আপোনালোক যেন আমাৰ অনুকাৰী হয়, তাৰ বাবে আপোনালোকৰ ওচৰত আমি আৰ্হি হবলৈহে ইয়াকে কৰিলোঁ। কাম কৰিবলৈ যদি কোনোৱে অসন্মত হয়, তেনেহলে তেওঁ আহাৰো গ্ৰহন নকৰক, এই বুলি আপোনালোকৰ মাজত থাকোতেই, আমি আপোনালোকক আদেশ দিছিলোঁ।\n পাছত যি জনে এক গাগৰি পাইছিল, তেওঁ আহি ক’লে, ‘হে প্ৰভু, আপুনি কঠিন মানুহ, ইয়াক মই জানিছিলোঁ; আপুনি যি ঠাইত বোৱা নাই তাতে দায় আৰু যি ঠাইত সিঁচা নাই তাতে চপায়; সেয়েহে ভয় লাগি, মই গৈ আপোনাৰ ধনৰ গাগৰি মাটিত লুকাই থৈছিলোঁ৷ চাওক, আপুনি যি দিছিল সেয়া ঘূৰাই পাইছে’। কিন্তু তেওঁৰ প্ৰভুৱে উত্তৰ দি তেওঁক ক’লে, ‘হেৰ দুষ্ট আৰু এলেহুৱা দাস, মই যি ঠাইত নবওঁ তাতে দাওঁ আৰু যি ঠাইত নিসিচোঁ তাতে চপাঁও, ইয়াকে যদি তুমি জানিছিলা; তেনেহলে ধন ভৰালীৰ ওচৰত মোৰ ধন থব লাগিছিল, তেতিয়া মই আহি সুতে সৈতে মোৰ ধন পালোহেঁতেন। এই কাৰণে এওঁৰ পৰা এই গাগৰি লৈ যাৰ দহ গাগৰি আছে, তেওঁক দিয়া। কিয়নো যাৰ আছে, তেওঁকেই দিয়া হব, তাতে তেওঁৰ অধিক হ’ব; কিন্তু যাৰ নাই, তেওঁৰ যি আছে, সেয়া তেওঁৰ পৰা নিয়া হ’ব।


Home remedies to treat diarrhoea in summer প্ৰচণ্ড গৰমত বাৰে বাৰে পেটৰ বিকাৰ আৰু ডায়েৰিয়া ? এই সমস্যাৰ পৰা মুক্তিৰ বাবে জানি লওক ঘৰুৱা প্ৰতিকাৰসমূহ ...– News18 assam\nHome » photogallery » health-well-being »Home remedies: প্ৰচণ্ড গৰমত বাৰে বাৰে পেটৰ বিকাৰ আৰু ডায়েৰিয়া ? এই সমস্যাৰ পৰা মুক্তিৰ বাবে জানি লওক ঘৰুৱা প্ৰতিকাৰসমূহ ...\nHome remedies: প্ৰচণ্ড গৰমত বাৰে বাৰে পেটৰ বিকাৰ আৰু ডায়েৰিয়া ? এই সমস্যাৰ পৰা মুক্তিৰ বাবে জানি লওক ঘৰুৱা প্ৰতিকাৰসমূহ ...\nএই সমস্যা সাধাৰণতে পচা খাদ্যৰ পৰা ভাইৰাছ বিয়পাৰ ফলত হয়। কিছুমান ঘৰুৱা প্ৰতিকাৰত এই ৰোগ সহজে নিয়ন্ত্ৰণ কৰিব পাৰি। (Home remedies to treat diarrhoea)\n| April 07, 2022, 23:28 IST\nগৰমৰ দিনত ডায়েৰিয়া এক সুপৰিচিত সমস্যা৷ এই সমস্যা যিকোনো বয়সৰ লোকৰ ক্ষেত্ৰত হ'ব পাৰে৷ এই সমস্যা সাধাৰণতে পচা খাদ্যৰ পৰা ভাইৰাছ বিয়পাৰ ফলত হয়৷ কিছুমান ঘৰুৱা প্ৰতিকাৰত এই ৰোগ সহজে নিয়ন্ত্ৰণ কৰিব পাৰি৷ ।৷(Home remedies to treat diarrhoea)\nআদা নিজেই এটা ভেষজ৷ বমিৰ দৰে সমস্যা , বিষৰ সমস্যা নিয়ন্ত্ৰণ কৰে৷ পেটৰ বিকাৰত আদা যথেষ্ট কাৰ্যকৰী৷ প্ৰদাহ-প্ৰতিৰোধী আদাই ডায়েৰিয়াৰ দৰে সমস্যা হ্ৰাস কৰে৷\nএকাপ কেমোমাইল চাহে বিষৰ পৰা সকাহ দিয়ে আৰু পেটৰ বিকাৰ নিৰাময় কৰে। ইয়াৰ প্ৰদাহ-প্ৰতিৰোধী উপাদানবোৰে যকৃতৰ পেশী শিথিল কৰাত সহায় কৰে।\nকল, ভাত, আপেল আৰু টোষ্টৰ আহাৰক ব্ৰেট ডায়েট বুলি কোৱা হয়৷ এই ব্ৰেট ডায়েটে পেটৰ সমস্যা নিয়ন্ত্ৰণ কৰে৷ ই বমি আৰু ডায়েৰিয়া হ্ৰাস কৰে৷ ব্ৰেটৰ আহাৰত কম আঁহ আৰু উচ্চ বন্ধনযুক্ত খাদ্য থাকে৷ এই খাদ্যত নিমখ বা মচলা নাই৷ ফলস্বৰূপে, হজম ভাল৷ আপুনি ডায়েৰিয়াৰোগীক এই আহাৰ দিব পাৰে৷ ।\nবমি আৰু পেটৰ বিকাৰত পুদিনা গোন্ধ ব্যৱহাৰ কৰক। পেপাৰমিণ্টে যকৃতৰ সমস্যা দূৰ কৰে। ইয়াৰ পাতৰ মেন্থলৰ পৰা বিষ উপশম হয়।\nঅৱশ্যে ডায়েৰিয়া বা পেটৰ বিকাৰৰ ক্ষেত্ৰত পানী খোৱাটো প্ৰয়োজনীয়৷ যথেষ্ট পানী খাব৷ নিমখ আৰু চেনী মিহলি কৰি পানী খাওক৷ অ'আৰএছ হাতৰ ওচৰত ৰাখক৷ এই সকলো বোৰ ঘৰুৱা টিপছ ডায়েৰিয়াৰ প্ৰাৰম্ভিক খণ্ডৰ বাবে৷ সমস্যাটো দুদিনতকৈ বেছি সময় থাকিলে চিকিৎসকৰ পৰামৰ্শ লওক৷


হিন্দু বাংলাদেশীৰ প্ৰব্ৰজনক লৈ ত্ৰিপুৰাৰ সংবাদপত্ৰত ভয়ংকৰ তথ্য -\nHomeআন্তঃৰাষ্ট্ৰীয়হিন্দু বাংলাদেশীৰ প্ৰব্ৰজনক লৈ ত্ৰিপুৰাৰ সংবাদপত্ৰত ভয়ংকৰ তথ্য\nহিন্দু বাংলাদেশীৰ প্ৰব্ৰজনক লৈ ত্ৰিপুৰাৰ সংবাদপত্ৰত ভয়ংকৰ তথ্য\nহিন্দু বাংলাদেশীৰ প্ৰব্ৰজনক লৈ বাংলাদেশৰ সংবাদপত্ৰতে ভয়ংকৰ তথ্য\nডিজিটেল ডেস্ক : হিন্দু বাংলাদেশীৰ ভীতি, নাগৰিকত্ব সংশোধনী আইন, অসমীয়া ভাষী লোক সংখ্যালঘুত পৰিণত হোৱাৰ দৰে আশংকাই বিগত কেইবাটাও দশক ধৰি অসমৰ জনজীৱনক গ্ৰাস কৰি ৰাখিছে। এইক্ষেত্ৰত শাসকপক্ষৰ নিৰ্লিপ্ততাৰ বিপৰীতে একাংশ দল সংগঠনে বিভিন্ন সময়ত কৰি আহিছে তীব্ৰ গণতান্ত্ৰিক আন্দোলন। নাগৰিকত্ব সংশোধনী বিধেয়ক আৰু পাছলৈ নাগৰিকত্ব সংশোধনী আইনৰ বিৰুদ্ধে হোৱা জনজাগৰণ এই আশংকা, সংশয়ৰে প্ৰতিফলন।\nশাসকপক্ষই এই আন্দোলনক দমন, বিভাজক, প্ৰলোভন আদি বিভিন্ন কৌশলেৰে নিঃশেষ কৰিছে আৰু এনে আশংকাৰ কোনো বাস্তৱিকতা নাই বুলিয়েই দাবী কৰি আহিছে। কিন্তু শাসকপক্ষই কোৱাৰ দৰে অসম তথা উত্তৰ-পূবলৈ হিন্দু বাংলাদেশীৰ প্ৰব্ৰজনৰ আশংকা একেবাৰে অমূলক নেকি? অসমৰ ভাষা-সংস্কৃতিৰ ওপৰত চলিবপৰা আগ্ৰাসন অমূলক নেকি? এইকথাৰ উত্তৰ একেআষাৰে ক’ব পাৰি— নহয়। কিয়নো এইবাৰ ত্ৰিপুৰাৰ সৰ্বাধিক প্ৰচলিত বাংলা ভাষাৰ কাকততে প্ৰকাশ পাইছে এই তথ্য।\nবাংলা কাকত ‘স্যন্দন পত্ৰিকা’ৰ যোৱা ১৮ নৱেম্বৰ সংখ্যাত এখন প্ৰতিবেদন প্ৰকাশ পাইছে। জাকিৰ হোসেনে ঢাকাৰ পৰা প্ৰকাশ কৰা এই প্ৰতিবেদনত সন্নিৱিষ্ট কৰিছে ভালেমান উদ্বেগজনক তথ্য। বিগত ৫০ বছৰত বাংলাদেশত ৭৫লাখ হিন্দু লোক কমা বুলি প্ৰকাশ পাইছে এই প্ৰতিবেদনত। ক্ৰমাগতভাৱে হিন্দুৰ জনসংখ্যা কমি অহাৰ এই তথ্য প্ৰকাশ কৰি প্ৰতিবেদনখনত উল্লেখ কৰা হৈছে যে, বিগত ৫০বছৰত দেশখনৰ জনসংখ্যা দুগুণতকৈও অধিক হৈছে। এই সময়ছোৱাত বৌদ্ধ, খ্ৰীষ্টান আৰু অন্যান্য ধৰ্মাৱলম্বীৰ জনসংখ্যা প্ৰায় একেই আছে যদিও হিন্দুৰ সংখ্যা চকুত লগাকৈ কম হৈছে।\nস্বাধীন বাংলাদেশত প্ৰথম লোকপিয়ল কৰা হৈছিল ১৯৭৪চনত। সেই সময়ত হিন্দুৰ জনসংখ্যাৰ হাৰ আছিল ১৩.৫শতাংশ। তাৰ পাছত আৰু চাৰিটা লোকপিয়ল হৈছে। একেবাৰে শেহতীয়া লোকপিয়লটো হৈছে ২০১১চনত। এই লোকপিয়লত দেখা গৈছে দেশৰ মুঠ জনসংখ্যাৰ মাত্ৰ ৮.৫শতাংশ হিন্দুৱে দেশখনত এতিয়া আছে। বাংলাদেশৰ লোকপিয়ল আৰু গৃহগণনাৰ প্ৰতিবেদনত দেশখনত হিন্দুৰ জনসংখ্যা কমি যোৱাৰ দুটা কাৰণৰ কথা উল্লেখ কৰিছে। তাৰ ভিতৰত প্ৰথমটো হৈছে দেশখনৰ পৰা হিন্দুসকলৰ দেশৰ বাহিৰলৈ প্ৰব্ৰজন ঘটিছে। দ্বিতীয়তে হিন্দুসকলৰ মাজত সন্তান জন্মৰ হাৰ কম হোৱাৰ কথা কোৱা হৈছে।\nআমি দ্বিতীয় কাৰণটো যদি বাদ দিওঁ আৰু প্ৰথম কাৰণটো অৰ্থাৎ আন দেশলৈ প্ৰব্ৰজনৰ কাৰণটো ধৰি লওঁ তেন্তে ই নিশ্চয় অসমৰ বাবে শুভ ইংগিত বহন নকৰে। বিভিন্ন ৰাজনৈতিক নেতা, সমাজবিজ্ঞানী, হিন্দু সম্প্ৰদায়ৰ নেতা তথা গৱেষকসকলো এইদিশত একমত যে, দেশখনত হিন্দুৰ জনসংখ্যা কমি যোৱাৰ প্ৰধান কাৰণ হৈছে দেশত্যাগ। হিন্দুসকলৰ দেশত্যাগৰ এটা ঐতিহাসিক প্ৰৱণতাও আছে। অৰ্থনৈতিক, সামাজিক আৰু ৰাজনৈতিক কাৰণত সংখ্যালঘুসকলে দেশ ত্যাগ কৰা বিষয়টো লৈ গৱেষণা কৰিছে ঢাকা বিশ্ববিদ্যালয়ৰ অৰ্থনীতি বিভাগৰ অধ্যাপক আবুল বৰকাতে।\nতেওঁৰ মতে, কোনো লোকেই নিজৰ ঘৰ ভেটি এৰি অইন ঠাইলৈ যাব নিবিচাৰে। অত্যাচাৰৰ বাবে দেশ ত্যাগ কৰা লোকৰ সংখ্যাও এতিয়া ভালেখিনি হ্ৰাস পাইছে। শত্ৰু (অৰ্পিত) সম্পত্তি আইনৰ কাৰণে অনেকে নিঃস্ব হৈ দেশত্যাগ কৰিবলৈ বাধ্য হৈছে। এইটো বেছিকৈ ঘটিছে গ্ৰামাঞ্চলৰ দুৰ্বল হিন্দুসকলৰ ক্ষেত্ৰত। এতিয়া প্ৰশ্নটো হৈছে এইসকল নিঃস্ব, সৰ্বহাৰা, আৰু নিৰ্যাতনৰ বলি হোৱা লোকসকল গৈছে ক’লৈ? তেওঁলোকৰ বাবে সহজ ঠিকনা কি? সুগম আশ্ৰয়স্থল কি? ইয়াৰ সৈতে অসম আৰু উত্তৰ পূবৰ সম্পৰ্ক কিধৰণৰ? এই বিষয়ে সবিশেষ প্ৰকাশ পাব আমাৰ পৰৱৰ্তী প্ৰতিবেদনত…\nPrevious articleঅভিষেক সুখকৰ, জাদেজাৰে ভাৰতৰ ইনিংছ চম্ভালিছে নৱাগত শ্ৰেয়াসে\nNext articleএখন অসমীয়া হ’ৰ্ডিঙক লৈ বৰাকত নতুন বিতৰ্ক\nঅ’মিক্ৰন দুৱাৰদলিত! ভাৰতত কেৱল ২ শতাংশই পৰিধান কৰে মাস্ক


অভিভা‌ৱকৰ শাসন আৰু শিক্ষা-ব্য‌ৱস্থাৰ মেৰপাকত আমাৰ ল’ৰা-ছো‌ৱালী — Vikaspedia\nস্কুলৰপৰা উভটি আঁহোতে, কণমানিটিলৈ আপোনাৰ পুতৌ নজন্মেনে বাৰু ? কেনেকৈ যে ইমান গধুৰ কিতাপৰ মোনাটো কঢ়িয়াই আনে, আপোনাৰ ভা‌ৱি দুখ নালাগে নে ? পৰীক্ষা-নিৰীক্ষাৰ যোগেদি ডাক্তৰসকলে পাইছে যে সোতৰ বছৰৰ তলৰ শিশুসকলৰ ক্ষেত্ৰত, যদি স্কুললৈ সদায় অনা-নিয়া কৰা মোনাটোৰ ওজন তাৰ শৰীৰৰ ওজনৰ দহ শতাংশতকৈ বেছি হয়, তেন্তে তেনে শিশুৰ কঁকালৰ ‘পেশীজনিত-হাঁড়ৰ বিষ’ (Musculoskeletal Pain) হো‌ৱাৰ সম্ভা‌ৱনা খু‌ৱেই বেছি। (উৎস : http://www.iea.cc/ECEE/pdfs/art0212.pdf ৱেবচাইট)।\nএনে ৰোগীৰ সংখ্যা বৰ্তমানে বিদেশতহে ক্ৰমাগতভা‌ৱে বৃদ্ধি পাইছে যদিও আমাৰ দেশত‌ো সেই একে দশা হ’বলৈ বেছি পৰ নাই ! এৰা, দৰাচলতে আমাৰ শিক্ষা ব্য‌ৱস্থাটো‌ৱেই যেন এটা গধুৰ বোজা , যাৰ ভাৰ আমি কঢ়িয়াই লৈ ফুৰিবলগীয়া হয় ফুলকুমলীয়া শৈশ‌ৱৰ পৰা সোনালী যৌ‌ৱন পৰ্যন্ত!\nইয়াৰ উপৰিও ভূতৰ ওপৰত দান‌ৱ পৰাদি অভিভা‌ৱকসকলৰ অবিৰামভা‌ৱে চলা কৰ্তৃত্ব তথা কঠোৰ শাসনে এটি শিশুক ভাৰাক্ৰান্ত কৰি তোলে । বহু শিশু‌ৱে অভিভা‌ৱকৰ এনে কঠোৰ শাসন আৰু ব্যভিচাৰৰ বিৰোধিতাচৰণ কৰি অপৰাধ সংঘটিত কৰাৰ কথাও জানিবলৈ পো‌ৱা যায় । আপুনি বাৰু আপোনাৰ শিশুটিক এটি হত্যাকাৰী, অপৰাধী অথবা সন্ত্ৰাসবাদী হো‌ৱাটো কাহানিবা বিচাৰে নেকি? দৰাচলতে, আপোনাৰ দৰেই কোনো পিতৃ-মাতৃয়েই এনে হো‌ৱাটো কদাপি নিবিচাৰে । কিন্তু সমাজ-ব্য‌ৱস্থা, শিক্ষা-ব্য‌ৱস্থা এইবোৰৰ মেৰপাকত পৰি আপুনি যে আপোনাৰ সন্তানৰ মানসিক ক্ষেত্ৰখনক একোটা চাৰিসীমাৰ মাজত বন্দী কৰি ৰাখে, সেয়া হয়তো আপুনি নিজেও নাজানে । আপুনি নিশ্চয় তাৰ মংগলৰ বাবেই কিছুমান ৰীতি-নীতি বান্ধি দিয়ে, যিবোৰ সি আখৰে আখৰে পালন কৰিবলৈ বাধ্য হয় আৰু যাৰ অমান্য কৰিলেই আপুনি তাক উচিত শাস্তিও প্ৰদান কৰে। এয়াও এক প্ৰকাৰৰ বৰ্বৰতা । শিশুৰ কোমল মনে এনে বান্ধোন কেতিয়াও মানি নলয়। শিশু‌ৱে সদায় স্বাধীনতা ভাল পায় । ন ন অভিজ্ঞতাৰ বাবেই শিশু‌ৱে ভিন ভিন কাম কৰি ভাল পায়। ইয়েই শিশুৰ স্বভা‌ৱ। ‘জুইয়ে পুৰিব’ বুলি আপুনি ক’লেও সি নুবুজে, এদিন সঁচাকৈয়ে পুৰিলেহে সি বুজি পায় ।\nআজিৰ ল’ৰা-ছো‌ৱালীয়ে আকৌ বাৰীত বা হাবি-বননিত আম-জামু-পনিয়ল বিচাৰি নাযায় । কাৰণ, মাক-দেউতাকেও সন্তানক এৰি দিবলৈ ভয় কৰে কিবা এটা অঘটন হো‌ৱাৰ আশংকাত । আজিকালিৰ ল’ৰা-ছো‌ৱালীয়ে চিলা উৰু‌ৱাব নাজানে, বৰশী বাব নাজানে ,নদীত সাঁতুৰিবও নাজানে । আনকি অনেকেই টাংগুটি,মাৰ্বল গুটিও খেলিবলৈ নাজানে । লগৰীয়াৰ লগত টলৌ টলৌকৈ ঘুৰি ফুৰিলে কিজানি ‘সোনটো’ বা ‘সোনজনী’য়ে বেয়া হ’বলৈ শিকিব ,তাৰ ভয়তে ঘৰত শিশুটিক সুম‌ু‌ৱাই ৰাখে । নিজৰ চুবুৰীটোৰে মাটি-পানীক চিনি নোপ‌ো‌ৱা এজন শিশু‌ৱে ডাঙৰ হৈ কিদৰে দেশৰ কথা ভা‌ৱিব, সেয়াও আশ্চৰ্যকৰ ! এইদৰে ঘৰগোনা ল’ৰা-ছো‌ৱালীমখাই যিমানেই পঢ়ি-শুনি ডাঙৰ নহওঁক কিয়, সিহঁত কিন্তু আমাৰ ব্ৰইলাৰ মুৰ্গীকেইটাৰ দৰেই নিশকটীয়াই হ’ব । মুকলি বতাহৰ ভু নো‌পো‌ৱা, ৰ’দ-বৰষুণ গাত নপৰা সন্তান শাৰীৰিক আৰু মানসিক দুয়ো ফালৰ পৰাই অতি অসুখী হয় । ই অতি স্বাভা‌ৱিক ঘটনা। সেয়েহে আপোনাৰ সন্তানক মুকলিমুৰীয়াকৈ ফুৰিবলৈ, তাৰ মতে চিন্তা কৰিবলৈ, কিছু স্বাধীনতা দিয়ক । এই ধুনীয়া পৃথি‌ৱীখনৰ অপূৰ্ব ৰূপ উপভোগ কৰিবলৈ দিয়ক । কোনটো বেয়া, কোনটো ভাল সেয়া বিচাৰ কৰিবলৈ তাক নানান পৰিস্থিতিৰ সতে মুখামুখি হ’বলৈ দিয়ক । অভিজ্ঞতা তাৰ জ‌ী‌ৱনৰ শিক্ষক হ’বলৈ দিয়ক ।\nসেইদৰে শিশুক ইতিকিং বা উপহাস কৰাতকৈ উৎসাহ জনো‌ৱাটো বেছি প্ৰয়োজনীয় । কিবা এটা ভুল কৰাটো তেনেই স্বাভা‌ৱিক, কাৰণ সি এতিয়াও পৰিপক্ক হো‌ৱা নাই । কিন্তু নিজৰ মাক-দেউতাকৰ পৰাই পো‌ৱা উপহাস আৰু গালি-গালাজে শিশুটিৰ অভিমানী মনত তীব্ৰভা‌ৱে ৰেখাপাত কৰে । বহু ক্ষেত্ৰত এনেবোৰ কাৰণতে শিশুটি ভীষণ লজ্জাবোধ আৰু নীচাত্মিকাবোধত ভোগে, যিবোৰৰ পৰিমাণ বেছি হ’লেই ই মানসিক বিকাৰলৈ পৰিণত হ’ব পাৰে ।কিন্তু সৰু ভুলটোক সহানুভূতিৰে শুধৰাই দি ভাল কাম কৰিবলৈ উৎসাহ দিলেশিশুৰ প্ৰাণত নতুন সঞ্জী‌ৱনীৰ সৃষ্টি হয়, যিয়ে তাক আকৌ এবাৰ ভালদৰে কৰিবলৈ অনুপ্ৰেৰিত কৰে । সমাজত আপোনাৰ নিজৰ স্থিতি তথা সন্মানতকৈ শিশুটিৰ আনন্দক বেছি গুৰুত্ব দিবলৈ শিকক ।\nপৰ্যবেক্ষণ কৰিলে এই কথা ধৰা পৰে যে, বহু অভিভা‌ৱকে সন্তানক এনেধৰণে শাসন কৰিবলৈ আচলতে বাধ্য হ’বলগীয়াত পৰে । কাৰণ অধিকাংশ অভিভা‌ৱকেই শিশুটিক নিজে বিচৰা ধৰণে ‘বনাই’ ল’ব খোজে । সমাজত পিতৃ-মাতৃৰ যি স্থান, তাৰ লগত ৰজিতা খু‌ৱাই সন্তানটিৰ ধৰণ-কৰণ ,আচাৰ–ব্য‌ৱহাৰ হো‌ৱাটো বিচাৰে । তাৰ ফলতেই সন্তানটিয়ে অভিভা‌ৱকৰ ইচ্ছা অনুযায়ী উঠা-বহা কৰিবলৈ বাধ্য হ’বলগীয়া হয় । ই একপ্ৰকাৰে পাপ ।অ‌ৱশ্যে প্ৰচলিত সমাজ-ব্য‌ৱস্থাৰ লগতে সমানে সমানে আমাৰ শিক্ষা-ব্য‌ৱস্থাইও অভিভা‌ৱকসকল ভুল পথে পৰিচালিত কৰিছে । তাৰে ফলত বিদ্যালয়ৰ কঠিন পাঠ্যক্ৰমৰ বোজা শিশুটিৰ লগতে মাক-দেউতাকেও কান্ধ পাতি ল’ব লগীয়া হয় । মাত্ৰ ৫-৬ বছৰীয়া ল’ৰা-ছো‌ৱালীয়ে যদি ৯-১০ টা বিষয়ৰ পাঠ পঢ়িবলগীয়া হয়, তেন্তে তেনে পাঠ্যক্ৰমৰ গৃহকাৰ্য সম্পূৰ্ণ কৰিবলৈ মাক-দেউতাক তৎপৰ হ’বলগীয়া হো‌ৱাটো অতি স্বাভা‌ৱিক কথা । আৰু এই অতিৰিক্ত বোজাৰ বাবেই ঘৰ এখনত জন্ম লয় কিছুমান ৰুঢ় নীতি-নিয়ম,বান্ধোন আৰু ৰুটীনমাফিক জী‌ৱন । গতিকেই ক’ব পাৰি যে, আমাৰ শিক্ষা-ব্য‌ৱস্থাৰ আঁসো‌ৱাহৰ বাবেই আমাৰ ন-প্ৰজন্মই জীয়াতু ভুগিছে, এই কথা ধুৰূপ ।\n১) আমাৰ ল’ৰা-ছো‌ৱালীয়ে কে‌ৱল পৰীক্ষাত নম্বৰ গোটাবৰ বাবেহে পঢ়া-শুণা কৰে । এই ব্য‌ৱস্থাত উচ্চ নম্বৰ প্ৰাপ্ত শিক্ষাৰ্থী গৰাকীকেই চূড়ান্ত মেধাসম্পন্ন বুলি ধৰি লো‌ৱা হয়, যিটো সদায় সত্য নহ’বও পাৰে । কাৰণ আমি সকলো‌ৱে জানো, আমাৰ দেশত পৰীক্ষাত সৰহ নম্বৰ পাবলৈকে হাজাৰ জনে হাজাৰটা অসৎ উপায় অ‌ৱলম্বন কৰে । গতিকেই এই ব্য‌ৱস্থাত মেধা নথকাকৈয়ো এজন ছাত্ৰ বা ছাত্ৰীয়ে উচ্চ নম্বৰ পাব পাৰে ।\n২) মুখস্থ-বিদ্যা কাহানিও প্ৰকৃত শিক্ষা নহয় । কিন্তু আমাৰ শিক্ষা ব্য‌ৱস্থাত এইবোৰকেই প্ৰাধান্য দি অহা হৈছে । আনকি বহু শিক্ষকে ছাত্ৰ-ছাত্ৰীয়ে বুজি নাপালে মুখস্থ কৰি পৰীক্ষাত হুবহু লিখিবলৈকে প্ৰত্যক্ষভা‌ৱে উপদেশ দিয়ে ।\n৪) এজন সফল ছাত্ৰ বা ছাত্ৰী মানেই আমি এজন সফল চাকৰিয়ালক বুজো পাওঁ । এনে চাকৰিমুখী শিক্ষা-ব্য‌ৱস্থাই এজন ভাল শিক্ষাৰ্থীক হয়তো এটা ভাল চাকৰি যোগাৰ কৰি দিব পাৰিছে, কিন্তু ইয়েই তেওঁক এজন প্ৰকৃত সৎ ‘মানুহ’ হিচাপে গঢ়ি নুতুলিবও পাৰে ।\nআমি এনে এখন দেশৰ বাসিন্দা য’ত এজন পিতৃয়ে জী‌ৱনজো‌ৰা অৰ্জন আৰু লাখটকীয়া ঋণ সন্তানৰ শিক্ষাৰ নামতেই খৰচ কৰে আৰু যাৰ বিনিময়তো প্ৰকৃত শিক্ষা পো‌ৱাৰ পৰা শিক্ষাৰ্থীজন বঞ্চিত হয় । আৰু এনেডিগ্ৰী লাভৰ পিছতো দেশৰ কোটি কোটি ল’ৰা-ছো‌ৱালীয়ে নিবনু‌ৱা হৈ দিন কটায় । নম্বৰৰ বাবে হো‌ৱা প্ৰতিযোগিতাৰ দৌৰত ভাগৰি আৰু তথাকথিত ভাটৌ-শিক্ষাৰে শিক্ষিত হৈ আমাৰ বহু যু‌ৱক-যু‌ৱতীয়ে স্বকীয় সৃষ্টিশীলতাক বিনষ্ট কৰাই নহয় বহুজনে হতাশাত ভুগি আত্মজাহ কৰিবলৈও বাধ্য হৈছে ।\nখ) সৃষ্টিশীলতা,স্বকীয় ধ্যান-ধাৰণা,গ‌ৱেষণা আৰু উদ্ভা‌ৱনৰ প্ৰতি উৎসাহ যোগো‌ৱা: শিক্ষাজগতলৈ বিশেষ অৰিহণা যোগো‌ৱা অধ্যাপক-গ‌ৱেষকক আমাৰ চৰকাৰে কাচিৎহে পুৰস্কিত কৰা পৰিলক্ষিত হয় । এনেকি কোনো এজনে ব্ৰহ্মাণ্ডৰ তত্ত্ব আৱিষ্কাৰ কৰিলেও তেওঁ আমাৰ চৰকাৰৰ চকুত নপৰে । আমাৰ পৰীক্ষা পদ্ধতিৰ এনে সালসলনি ঘটো‌ৱা উচিত য’ত সমস্যাৰ সমাধান উলিও‌ৱাৰ সামৰ্থ্য, নিজা সৃষ্টি, বাস্ত‌ৱিক দৃষ্টিভংগী ইত্যাদিৰ উচিত মূল্যায়ন কৰা হয় ।\nঘ) শৈক্ষিক ক্ষেত্ৰত মেধা-সম্পন্ন লোকৰ নিযুক্তি: চৰকাৰে লাহে লাহে শিক্ষাৰ ক্ষেত্ৰত নতুন শিক্ষকক নিযুক্তি দিছে হয়, কিন্তু খালী পদসমূহ সম্পূৰ্ণৰূপে পূৰণৰ স্বাৰ্থতে হওঁক অথবা সংৰক্ষণৰ নীতিৰ বলি হৈয়েই বহু ৰাজ্যত বহু নিকৃষ্ট মানৰ যু‌ৱক-যু‌ৱতীকো শিক্ষক হিচাপে মকৰল কৰিবলগীয়াত পৰিছে। ইয়েই দেশখনৰ শিক্ষাৰ মানক বহু নিম্নগামী কৰিবলৈ অৰিহণা যোগাব, কাৰণ যিজন শিক্ষকৰ শৈক্ষিক বিষয় এটাত নিজৰেই স্পষ্ট ধাৰণা নাথাকে,তেওঁ ছাত্ৰ-ছাত্ৰীক কি শিকাব পাৰিব সেয়া সহজেই অনুমেয়। চৰকাৰে উপযুক্ত সা-সুবিধা,পাৰিতোষিক, পৰি‌ৱেশ আৰু আন্ত:গাঁঠনি গঢ়ি তুলি আমাৰ দেশৰ অতি মেধা‌ৱী ন‌ৱ-প্ৰজন্মক শৈক্ষিক ক্ষেত্ৰলৈ আকৰ্ষিত কৰা উচিত।\nদেখি-শুনি শিকা: কো‌ৱা হয় যে আমি আমাৰ মন ব্য‌ৱহাৰ কৰিহে শিকোঁ ।কিন্তু দেখা যায় যে শিশু‌ৱে সদায় দৈনন্দিন কাম-কাজৰ মাজেৰেই স্বাভা‌ৱিক জী‌ৱন-শৈলীৰেই দেখোন নিজৰ মাতৃভাষা শিকি পেলায় । অৰ্থাৎ শিশু‌ৱে পৰি‌ৱেশৰ পৰাই শিকে । শিশুসকলৰ প্ৰকৃততে শিকিবৰ বাবেই জন্ম । শিশুৰ শিকাৰ ক্ষমতা বৰ মন কৰিবলগীয়া । কিন্তু শিশু‌ৱে কি শিকিব সেয়া মূলত: নিৰ্ভৰ কৰে শিক্ষক,অভিজ্ঞতা আৰু পৰি‌ৱেশৰ ওপৰত ।\nশিকাৰ বাবে প্ৰস্তুত পৰি‌ৱেশ: এনে এটা পৰি‌ৱেশ য’ত শিশু‌ৱে নিজেই নিজৰ সতে কিবা এটা কৰিব পাৰে ,অৰ্থাৎ খেলিব পাৰে; তেনে পৰি‌ৱেশতে শিশু‌ৱে আটাইতকৈ বেছিকৈ শিকে । গতিকে শিক্ষাৰ বাবেও এনে এক পূৰ্ব-প্ৰস্তুত পৰি‌ৱেশ এটাত শিকণ-সামগ্ৰী সমূহ থাকিব লাগে আৰু তাত হো‌ৱা শিশুৰ নিজা অভিজ্ঞতাসমূহ নিয়াৰিকৈ হো‌ৱাটো নিশ্চিত কৰাব লাগে। এনে পৰি‌ৱেশতেই শিশু-কেন্দ্ৰিক শিক্ষা প্ৰদান কৰা উচিত আৰু তাত শিক্ষকৰ সক্ৰিয় অংশগ্ৰহণ সুনিশ্চিত হো‌ৱা উচিত। ইয়াত শিশুটিক মুকলিমুৰীয়াকৈ স্ব-ইচ্ছাৰে ইটো সিটো কৰিবলৈ এৰি দিলেই সি সুন্দৰভা‌ৱে প্ৰকৃতিৰ পৰা শিক্ষা লাভ কৰিবলৈ সমৰ্থ হয়।\nশিক্ষকৰ কৰণীয়খিনি: শিক্ষকজনৰ উপস্থিতি অনুভ‌ৱ নকৰাকৈয়ে সিহঁতক পৰিচালিত কৰাটো অতি প্ৰয়োজনীয়। শিক্ষকজনে সিহঁতে বিচৰা যিকোনো সময়তে সহায় কৰিবৰ বাবে সাজু থাকিব লাগে, কিন্তু সিহঁতৰ কাম-কাজ,খেলা-ধূলা তথা পৰীক্ষা-নিৰীক্ষাৰ মাজত শিক্ষকজন হেঙাৰস্বৰূপ হ’ব নালাগে । মন্টেছৰী শিক্ষাত এজন শিক্ষকৰ দায়িত্ব হৈছে ক) শিশুক উৎসাহ জগো‌ৱা, খ) শিশুক লক্ষ্য কৰা- সিহঁতৰ চলন-ফুৰণ চালি জাৰি চাই, কোনজনক কেনে ধৰণৰ ব্য‌ৱহাৰ কৰা উচিত তাক বাচি উলিও‌ৱা গ) শৈক্ষিক পৰি‌ৱেশ এটা গঠন কৰা ঘ) ন-ন শিক্ষাৰ সঁজুলী যোগাৰ দিয়া আদি।\nকবিগুৰু ৰবীন্দ্ৰনাথে প্ৰতিষ্ঠা কৰা কলকাতাৰ শান্তিনিকেতনত অ‌ৱস্থিত বিশ্ব-ভাৰতী বিশ্ববিদ্যালয়ত আজিও মুকলি পৰি‌ৱেশত শিক্ষা দান হয় আৰু তাত গুৰু-শিষ্যৰ পৰম্পৰা মানি চলা হয় । অ‌ৱশ্যে চৰকাৰে শিক্ষা-ব্য‌ৱস্থাৰ আমূল পৰি‌ৱৰ্তন আনিব বুলি আমি হাত সা‌ৱতি বহি থকাও উচিত নহয়। আমাৰ ল’ৰা-ছো‌ৱালীয়ে প্ৰচলিত ব্য‌ৱস্থাৰ মাজেৰি শিক্ষা অৰ্জন কৰিব লাগিব। গতিকেই এই ক্ষেত্ৰত অভিভা‌ৱকৰ সবল আৰু সক্ৰিয় ভূমিকা নিতান্তই প্ৰয়োজনীয়। নামী-দামী বিদ্যালয়ত নাম-ভৰ্তি কৰি দি সকলো সা-সুবিধা আৰু ঘৰু‌ৱা-শিক্ষকৰ ব্য‌ৱস্থা কৰি দিছো বুলি ভা‌ৱি হাত সা‌ৱতি বহি থাকিলেই আমাৰ সন্তান কিন্তু সু-শিক্ষিত হৈ নুঠে। তাক আপুনি তিল তিল কৈ গঢ়ি তোলক, শিকি থকা সমগ্ৰ প্ৰক্ৰিয়াটোৰে আপুনি অংশীদাৰ হওঁক।\nপৰীক্ষাত নম্বৰ বেছি পো‌ৱাতকৈ আপুনি গুৰুত্ব দিয়া উচিত সি বিষয়টোৰ প্ৰাথমিক ধ্যান-ধাৰণাবোৰ বুজি পাইছে নে নাই সেই কথাটোৰ ওপৰতহে। কাৰণ এটা বিষয়ৰ ওপৰত স্পষ্ট ধাৰণা সৃষ্টি হ’লেহে সি সেই বিষয়ত স‌ৱিশেষ অধ্যয়ন কৰিবলৈ সক্ষম হ’ব। পুথিগত বিদ্যাক আয়ত্ত্ব কৰো‌ৱাতকৈ আপুনি আপোনাৰ সন্তানক সমাজৰ হিতাৰ্থে ব্য‌ৱহাৰ হ’বপৰা জ্ঞান অন্বেষী অধ্যয়নৰ প্ৰতি আকৃষ্ট কৰাওঁক।\nঅভিভা‌ৱকসকলে এইটো আশা কৰাও অনুচিত যে তেওঁৰ সন্তানে প্ৰতিটো বিষয়তে সমানেই উচ্চ নম্বৰ লাভ কৰিব। কাৰণ এজন ছাত্ৰ বা ছাত্ৰীৰ জ্ঞান আয়ত্ব কৰাৰ ক্ষিপ্ৰতাৰ ওপৰত নিৰ্ভৰ কৰে তেঁওৰ ভিন্ন বিষয়ত থকা দখল বা মনোযোগৰ গুণাগুণ। প্ৰতিবেশীৰ সন্তানে খেলাত সোনৰ পদক পালে বুলিয়েই আপোনাৰ সন্তানেও যে পাব লাগিব, তেনে আশা কৰাটো মুৰ্খামীৰ পৰিচায়ক মাথোন। প্ৰতিজন শিশুৰেই জন্মগত প্ৰতিভা থাকে। আপোনাৰ শিশুটি কি সেই বিশেষ প্ৰতিভাৰ অধিকাৰী, তাক বিচাৰি উলিয়াই কৰ্ষণ কৰিবলৈ তেওঁক সুযোগ দিয়ক। কোনে জানে আপোনাৰ সন্তানতেই লুকাই আছে কিজানি আন এজন ভুপেন হাজৰিকা,শচীন তেণ্ডুলকাৰ,লতা মাংগেশকাৰ অথবা ৰতন টাটা!\nলিখক: অৰুণজ্যোতি দাস।


হিন্দু ধৰ্মৰ আঁৰত থকা শোষণবাদ - ALAYRAN\nহিন্দু ধৰ্মৰ আঁৰত থকা শোষণবাদ\nহিন্দুৰাষ্ট্ৰ নিৰ্মাণৰ আঁৰত কোন?\nইছলামৰ ধৰ্মগ্ৰন্থ কোৰানত পৃথিৱীক গোলাকাৰ আকৃতিত থকা কথা কোৱাৰ বিপৰীতে হিন্দু সকলৰ ধৰ্মগ্ৰন্থ যদুৰ্বেদত ২/১২/১২ ত লিখা আছে যে, ধৰিত্ৰী একেবাৰে চেপেটা; যিটো একেবাৰে ভিত্তিহীন "দৈৱ বাণী" ৷\nভাগৱত পুৰাণ অধ্যায় ৫, শ্লোক ১/৩৩ সংখ্যাত লিখা আছ যে, মানুহে বসবাস কৰা পৃথিৱীত লুণীয়া সমুদ্ৰ, বাঁহীৰ ৰস, মদৰ সমুদ্ৰ, ঘী ৰ সমুদ্ৰ, গাখীৰৰ সমুদ্ৰ, মিঠা পানীৰ সমুদ্ৰ, গাখীৰ আৰু পানী সংমিশ্ৰণৰ সাগৰ এই সাতখন মহা-সমুদ্ৰ পোৱা যায় ৷ এই আটাইকেইখন মহা-সমুদ্ৰ পৃথিৱত যদি আছেই তেন্তে তেনে মহা-সমুদ্ৰৰ অস্তিত্বৰ বিষয়ে পৃথিৱীবাসীৰ লগতে বিজ্ঞানীয়ে কিয় সম্ভেদ উলিয়াবলৈ তথা দেখিবলৈ সক্ষম হোৱা নাই?\nভাগৱত মহাপুৰাণ অধ্যায় ১০, শ্লোক ৯০/৪২ সংখ্যাত লিখা আছে যে, মহাৰাজ উগ্ৰসেনৰ এখন যুদ্ধত তেওঁৰ সৈনিকৰ সংখ্যা আছিল ১০০০০০০০০০০০০০ ৷ এবাৰ চিন্তা কৰক, পৃথিৱীত বৰ্তমান ৮ আৰৱ সংখ্যাই মানুহ নাই তেনে ক্ষেত্ৰত এজন ৰজাৰ সৈনিকৰ সংখ্যা সেই তেতিয়াৰ দিনত মানুহৰ সমখ্যাতকৈ কেনেকৈ বেছি হৈছিল ?\nভাগৱত পুৰাণত লিখা আছে যে, পৃথিৱীত এজোপা আম বৃক্ষ আছে যাৰ উচ্চতা ৯৯০০ মাইল ৷ তদুপৰি ভাগৱত মহাপুৰাণৰ ৮/২৪/৪৪ শ্লোকত ৬ লাখ মাইল দীঘল এজনী শিং লগা মাছৰ কথা উল্লেখ আছে ৷ এই ক্ষেত্ৰত কোনবা হিন্দু ধৰ্মৰ লোকে তেনে বৃহৎ উচ্চতাৰ আম গছ আৰু? ৬ লাখ মাইল দীৰ্ঘৰ মাছৰ সন্ধান দিব পাৰিব নে?\nপৌৰাণিক কথা মাতে হিমালয়ৰ উচ্চতা ২৫৬,০০০ মাইল ৷ ইয়াৰ বিপৰীতে পৃথিৱীৰ উচ্চতা এছিয়াৰ পৰা কণ্যাকুমাৰীত হেলনীয়া হোৱা ধ্ৰৱলৈকে মাত্ৰ ৮,০০০ মাইল ৷ একেই পৌৰাণিক কথাত প্ৰচলিত যে, হিমালয় ১২৮,০০০ মাইল দীঘল ৷ বিপৰীতে হিমালয় দীৰ্ঘ হ'ল ১৫০০ মাইল ৷ পৌৰাণিক দিনত এনে কি যন্ত্ৰ আছিল যে হিমালয়ৰ দৰে প্ৰকৃতিক দুৰ্গম ঠাইক সহজে জুখিব পাৰিছিল? তদুপৰি পৌৰাণিক জুখৰ লগত বৰ্তমানৰ জুখৰ পৰ্ৱতসম পাৰ্থক্য কিয়?\nভাগৱত মহাপুৰাণৰ অধ্যায় ৫, শ্লোক ২৪/২ ত উল্লেখ আছে যে, সূৰ্য্যৰ আকাৰ ৩০ হাজাৰ মাইল ৷ ভাগৱত মহাপুৰাণত থকা সূৰ্য্যৰ আকাৰৰ তথ্যৰ বিপৰীতে সূৰ্য্যতকৈ চন্দ্ৰৰ আকাৰ ৩৬ হাজাৰ মাইল ৷\nৰামায়ণত উল্লেখ আছে যে, ৰামায়ণৰ ঘটনা আজিৰ পৰা ১২ লাখ ৯৬ হাজাৰ বৰ্ষৰ পূৰ্ৱে সংঘটিত হৈছিল ৷ কিন্তু বিজ্ঞানে কৈছে যে, এই পৃথিৱীলৈ ১৫ ৰ পৰা ২০ হাজাৰ বছৰৰ ভিতৰত মানৱ আগমন হৈছিল ৷\nভাগৱত স্কন্ধৰ ৫/২২ উল্লেখ আছে যে, সূৰ্য্যৰ পৰা ৩ লাখ মাইলৰ ওপৰত চন্দ্ৰৰ অৱস্থিতি আৰু সূৰ্য্যৰ আটাইতকৈ ওচৰত পৃথিৱীৰ অৱস্থান ৷ কিন্তু আজিৰ বিজ্ঞানৰ হিচাপে ভাগৱত স্কন্ধৰ তথ্য স্বীকাৰ নকৰে ৷ পূৰাণে পৃথিৱীৰ সাগৰ সমূহৰ ক্ষেত্ৰফল ২৫৪ লাখ যোজন বুলি কৈ গৈছে(এক যোজনত ৮ মাইল) ৷\nযৰ্দুবেদৰ অধ্যায় ৩৩, শ্লোক ৪৩ ত উল্লেখ আছে যে, পৃথিৱীৰ নিদিষ্ট কোনো কক্ষপথ নাই; সূৰ্য্যইহে পৃথিৱীক প্ৰদক্ষিণ কৰি অন্ধকাৰ দূৰ কৰে ৷\nঅপৃশ্য লোকক হিন্দুকৰণঃ\n১৯১১ চনৰ জনগণনাৰ পূৰ্ৱে ভাৰতবৰ্ষত উচ্চবৰ্ণৰ লোকে বৰ্তমানৰ ST/SC/OBC অৰ্থাৎ সামাজিক ভাৱে বৰ্জিত, অপৃশ্য বৰ্গক ভুলতেও হিন্দুৰ শাৰীত বহুৱা নাছিল ৷ উচ্চ বৰ্ণই অপৃশ্য বৰ্গক স্পৰ্শ কৰিলে উচ্চ বৰ্ণই উচ্চ বৰ্ণক সামাজিক দণ্ডৰে পৰাশ্চ্যিত কৰিছিল ৷ ১৯১১ চনৰ জনগণনাৰ পূৰ্ৱে অপৃশ্য sc/st/obc বৰ্গৰ লোকসকল বৰ্ণ বৰ্জিত অৰ্থাৎ অসবৰ্ণ আছিল ৷ অপৃশ্য লোক সকল হিন্দুৰ চতুবৰ্ণৰ বাহিৰত আছিল আৰু তেওঁলোকক হিন্দু মানি লোৱাৰ বিপৰীতে "অপৃশ্য" বুলি গণ্য কৰিছিল ৷\n১৯১১ চনত বৃটিছ ভাৰতত অপৃশ্য বৰ্গক উচ্চ বৰ্ণই "হিন্দু"ৰ শাৰীত ৰখাৰ এনে কি কাৰণ হ'ব পাৰে? অপৃশ্য লোকসকলক কোনো কালে হিন্দু মানি নোলোৱা উচ্চ বৰ্ণই হৰ্থাৎ অপৃশ্যক হিন্দু মানি লোৱা আৰু জনসংখ্যাৰ গণনাত হিন্দু হিচাপে দেখুওৱাৰ অৰ্থ? ইয়াৰ কাৰণ দুটা --\nপ্ৰথম কাৰণ, ১৯০৫ চনত বৃটিছ ভাৰতত মুচলমানে "মুছলীম লীগ" গঠন কৰে ৷ মুছলীম লীগে বৃটিছ প্ৰশাসনক ভাৰতবৰ্ষৰ জনসংখ্যাৰ আধাৰত(বিশেষকৈ ধৰ্মৰ আধাৰত) "পাকিস্থান" ৰাষ্ট্ৰ গঠনৰ দাবী কৰে ৷ যেতিয়া মুছলীম লীগে মুছলমান লৈ পাকিস্থান ৰাষ্ট্ৰ গঠনৰ দাবী বৃটিছৰ সন্মুখত উত্থাপন কৰিলে তেতিয়া উচ্চ বৰ্ণৰ চতুৰ ধৰ্মৰ সদাগৰে চৰকাৰী তথ্যত হিন্দুৰ জনসংখ্যা অধিক দেখুৱাবলৈ হিন্দু বৰ্ণ বৰ্জিত অপৃশ্য বৰ্গৰ সমাজক অনিচ্ছাস্বত্তেও হিন্দুৰ শাৰীত ৰাখিবলৈ বাধ্য হ'য় যদিও অপৃশ্য বৰ্গৰ ওপৰত উচ্চ বৰ্ণৰ ব্যৱহাৰ পূৰ্বৰ দৰেই থাকিল ৷\nদ্বিতীয় কাৰণ, মুছলীম লীগৰ দাবীক দেখি অপৃশ্য বৰ্গই ও পৃথকীকৰণৰ দাবী উত্থাপন কৰিব ধৰে ৷ কিন্তু অপৃশ্য বৰ্গই মুছলীম লীগৰ দৰে পৃথক ৰাষ্ট্ৰ দাবী উত্থাপন কৰা আন্দোলন শক্তিশালী কৰাৰ পূৰ্বেই উচ্চ বৰ্ণই অপৃশ্য বৰ্গক চৰকাৰী তথ্যত হিন্দুৰে চামিল কৰি ল'য় ৷ যদি বৃটিছ প্ৰশাসনে হিন্দু বৰ্জিত অপৃশ্য শ্ৰেণীৰ পৃথকীকৰণ দাবী মানি ললে হেঁতেন তেন্তে ভাৰত দ্বি-বিভক্ত নহৈ তিনি ৰাষ্ট্ৰত বিভক্ত হোৱাৰ সম্ভাৱনা আছিল ৷ কিন্তু উচ্চ বৰ্ণ হিন্দুয়ে দ্বৈত্ব কৌশল প্ৰয়োগ কৰি অপৃশ্য সমাজক হিন্দুকৰণৰে নিজৰ জনসংখ্যা বৃদ্ধি কৰি ল'য় আৰু অপৃশ্যক অধিকাৰৰ পৰাও বঞ্চিত কৰি ৰাখে ৷\nহিন্দুৰ নামত স্বয়ং দিল্লীৰ দৰে দেশৰ কেপিটেলত ভাঢ়ালৈ ৰূম পোৱা নাযায়, ৰূম ভাঢ়া পাবলৈ জাতি নতুবা বৰ্ণ বনাব লগীয়া হ'য় ৷\nহিন্দুৰ নামত দেশৰ বিভিন্ন ঠাইত কোঁৱাৰ পানী এটুপি খাবলৈ দিয়া নহ'য়, আনকি হিন্দু মন্দিৰত দেশৰ ৰাষ্ট্ৰপতিলৈকে প্ৰৱেশ নিষিদ্ধ কৰি দিয়া হ'য় ৷\nহিন্দুৰ নামত শৱ দাহ, শৱ স্পৰ্শ(উৰিষ্যাৰ ঘটনা, য'ত মৃত পত্নীৰ নশ্বৰ দেহ স্বামী আৰু কণ্যাই ঢাৰিৰে মেৰিয়াই চাইকেলৰ কেৰিয়াৰৰ নিব লগা হৈছিল) কৰা নহ'য়, জাতি-বৰ্ণ বনাব লগীয়া হ'য় ৷\nহিন্দুৰ নামত শিক্ষানুষ্ঠানত শিক্ষা লবলৈ দিয়া নহ'য়(হায়দৰাবাদৰ ৰোহিত বেমুলা কাণ্ড) ৷\nদেশৰ সকলো ৰাজ্যৰ ৰাজ্যপাল হিন্দু\nদেশৰ সকলো ৰাজ্যৰ মুখ্যমন্ত্ৰী হিন্দু\nদেশৰ ৯৯ শতাংশ আৰক্ষী আয়ুক্ত হিন্দু\nদেশৰ সেনাবাহীনৰ তিনি প্ৰমোখ হিন্দু\nদেশৰ প্ৰধানমন্ত্ৰী, ৰক্ষামন্ত্ৰী, গৃহমন্ত্ৰী হিন্দু\nদেশৰ চাৰিটা ৰাষ্ট্ৰীয় ৰাজনৈতিক দলৰ সভাপতি হিন্দু\nইমানৰ পাছতো ভাৰতবৰ্ষক হিন্দু ৰাষ্ট্ৰ নিৰ্মাণ কৰিবলৈ কিবা বাকি থাকেনে? হিন্দু ৰাষ্ট্ৰ নিৰ্মাণ কৰিব বিচৰা সকলে কাক ইমান ভয় কৰে যে দেশৰ সংবিধানক নেওচি "হিন্দুৰাষ্ট্ৰ" নিৰ্মাণৰ তাগিদাত আছে?\nভাৰতবৰ্ষক "হিন্দু ৰাষ্ট্ৰ" নহ'য়, ব্ৰাহ্মণ ৰাষ্ট্ৰ নিৰ্মাণ কৰা কুচকাৱাজ চলিছে ৷ সেয়ে দেশৰ সংবিধানক বিভিন্ন ব্ৰাহ্মণ-বণিয়াই অনায়সে পদপথত জ্বলাই দি ভাৰতীয় সাৰ্বভৌত্বক বুঢ়া আঙুলি দেখুৱাব পাৰিছে তাকো বিনা দ্বিধাই ৷ সাধাৰণ "পাকিস্থান জিন্দাবাদ" ধ্বনী দিলেই কোনোৱে দেশদ্ৰোহীতাৰ অপৰাধত দণ্ডিত হৈ জেল যাব লগা হ'য়; কিন্তু কোনো ব্ৰাহ্মণে ভাৰতীয় সংবিধানক পদপথত জ্বলাই ভাৰতীয় সাৰ্বভৌমত্বক নষ্ট-ধ্বংস কৰাৰ কাৰ্য কৰিলেও অপৰাধী, দেশদ্ৰোহীতাৰ অপৰাধত দুষী সাব্যস্ত হ'ব লগা নহ'য় ৷ এই কথা দেশৰ ST/SC/OBC সমাজে যিমান সোনকালে বুজি উঠিব সিমানে দেশ আৰু জনতাৰ মংগল হ'ব ৷ অন্যথা SC/ST/OBC য়ে বৃটিছ ৰাজত্বৰ পূৰ্বৰ ভাৰতলৈ উভতি যাব লাগিব য'ত ব্ৰাহ্মণৰ আজ্ঞা পালন কৰি গোলামী জীৱন-যাপনে শোষণ আৰু নিষ্পেষনৰ সন্মুখীন হৈছিল ৷\nদেশক হিন্দুৰাষ্ট্ৰৰ কোনো প্ৰয়োজন নাই ৷ বৰং সংবিধানৰ আধাৰত সমতা, বন্ধুত্বতা, ন্যায় আৰু সুৰক্ষা প্ৰতিজন ভাৰতীয়ই যাতে লাভ কৰে তাৰ বাবে সুদৃঢ় সংবিধানিক ভাৰত ৰাষ্ট্ৰ নিৰ্মাণ কৰা উচিত ৷\nBy Thaigir Bodosa at February 06, 2019


মোৰ বিলৈ – মুংচাজ’ বৰ্ণালী আম্ফি মান্তা – ফটাঢোল\nJuly 5, 2017 গল্প\t2 Comments\nসময় নিশা ন বাজি বিছ মিনিট…\nনতুন ভাড়াঘৰ বিছাৰি গোটেইখন চলাথ কৰি ভাগৰি-জুগৰি তিনিওজনী সিহঁতৰ ৰুম পালো। তেনেতে সিহঁতৰ ৰুমমেট জুৰীবাৰ ফোন আহিল তাই আজি নাহে,নাৰেংগীত থকা খুড়াকৰ তাত ৰাতি থাকিব ৷ কথাটো শুনি মই আৰু ছেৰ্লীনে পৰস্পৰে মুখলৈ চোৱা-চুই কৰিলো, তাইৰ ইংগিত বুজি পাই লাহেকৈ ঘড়ীটোলৈ চালো৷ তেতিয়া ঘড়ীটোৱে নিশা চাৰে ন বজাৰ সংকেত দিছে…\nয়েছমিনে আমাক মন কৰি আছিল, তাই টপৰ কৈ মাত দিলে,তহঁতৰ আঁচনি আৰম্ভ হ’লেই মানে৷\nজুৰীবা নথকাৰ সুযোগত যিমান মহৎ কাম সংঘটিত হৈছে তাত আমাৰ দুয়োজনীৰে অগ্ৰনী ভুমিকা থাকেই ৷ছেৰ্লীনে লাহেকৈ ক’লে খাবিনে নেখাৱ সেইটো ক’৷ মই মাত দিলো পিছে এতিয়া ক’ত কি পাবি?ছেৰ্লীনে ক’লে এতিয়াও পাম ব’ল…\nগম পালো তাইৰ স্কুটীৰ পিছফালে চুলিৰ আগত জীউটোলৈ বহি যোৱাৰ পাল মোৰেই পৰিল। ৰুমমেটে কিবা এষাৰ কৈছিল যদিও কাণ নিদি আহি আছো বুলি দুয়ো তললৈ নামি আহিলো…৷\nস্কুটী ফাই-ফাই উৰিল,এবাৰত ইমান জোৰেৰে ব্ৰেক মাৰিলে মই তাইৰ ওপৰেদি ওফৰি পৰিবলে অলপতহে বাকী ৷ স্কুটী গৈ ভঙাগড় পালেগৈ।\nএতিয়া সমস্যা হ’ল আমাক লগা বস্তুটো কিনো কেনেকৈ…?ইফালে সিফালে চাই পাণ দোকানী এজনৰ কাষ পালো, লাহেকৈ কলো, দাদা সৌ দোকানখনৰ পৰা বস্তু এটা আনি দিব পাৰিবনে আমাক ৷দোকানীটোৱে মোলৈ কেৰাহীকৈ চালে! ভয়ো খালো কিবা কৈ দিয়ে বুলি,কিন্তু একো নোকোৱাকৈ পইছাটো হাত পাতি লাহেকৈ দোকানখনলৈ গুছি গ’ল…উফফ ৰক্ষা,কামটো সিজিল ৷\nঅলপ পৰৰ পিছত দোকানী দাদাটো ঘুৰি আহিল,গোমোঠা মুখেৰে মোৰ হাতত বস্তুটো তুলি দিলে…মুখত পাৰিলে দুটা গেমেহা ভুকু দিয়াৰ ভাৱ ৷ লৰালৰিকৈ তাৰ পৰা পলালো৷ এইবাৰ স্কুটী উৰিল মাংসৰ দোকানলৈ ।\nএইবাৰ আৰু পৰাৰ ভয়,এখন হাতত বস্তুটো,আনখনত ম’বাইল আৰু বেগ ৷ ছেৰ্লীনক ভালদৰে ধৰি ল’বও পৰা নাই,স্কুটীখনটো উৰিয়েই আছে। মৰো জীওঁ-সো-আধিকৈ গৈ মাংসৰ দোকান পালো…৷\nলবলগীয়া সকলোখিনি লৈ মেলি আকৌ স্কুটীৰ পিঠিত ৰকেটৰ গতিত আহি ৰুম পালোহি ৷ৰুমত সোমাই তিনিও কামত লাগিলো…\nএজনীয়ে ভাত বহালে, মই মাংস, আনজনীয়ে চালাদ কাটিলে ৷ আমাৰ যো-জা দেখি মোৰ ৰুমমেট ৰুমলৈ যাবলৈ ওলাল,নহ’লে আমি ডায়েটিং ভ্ৰষ্ট কৰি দিম বুলি…! তাইক ৰখাই লাভ নাই বুলি জানিওঁ কলো থাকা অলপপৰ আমাক চম্ভালিবা,নাথাকিল তাই…ৰুমলৈ পলাল ৷ নিশা বাঢ়ি গৈ আছে,এঘাৰ বাজিল…\nআমাৰো যোগাৰ হৈ গ’ল, ছেৰ্লীনৰ ৰুমৰ পকাতে বহি ল’লো৷\nখুলিলো,এটা এটা গৈ আছে পেটলৈ,মাজতে য়েছমিনৰ ফোন আহিল তাই উঠি গ’ল…অলপ পিছত মুখত এগালমান ইংৰাজী লৈ উভতি আহিল৷আকৌ আৰম্ভ হ’ল,এটা এটা আৰু গ’ল পেটলৈ…\nমাজে মাজে য়েছমিনৰ ফোন আৰু তাইৰ ইংৰাজী চলি আছে৷এইবাৰ ছেৰ্লীনৰ নীতিশিক্ষা বৰষিল তাইৰ ওপৰত…এইটো সময়ত কাৰো ফোন ৰিচিভ কৰিব নালাগে আনকি প্ৰেমিকৰো, য়েছমিন থেনথেনাই উঠিল অলপ লগাতকৈ বেছিকে ৷\nবুজিলো,ভাড়াঘৰ বিছৰা ভাগৰখিনিয়ে ইহঁতক আনদিনাতকৈ সোনকালে কাবু কৰি পেলাইছে,মই মাজত সোমাই দুয়োকে ক্ষান্ত কৰিবৰ চেষ্টা চলাই থাকিলো… ৷\nএটা খালী হ’ল,ছেৰ্লীনে নতুন\nএটাত হাত দিলে,আচল নাটক এইবাৰহে আৰম্ভ হ’ল…\nনতুনটোৰ আধা পাওঁ মানেই সিহঁত দুজনী সৰৱ হৈ উঠিল৷ পুৰণি কথা মনত পেলাই অলপ কান্দিলেও। মোৰো দেখাক দেখি মনটো দুখেৰে ভৰি পৰিল,কিন্তু দেখুৱাই কান্দিবও নোৱাৰো নহ’লে যে মোৰ জনজাতীয় সন্মান ,জন্মৰ দিনাই চাউলৰ বিধ আমাক চেলেকাই দিয়ে…এইবিলাকে মোক টলাব নোৱাৰে বুলি সিহঁতৰ আগত মৰা ওফাইডাংৰ ইজ্জতটো যাব ৷বুজিলো ভাড়াঘৰৰ ভাগৰটো এতিয়া অলপ মোৰো লাগিছে… সাৱধান হৈ ভালদৰে বহিলো, য়েছমিনৰ পিয়াহ লগাত উঠি গ’ল ৰুমটোতে অলপ দূৰত থকা ফিল্টাৰটো কাষলৈ! ফিল্টাৰ খালী বোলে,পানী কিয় ঢালা নাই বুলি ছেৰ্লীনক গালি পাৰি পাৰি নিজৰ ৰুমত থকা ফিল্টাৰটোৰ পৰা আনিম বুলি গুছি গ’ল ৷তেতিয়া আমি বটলটোৰ তলি পাইছো।\nয়েছমিন পানী লৈ নাহে হে নাহে,ৰৈ ৰৈ আমনি লগাত দুয়োজনীয়ে শেষ কৰি দিলো৷ ছেৰ্লীনক চালো, ফেনৰ বতাহত অবাধ্য খিৰিকীৰ পৰ্দা খনক বাধ্য কৰাত ব্যস্ত! মোৰ ভোকো লাগিছিল,তাইক তাতে এৰি য়েছমিনক বিছাৰি গ’লো ভাত খাওঁ বুলি ৷এটা বাজিল…ভয়ো লাগিল,এতিয়া দেখোন ভূতৰে ভাত খোৱা সময় হ’ল ৷ এহ্ যাহ ৰাতিৰ আৰু পুৱাৰ সাজ একেলগেই খাম বুলি কৈ য়েছমিনৰ কাষ পালোগৈ…গৈ দেখিলো তাই তেতিয়াওঁ পানীতেই লাগি আছে,পানী বৈ মজিয়াত বানপানী কিন্তু তাইৰ হাতৰ বটলটোত তেতিয়া আধামান ভৰিছেহে,তাইয়ো অলপমান তাতে ভাগৰ মাৰিছে …\nব’ল ভাত খাওঁ,বানপানী খিনি কাইলৈ শুকুৱাম ,লাহেকৈ কলো ৷ তাই অলপ সাৱধান হ’ল,কলে ব’ল মই গৈ আছো৷\nমই পাকঘৰ পালোগৈ,গৈ অবাক… তাত ভাতৰ কুকাৰ,মাংসৰ কেৰাহী একো নাই৷ চিঞঁৰ এটা মাৰি ছেৰ্লীনৰ কাষ পালোগৈ,এইবাৰ আৰু আচৰিত…তাই কুকাৰ,কেৰাহী কাষত লৈ পকাতে বাগৰি আছে৷ মোৰ উঠিল খং,তাইক একেটানে উঠাই কাষতে থকা বটলটোৰ পানীখিনি মুৰত ঢালি দিলো৷ তাই থুনথুনালে মই এনেই পানীত উটি আছো আৰু তই বৰষুণত তিয়াইছ…মোক ইমান বেয়া কিয় পাৱ ৷ উপায় নাপাই তাইৰ কাষতে থপ্ কৈ বহি দিলো, দুয়োজনীকে চম্ভালি ভাগৰো লাগিছিল ৷\nঅলপ পিছত অনুভৱ কৰিলো মইয়ো দেখোন পানীত বহি আছো…মগজটোৰে যিমানদূৰ ঢুকি পাওঁ ভাৱি থাকিলো,এই তিনি মহলালৈ পানী উঠিল যেতিয়া গোটেই অসমখন ডুবিল,অকল আমি কেইজনীহে ছাগে বাচি আছো ৷\nবানপানী নহয়, য়েছমিনে খালী বুলি\nভাৱি নল খুলি থৈ যোৱা ভৰ্ত্তি ফিল্টাৰটোৰহে পানী…খপজপাই উঠিলো,এইকো উঠাই বিছনাত বহাই দিলো৷ খঙে-ভোকে য়েছমিনক এজাউৰি দিবলৈ তাইৰ ৰুমলৈ গ’লো৷\nৰুম পাই মুৰে-কপালে হাত দিলো…\nমহাৰাণী দৰ্জাতে এখন গাল লগাই দুয়ো হাতেৰে দৰ্জাখন আঁকোৱালি লোৱাৰ দৰে কৰি জেঠী হোৱাৰ কছৰৎ কৰি আছে৷তাই ওখই পাঁচ ফুট আঠ ইঞ্চি,ইমান ওখ জেঠীক কিম্ভূতকিমাকাৰ দেখিলো৷\nতাইকো টানি আজুৰি লৈ আহিলো ইটো ৰুমলৈ।ইয়াতো নাটকৰ বেলেগ এটা অংশ চলি আছিল৷\nছেৰ্লীন ব্যস্ত। খালী হোৱা বটল দুটাক লৈ৷\nদুয়োটাতে পানী ভৰাই অলপ অলপ খাই আছে,তাকে দেখি ইজনীৰ লাগিল জগৰ…অকলে খাইছ! দে মোকো৷\nতাই নিদিয়ে এই নেৰে,পিছত যেনিবা দিলে৷\nপানী ভৰা বটলৰ ছিৰ্য়েচ হৈ আছে,সব ঠিক ঠাক চলি আছে৷ পানী শেষ হ’ল,আকৌ মোৰ মজাপালি আৰম্ভ হ’ল ৷ হাতত লৈ থকা বটলটোকে খুব চুমা যাচি আছে য়েছমিনে। ইমান ছেক্সী বটল আগতে দেখাই নাছিল বোলে৷ চুমা খাই খাই এপাকত মিছিক কে হাঁহি মোক ক’লে,বটলটো দলিয়াই দিওঁ নে?\nহে হৰি! এই পুৱতি নিশা যদি বটল তললৈ দলিয়াই,ৰাতিটোত চাৰিবাৰ মান উঠি গেটৰ তলা ঠিকে আছেনে নাই চাই থকা ঘৰৰ মালিকৰ তপা মূৰতে পৰিলে কি হ’ব ভাবিবলৈকে ভয় লাগিল ৷\nদুয়োকে কোনোমতে বুজাই-বঢ়াই ভাত খোৱালো-খালো। টানি চোচৰাই বিচনাত শুৱাই দিলো৷\nকিবা-কিবি বলকি আছিল যদিও কাণ নিদি যি কৰ কৰ বুলি সিহঁতৰ ফালে পিঠি দিলো৷\nযিমান হ’লেওঁ একেখিনি ভাগৰ তেতিয়া মোৰো লাগিছিল ভাই৷\nকেতিয়া টোপনিত ঢলি পৰিলো গম নাপালো ৷ পুৱা চাৰে সাতমান বজাত বাওঁ ভৰিত প্ৰচণ্ড গছক এটা পৰোতেহে খকমককৈ উঠি দেখিলো ছেৰ্লীন আমাৰ ওপৰেদিয়ে দৌৰা-দৌৰি কৰি আছে ডিউটি যাবলৈ৷\nবিষাই থকা ভৰিখন পিটিকি পিটিকি এইবাৰো বুজি পালো…নিশাৰ নাটকৰ যৱনিকা পৰাই নাই,উপায় নেপাই হে বেছেৰী ডিউটি যাব ওলাইছে ৷■■\n« ৰাশিফল বিচাৰ- ৰিণ্টুমণি দত্ত\nসম্পাদকৰ টোকা : অভিজিত মেধি »\nহাঃ হাঃ… বিলৈ ভালকৈয়ে হৈছিল মানে… !!\nহাঃ হাঃ হাঃ হাঃ হাঃ হাঃ হাঃ হাঃ হাঃ….পঢ়া আধা হওঁতেই হাঁহি ৰখাবলৈ চেষ্টা কৰি মোৰ নিজৰে আৰম্ভ হ’ল “বিলৈ” ৷


Cloviderm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cloviderm ar byavahar, ppali, parshwakriya, upkaar, kriya-pratikriya aaru satarkatabani\nCloviderm साल्ट से बनी दवाएं:\nAcicet Tablet (3 प्रकार उपलब्ध) Aciherpin (3 प्रकार उपलब्ध) Acivex (2 प्रकार उपलब्ध) Axovir (1 प्रकार उपलब्ध) Lovir (Eli Lilly) (2 प्रकार उपलब्ध) Neoclovir (2 प्रकार उपलब्ध) Triclovir (2 प्रकार उपलब्ध) Trikase (1 प्रकार उपलब्ध) Vazovir (1 प्रकार उपलब्ध)\nCloviderm के सारे विकल्प देखें\nCloviderm की जानकारी\nCloviderm ৰ লাভ আৰু ব্যৱহাৰসমূহ- Cloviderm Benefits & Uses in Assamese\nCloviderm ৰ পালি আৰু সেয়া কেনেদৰে ল'ব- Cloviderm Dosage & How to Take in Assamese\nCloviderm-ৰ উপাদানসমূহ- Cloviderm Active Ingredients in Assamese\nCloviderm ৰ পাৰ্শ্চক্ৰিয়াসমূহ- Cloviderm Side Effects in Assamese\nCloviderm সংক্ৰান্ত সতৰ্কতাবাণীসমূহ- Cloviderm Related Warnings in Assamese\nঅইন দৰৱৰ সৈতে Clovidermৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cloviderm with Other Drugs in Assamese\nCloviderm মতভেদসমূহ- Cloviderm Contraindications in Assamese\nCloviderm ৰ বিষয়ে সততে সোধা প্ৰশ্নসমূহ- Frequently asked Questions about Cloviderm in Assamese\nখাদ্য আৰু মদৰ সৈতে Cloviderm ক্ৰিয়া-প্ৰতিক্ৰিয়া- Cloviderm Interactions with Food and Alcohol in Assamese\nCloviderm ৰ লাভ আৰু ব্যৱহাৰসমূহ - Cloviderm Benefits & Uses in Assamese\nCloviderm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCloviderm ৰ পালি আৰু সেয়া কেনেদৰে ল'ব - Cloviderm Dosage & How to Take in Assamese\nCloviderm-ৰ উপাদানসমূহ - Cloviderm Active Ingredients in Assamese\nCloviderm ৰ পাৰ্শ্চক্ৰিয়াসমূহ - Cloviderm Side Effects in Assamese\nগৱেষণাৰ ভিত্তিত, Cloviderm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCloviderm সংক্ৰান্ত সতৰ্কতাবাণীসমূহ - Cloviderm Related Warnings in Assamese\nCloviderm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Cloviderm সুৰক্ষিত ভাবে গ্ৰহণ কৰিব পাৰে।\nCloviderm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ওপৰত Cloviderm ৰ পাৰ্শ্ব-প্ৰতিক্ৰিয়া অতি বিৰল।\nবৃক্কত Cloviderm কি প্ৰভাৱ দেখা গৈছে?\nClovidermৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Cloviderm কি প্ৰভাৱ দেখা গৈছে?\nকলিজা ৰ বাবে Cloviderm কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Cloviderm ৰ কি প্ৰভাৱ দেখা গৈছে?\nClovidermৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Clovidermৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cloviderm with Other Drugs in Assamese\nCloviderm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCloviderm মতভেদসমূহ - Cloviderm Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cloviderm লোৱা অনুচিত যাতে -\nCloviderm ৰ বিষয়ে সততে সোধা প্ৰশ্নসমূহ - Frequently asked Questions about Cloviderm in Assamese\nএই Cloviderm-এ অভ্য়াস বা নিচাৰ সৃষ্টি কৰে নেকি?\nClovidermৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Cloviderm লোৱাৰ পিছত ই আপোনাৰ টোপনি ভাৱ নানে।\nহয়, Cloviderm সম্পুৰ্ণ নিৰাপদ।\nCloviderm য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Cloviderm ক্ৰিয়া-প্ৰতিক্ৰিয়া - Cloviderm Interactions with Food and Alcohol in Assamese\nখাদ্য আৰু Clovidermৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Cloviderm ল'ব পাৰে।\nমদ আৰু Clovidermৰ মাজৰ প্ৰতিক্ৰিয়া\nএকে সময়তে Cloviderm আৰু মদ্যাপন কৰাটো সামান্য পাৰ্শ্চক্ৰিয়া ঘটাব পাৰে। আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nCloviderm ৰ অনুকল্প - Substitutes for Cloviderm in Assamese\nআপুনি বা আপোনাৰ পৰিয়ালৰ কোনোবাই Cloviderm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cloviderm ব্যৱহাৰ কৰিছিল নেকি?\nআপুনি কিমান পৰিমাণে Cloviderm সেৱন কৰিছিল?\nআপুনি Cloviderm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cloviderm সেৱন কৰে?


মূল :ছাঁ,গল্পকাৰ : মানিক বন্দোপাধ্যায়,অনুবাদ-কলচুম বিবি – ফটাঢোল\nমোৰ প্ৰথম পত্নীৰ মৃত্যুৰ পিছত কিছুদিন মই পাগলৰ দৰে হৈ গৈছিলোঁ। সময়মতে গা ধোৱা নাছিলোঁ, কোঠাৰ চুক এৰি ওলাই যোৱা নাছিলোঁ, দিনে-ৰাতিয়ে পৰলোকতত্বৰ কিতাপ পঢ়িছিলোঁ আৰু মনে মনে বহি আকাশ-পাতাল ভাবি আছিলোঁ।\nপত্নীক মই ইমানেই ভাল পাইছিলোঁ যে, শ্মশানত নিজে মুখাগ্নি কৰি তেওঁক পুৰি আহিও মই বিশ্বাস কৰিব পৰা নাছিলোঁ, তেওঁ সঁচাকৈ বাষ্প আৰু ভস্মত পৰিণত হৈ গৈছে, জগতৰ ক’তো তেওঁ আৰু নাই বুলি, তেওঁ ঘূৰি আহিব। আকৌ মই তেওঁক দেখা পাম।\nঘৰত বেছি মানুহ থকা বাবে হয়তো তেওঁ আহিবলৈ কুণ্ঠাবোধ কৰিছে তাৰ বাবে আত্মীয়-স্বজন সকলোকে মই গাঁৱৰ ঘৰলৈ পঠিয়াই দিছিলোঁ। পাৰ্থিৱ কোনো সুখ-সুবিধাৰ প্ৰতি মোৰ আগ্ৰহ নাছিল। এজনী দাসী আৰু এজন ঠাকুৰ ৰাখিছিলোঁ, সিহঁতে যি ব্যৱস্থা কৰিছিল মই তাকে মানি লৈছিলোঁ। কোনো বিষয়ত সিহঁতে আদেশ ল’বলৈ আহিলেই মই এনেকৈ বিৰক্ত আৰু ক্ৰুদ্ধ হৈ উঠিছিলোঁ যে সিহঁতে সভয়ে মোক পৰিহাৰ কৰি চলিছিল। এটা কোঠাত মোৰ পত্নীৰ পাঁচখন সৰু-ডাঙৰ ফটো, তেওঁৰ কাপোৰ-কানি, চুলি বন্ধা সামগ্ৰী, ভৰিত কিংখাপৰ চটি জোতা, হিচাপ-নিকাচৰ বহী, এনেকুৱা হাজাৰটা স্মৃতিচিহ্ন জমা কৰি দিনৰ বেলাটো মই সেই কোঠাত কটাই দিছিলোঁ। সন্ধ্যা সময়ত মোৰ পত্নীৰ যিটো কোঠাত মৃত্যু হৈছিল সেই কোঠালৈ গৈছিলোঁ। যিখন বিছনাত তেওঁ শেষ নিশ্বাস ত্যাগ কৰিছিল, নিজ হাতে মই সেই বিছনা পাৰি লৈছিলোঁ। ওচৰা-ওচৰিকৈ দুটা গাৰু দিছিলোঁ। শুই, বহি, কিতাপ পঢ়ি থাকোঁতে থাকোঁতে প্ৰত্যাশাৰ দৃষ্টিৰে চাৰিওফালে চাই ৰাতিবোৰ একৰকম উজাগৰে পাৰ কৰি দিছিলোঁ।\nএনেয়ে মাজতে কাটি হৈ এপলকৰ বাবেও পত্নীক নেদেখি মই অলপ অলপ হতাশ হৈ উঠিছিলোঁ, হঠাৎ এদিন সন্ধ্যা পৰত মোৰ ভাব হ’ল যে, সদায় ঘৰত লাইট জ্বলাই ৰখা বাবে হয়তো তেওঁ নাহে। লগে লগে খৰধৰকৈ উঠি গৈ মই লাইট নুমাই দিছিলোঁ।\nআনন্দত মোৰ শৰীৰ কঁপি হৈ উঠিছিল।\nলাইট নুমুৱা মাত্ৰেই মই দেখিবলৈ পাইছিলোঁ ছাঁৰ ৰূপ লৈ মোৰ পত্নী বেৰত লগাকৈ মজিয়াত বহি আছে, তেওঁৰ সূক্ষ্ম দেহৰ পৰা জ্যোতি নিৰ্গত হৈ তেওঁৰ চাৰিওফালে ফটোৰ ফ্ৰেমৰ দৰে চতুষ্কোণৰ কেইটামান স্থান উজ্জ্বল হৈ আছে। একেই মুক্ত কেশবিন্যাস, কপালৰ কাষত ভাঁজ কৰা চুলিৰ ঈষৎ উচ্চতা, একেই সৰু নাক আৰু আকৰ্ষণীয় গাল। ডিঙিৰ কাষলৈ পৰি থকা ওৰণি পৰ্যন্ত স্পষ্ট হৈ আছিল। নিস্পন্দ হৈ ৰৈ থাকি মই তেওঁকে চাবলৈ ধৰিলোঁ। বহুসময়ৰ পিছত তেওঁ থিয় হ’ল, দুহাত উঠাই মোৰ অতি চিনাকি ভংগীত এঙামুৰি দিলে। এইবাৰ তেওঁৰ সমস্ত অৱয়বৰ ছাঁ আৰু স্পষ্ট হৈ উঠিল। কেইটামান মিনিট ৰৈ থাকি দুহাত কাষেৰে তেওঁ কোঠাৰ ঘন অন্ধকাৰৰ মাজত মিলি গ’ল। কেৱল তেওঁৰ চাৰিওফালে যি চতুষ্কোণ ফ্ৰেমৰ দৰে উজ্জ্বলতা আছিল সেয়া অবিকৃত ৰূপত ৰৈ গ’ল। ইতস্ততবোধ কৰি গৈ গৈ বিছনাত আছাৰ খাই পৰি লগে লগে শুই পৰিছিলোঁ। মোৰ অসুস্থ দেহ-মনে তেওঁৰ এই অপূৰ্ব আবিৰ্ভাৱৰ উত্তেজনা সহ্য কৰিব নোৱাৰিলে।\nসেইদিনাখনৰ পৰা সদায়েই তেওঁক দেখিছিলোঁ। সন্ধ্যা হোৱাৰ আগেয়ে মই কোঠাটোলৈ গৈ বহি আছিলোঁ। যেতিয়া আন্ধাৰ গাঢ় হৈ আহে, হঠাৎ ঠিক সেই সময়তে সেইখিনিতে বেৰৰ গাত উজ্জ্বল চতুষ্কোণ পটভূমিটোৰ আবিৰ্ভাৱ হয়। কেতিয়াবা তেওঁ আহি প্ৰথম দিনাৰ দৰে বেৰৰ গাত লাগি বহে, কেতিয়াবা চঞ্চলতাৰে অহা-যোৱা কৰে, কেতিয়াবা পিছফালে ঘূৰি ওলমা খোপা বান্ধি মুখ ঘূৰাই চাই থাকি তেওঁ জীয়াই থকাৰ সময়ৰ মোৰ আটাইতকৈ প্ৰিয় লীলাভংগীৰ অভিনয়টো কৰে। কোনোদিনা হাত লৰাই, মুখ লৰাই মোৰ লগত কথা কোৱাৰ অভিনয়ো কৰে, কিন্তু শব্দ নহয়।\nশব্দ তেওঁ ক’ৰপৰা পাব?\nময়ো তেওঁৰ লগত কথা কোৱাৰ অথবা কাষলৈ গৈ তেওঁক স্পৰ্শ কৰাৰ চেষ্টা কৰা নাছিলোঁ। ছাঁৰ লগত কথা কোৱা নাযায়, ছাঁক স্পৰ্শ কৰিব নোৱাৰি, এইখিনি জ্ঞান মোৰ আছিল। মই মাত্ৰ তেওঁক চাইছিলোঁ। তেনেকৈ মোৰ বিৰহ-বেদনা লঘু হৈছিল। তেওঁ যেতিয়া অস্পষ্ট বিকৃত মূৰ্তি হৈ দেখা দিছিল তেতিয়া মোৰ বৰ কষ্ট হৈছিল। মই বুজিব পাৰিছিলোঁ শুদ্ধ ৰূপ পৰিগ্ৰহ কৰাৰ চেষ্টা কৰিও তেওঁ পৰা নাই, কোনে জানে তেওঁৰ কিমান যন্ত্ৰণা হৈছে।\nএদিন আমাৰ এক অদ্ভুত মিলন হৈছিল। সূক্ষ্মতা আৰু স্থূলতাৰ যি দুৰ্লঙ্ঘ্য বাধা অতিক্ৰম কৰা তেওঁৰ পক্ষে সম্ভৱ নাছিল, প্ৰবল ইচ্ছাশক্তিৰ বলত মই সেয়া অতিক্ৰম কৰি গৈছিলোঁ। সেইদিনা মই এখন ইংৰাজী পৰলোকতত্বৰ কিতাপত জীৱন্ত প্ৰাণীৰ সূক্ষ্ম দেহ ধাৰণৰ কিছুমান বৰ্ণনা পাঠ কৰিছিলোঁ। ৰাতি তেওঁ আলোকপটত আহি থিয় হোৱা মাত্ৰেই মই দেখিবলৈ পাইছিলোঁ, মোৰ ছাঁয়া ৰূপে পিছৰ পৰা আহি তেওঁক মেৰাই ধৰিছিল। মুহূৰ্তৰ ভিতৰতে পৰলোকগামী পত্নীৰ সৈতে মোৰ অনন্ত ব্যৱধান পাহৰি গৈছিলোঁ। মোৰ নিবিড় আলিংগনত তেওঁৰ শিথিল অচল দেহ আগৰ দৰে জীৱনৰ আবেগত উষ্ণ আৰু স্পন্দিত হৈ উঠিছিল। তেওঁৰ তেজ-মঙহৰ শৰীৰ মোৰ বুকুত সংলগ্ন হৈ আছে, মোৰ তাত অলপো সন্দেহ নাথাকিল। মই তেওঁৰ চুলিৰ স্পৰ্শ পাইছিলোঁ, ত্বকৰ স্পৰ্শ পাইছিলোঁ, তেওঁৰ তপত উশাহ-নিশাহ মোৰ দুগালত লাগিছিল। তেওঁৰ দেহৰ ওজন পৰ্যন্ত মই অনুভৱ কৰিছিলোঁ।\nছাঁৰ ওজন থাকেনে?\nতাৰোপৰি সেইদিনা কি জানো হৈছিল মোৰ মনত নাই। পত্নীৰ ছাঁয়াময়ী মূৰ্তি মোৰ অভ্যস্ত হৈ আহিছিল, কিন্তু তেওঁৰ তেজ-মঙহৰ স্পৰ্শায়ত্ত বাস্তৱ মূৰ্তিয়ে মোক মুৰ্চ্ছিত কৰিলে।\nআত্মহত্যা কৰি পত্নীৰ লগত মিলিত হোৱাৰ কল্পনা তেওঁৰ মৃত্যুৰ দিনাখনৰ পৰাই মোৰ মনলৈ আহিছিল। এই ঘটনাৰ পিছত আৰু এদিনো মোৰ পৃথিৱীত জীয়াই থকাৰ ইচ্ছা নাথাকিল। পিছদিনাখন দুপেকেট আফিম কিনি থৈছিলোঁ। ঠিক কৰিছিলোঁ ৰাতি পত্নীৰ আবিৰ্ভাব হ’লে দৰ্জা বন্ধ কৰি তেওঁৰ সম্মুখতে আফিম খাই শুই থাকিম। ৰাতিপুৱা হোৱাৰ আগেয়েই মোৰ জীৱন আৰু মৃত্যু এই দুটা স্তৰৰ অন্তৰ্গত অস্তিত্বৰ ব্যৱধানত প্ৰবেশ কৰিম।\nতেওঁৰ ছাঁ ৰূপটো সেইদিনাখন মোৰ বেছি স্পষ্ট আৰু নিখুঁত যেন লাগিছিল। আত্মহত্যা কৰিবলৈ মোৰ যে অলপ অলপ ভয় আছিল, তেওঁক দেখাৰ পিছত সেইটোও অনুভৱ হ’ল। উঠি গৈ মই দৰ্জা বন্ধ কৰিছিলোঁ। লগে লগে অকল পত্নীৰ ছাঁ নহয়, তেওঁৰ পোহৰৰ আৱেষ্টনী পৰ্যন্ত অন্তৰ্নিহিত হৈ গৈছিল। তেওঁৰ লগতে তেওঁৰ এই উজ্জ্বল পটভূমিক মই কোনোদিনে অদৃশ্য হোৱা দেখা নাই, একো বুজিব পৰা নাছিলোঁ। আকৌ দৰ্জা খুলিলোঁ। বেৰৰ গাত পোহৰ আৰু মোৰ পত্নীৰ ছাঁ আকৌ দুয়োটাই ৰূপ ল’লে। তেতিয়া ইফালে-সিফালে চাই বুজিলোঁ, মোৰ কোঠাৰ দৰ্জাত বাহিৰত ঘৰৰ দাসীজনী বহি আছে, ঠিক যেন কাৰোবাৰ প্ৰতীক্ষাত। তললৈ নমা চিৰিৰ কাষত বেৰৰ গাত যিটো চাকি জ্বলিছে তাৰ পোহৰ দৰ্জাৰে পোনে পোনে মোৰ কোঠাত সোমাইছে।\nশুনিবলৈ পালোঁ তাৰপিছত প্ৰায় এবছৰ মই পগলা হৈ গৈছিলোঁ। বৰ্তমান মোৰ অলপো পাগলামি নাই আৰু মই আকৌ বিয়া কৰাইছোঁ।\nঅথচ, আশ্চৰ্য্যৰ কথা এই যে মই এতিয়াও পৰলোকত বিশ্বাস কৰোঁ।\n« শিপা-নাজিয়া হাচান


উপদেশক 8 - पवित्र बाइबिल [ইণ্ডিয়ান ৰিভাইচ ভাৰচন] - (উপদে 8)\n8:1 8:2 8:3 8:4 8:5 8:6 8:7 8:8 8:9 8:10 8:11 8:12 8:13 8:14 8:15 8:16 8:17\nজ্ঞানৱানৰ তুল্য কোন আছে? যি ঘটে, কোনে তাৰ অৰ্থ বুজাব পাৰে? প্রজ্ঞাই মানুহৰ মুখ উজ্জ্বল কৰে, আৰু তেওঁৰ মুখৰ কঠিনতা পৰিৱৰ্ত্তন কৰিব পাৰে।\nমই তোমাক উপদেশ দিওঁ যে ৰজাক প্রতিৰক্ষা দিয়া ঈশ্বৰৰ শপতৰ কাৰণে তুমি ৰজাৰ আজ্ঞা পালন কৰা।\nতেওঁৰ আগৰ পৰা লৰালৰিকৈ গুছি নাযাবা; মন্দ একোৰে লগত যুক্ত নহ’বা; কাৰণ ৰজাই তেওঁৰ ইচ্ছা অনুসাৰে কার্য কৰে।\nৰজাৰ কথাতে যেতিয়া সামর্থ্য আছে, তেতিয়া কোনে তেওঁক ক’ব পাৰে, “আপুনি কি কৰিছে?”\nযি মানুহে ৰজাৰ আজ্ঞা পালন কৰে, তেওঁৰ কোনো ক্ষতি নহব; জ্ঞানৱান লোকসকলৰ হৃদয়ে কার্যৰ উপযুক্ত সময় আৰু পদ্ধতি জানে।\nপ্ৰত্যেক বিষয়ৰে উপযুক্ত সময় আৰু পদ্ধতি আছে; যদিও মানুহে অধিক দুখকষ্ট ভোগ কৰে।\nকিয়নো কোনো মানুহেই যেতিয়া পাছত কি ঘটিব তাক নাজানে, তেতিয়া সেয়ে কিদৰে ঘটিব বুলি তেওঁক কোনে জনাব পাৰে?\nনিজৰ আত্মাক কোনে নিয়ন্ত্ৰণ কৰিব পাৰে! তেনেকৈ মৃত্যুৰ দিনৰ ওপৰতো কাৰো হাত নাই। যুদ্ধৰ সময়ত যেনেকৈ কোনো সৈনিক মুক্ত নহয়, তেনেকৈ দুষ্টতাৰ বশত থকা ব্যক্তিৰ দুষ্ট কার্যৰ অভ্যাসৰ পৰা সেই দুষ্টতাই তেওঁক মুক্ত কৰিব নোৱাৰে।\nসূৰ্যৰ তলত কৰা সকলো কার্যলৈ মনোযোগ কৰি মই এই পর্যবেক্ষণ কৰিলোঁ যে, এজন লোকে আন জনৰ ওপৰত কর্তৃত্ব চলাবলৈ অভ্যাস কৰি আন জনক ভীষণ আঘাত দিয়ে।\nতাৰ পাছত মই দেখিলোঁ যে, কেনেকৈ দুষ্ট লোকক সন্মানেৰে মৈদাম দিয়া হৈছিল। এই দুষ্ট লোকসকলে পবিত্ৰ স্থানত অহা-যোৱা কৰিছিল; যি নগৰত তেওঁলোকে দুষ্টতাৰ কার্য কৰিছিল, সেই নগৰৰ লোকসকলে তেওঁলোকক প্রশংসা কৰিলে । ইও অসাৰ।\nঅন্যায় কার্যৰ শাস্তি যদি বেগাই কার্যকৰী নহয়, তেন্তে মানুহৰ মনলৈ অন্যায় কার্য কৰাৰ প্রৱণতা আহে।\nপাপী লোকে যদিও এশটা কুকৰ্ম কৰি দীৰ্ঘকাল জীয়াই থাকে, তথাপিও মই হ’লে নিশ্চয়কৈ জানো যে, ঈশ্বৰক যিসকলে ভয় কৰে, তেওঁলোকৰ মঙ্গল হ’ব; কাৰণ তেওঁলোকে ঈশ্বৰৰ সাক্ষাতে ভয়েৰে থিয় হয়।\nকিন্তু দুষ্ট লোকৰ হ’লে মঙ্গল নহব; তেওঁলোকৰ আয়ুস বৃদ্ধি নাপাব; তেওঁলোকৰ জীৱনকাল দ্রুতগামী ছাঁ স্বৰূপ; কাৰণ তেওঁলোকে ঈশ্বৰৰ সাক্ষাতে ভয়েৰে থিয় নহয়।\nপৃথিবীত ঘটা আন এটা অসাৰ বিষয় হৈছে দুষ্ট লোকে তেওঁলোকৰ কার্য অনুসাৰে পাবলগীয়া দুষ্টতাৰ ফল ধাৰ্মিক লোকে ভোগ কৰে আৰু ধার্মিক লোকে পাবলগীয়া ফল দুষ্ট লোকে ভোগ কৰে। মই ক’লো, ইও অসাৰ।\nসেয়ে মই জীৱনত আমোদ-প্রমোদৰে প্ৰশংসা কৰিছোঁ; কিয়নো সূর্যৰ তলত ভোজন-পান আৰু আনন্দ কৰাৰ বাহিৰে মানুহৰ বাবে আন একোৱেই ভাল নাই। তেন্তে সূর্যৰ তলত ঈশ্বৰে দিয়া মানুহৰ জীৱনৰ সকলো দিনবোৰত আনন্দই হ’ব তেওঁৰ পৰিশ্রমত সংগী।\nপ্রজ্ঞা পাবলৈ আৰু পৃথিৱীত যি কৰা হয়, তাক জানিবলৈ, দিনে-ৰাতিয়ে কাম কৰি চকুৱে নুশোৱাকৈ থাকে তাক বুজিবৰ কাৰণে যেতিয়া মই মনোযোগ দিলোঁ,\nতেতিয়া মই ঈশ্বৰৰ সকলো কাৰ্য বিবেচনা কৰি বুজিলো যে, সূৰ্যৰ তলত যি কাৰ্য কৰা হয়, মানুহে তাক সম্পূর্ণকৈ বুজিব নোৱাৰে। সেয়ে মানুহে তাৰ উত্তৰ বিচাৰি পাবলৈ সকলো ধৰণৰ পৰিশ্রম কৰিলেও তাক বিচাৰি পাব নোৱাৰে। এনেকি, জ্ঞানৱান লোকেও যদি তাক জানো বুলি বিশ্বাস কৰে, তেওঁ প্রকৃততে সম্পূর্ণকৈ নাজানে।\nউপদেশক 1 / উপদে 1\nউপদেশক2/ উপদে 2\nউপদেশক3/ উপদে 3\nউপদেশক4/ উপদে 4\nউপদেশক5/ উপদে 5\nউপদেশক6/ উপদে 6\nউপদেশক7/ উপদে 7\nউপদেশক 8 / উপদে 8\nউপদেশক9/ উপদে 9\nউপদেশক 10 / উপদে 10\nউপদেশক 11 / উপদে 11\nউপদেশক 12 / উপদে 12


মাতৃদুগ্ধৰ পৰিমাণ কমিলে ইয়াক কেনেদৰে বৃদ্ধি কৰিব ?– News18 assam\nBreast Feeding Week 2021: দিনত কেঁচুৱাক কিমানবাৰ স্তন্যপান কৰাব ? মাতৃদুগ্ধৰ পৰিমাণ কমিলে ইয়াক কেনেদৰে বৃদ্ধি কৰিব ?\nBreast Feeding Week 2021: মাতৃদুগ্ধ অধিক কৰিবলৈ, আপুনি আপোনাৰ নৱজাতকক দিনে ৮ ৰ পৰা ১২ বাৰ স্তন্যপান কৰাব লাগে। এনে কৰিলে অধিক গাখীৰ তৈয়াৰ কৰাত সহায় কৰিব।\nLast Updated : August 04, 2021, 13:17 IST\nস্তন্যপান কৰাই দিয়াটো অতি গুৰুত্বপূৰ্ণ কিয়নো কেঁচুৱাটোৰ স্বাস্থ্যৰ বাবে অতি উপকাৰী (healthy) বুলি গণ্য কৰা হয়। কিন্তু কেতিয়াবা কিছুমান মহিলাই বিচাৰিলেও তেওঁলোকৰ সন্তানক স্তন্যপান কৰাব নোৱাৰে। ইয়াৰ কাৰণ হৈছে মাতৃৰ স্তন (Breast)য়ে পৰ্যাপ্ত গাখীৰ উৎপাদন কৰা নাই। ৰোগ নিয়ন্ত্ৰণ আৰু প্ৰতিৰোধ কেন্দ্ৰৰ তথ্যই দেখুৱাইছে যে প্ৰায় ৭৫ শতাংশ নতুন মাতৃয়ে তেওঁলোকৰ কেঁচুৱাক স্তন্যপান কৰাবলৈ আৰম্ভ কৰে। কিন্তু কেইদিনমানৰ ভিতৰতে, আংশিক বা সম্পূৰ্ণৰূপে, স্তন্যপান বন্ধ হয়। স্তনত পৰ্যাপ্ত গাখীৰ উৎপাদন নোহোৱাৰ বাবে ই সচৰাচৰ হয়। healthline.com প্ৰকাশিত বাতৰি অনুসৰি ঘৰুৱা প্ৰতিকাৰে মাতৃদুগ্ধ উৎপাদন কি বৃদ্ধি কৰিব পাৰে বৰ্ণনা কৰোঁ আহক।\nকেইবাবাৰো স্তন্যপান কৰাব\nমাতৃদুগ্ধ অধিক কৰিবলৈ, আপুনি আপোনাৰ নৱজাতকক দিনে ৮ ৰ পৰা ১২ বাৰ স্তন্যপান কৰাব লাগে। এনে কৰিলে অধিক গাখীৰ তৈয়াৰ কৰাত সহায় কৰিব। দৰাচলতে, যেতিয়া কেঁচুৱাটোৱে স্তন্যপান কৰায়, স্তনবোৰক গাখীৰ তৈয়াৰ কৰিবলৈ ট্ৰিগাৰ কৰা হৰমন বোৰ মুকলি কৰা হয়। যাক "লেট-ডাউন" ৰিফ্লেক্স বুলি কোৱা হয়। স্তনৰ পেশীবোৰ সংকুচিত হ'লে আৰু নলীবোৰৰ মাজেৰে গাখীৰ স্থানান্তৰ কৰিলে এই প্ৰতিক্ৰিয়া হয়। কেঁচুৱাটোৱে স্তন্যপান কৰাবলৈ আৰম্ভ কৰাৰ অলপ পিছতে এইটো হ'বলৈ আৰম্ভ কৰে। গতিকে আপুনি যিমানে স্তন্যপান কৰাব সিমানে গাখীৰ গঠনৰ প্ৰক্ৰিয়া ভাল হ'ব।\nখোৱাৰ মাজত স্তন পাম্পৰ সহায় ল'ব\nস্তন পাম্পৰ সহায় ললে আপুনি যেতিয়াই কেঁচুৱাটোক স্তন্যপান কৰায় তেতিয়াই মাতৃদুগ্ধ বৃদ্ধি কৰিব পাৰে। ইয়াৰ বাবে, প্ৰথমে আপোনাৰ কেঁচুৱাক স্তন্যপান কৰাওক আৰু যেতিয়া সি মাজতে খোৱা বন্ধ কৰে, আপুনি স্তন পাম্পৰ সহায়ত গাখীৰ সংগ্ৰহ কৰক। বা কেঁচুৱাটোৱে স্তন্যপান কৰোৱাৰ পিছত স্তনত অলপ গাখীৰ এৰি দিলেও পাম্প কৰি প্ৰক্ৰিয়াটো পুনৰাবৃত্তি কৰিব পাৰে। ই গাখীৰ উৎপাদন উন্নত কৰাত সহায় কৰে।\nদুয়োফালে স্তন্যপান কৰাব\nসদায়ে কেঁচুৱাটোক দুয়োটা স্তনেৰে খুৱাব, যি অত্যাধিক গাখীৰ খোৱাৰ প্ৰক্ৰিয়াটো দ্ৰুত কৰিব। ইয়াৰ বাবে, আপুনি প্ৰথমে কেঁচুৱাটোক এফালৰ পৰা খুৱাব লাগে আৰু যেতিয়া কেঁচুৱাটোৱে গাখীৰ খোৱাৰ প্ৰক্ৰিয়াটো লেহেম কৰে, আনফালৰ পৰা খুৱাবলৈ আৰম্ভ কৰিব লাগে। এনে কৰিলে গাখীৰ অধিক হোৱাত সহায় কৰে আৰু গাখীৰত চৰ্বিৰ পৰিমাণ বৃদ্ধি কৰে\nইয়াৰ সহায় ল'ব পাৰে\nকানাডিয়ান স্তন্যপান ফাউণ্ডেচনৰ মতে, আপুনি মাতৃদুগ্ধ উৎপাদন বৃদ্ধি কৰিবলৈ কিছুমান ঘৰুৱা সামগ্ৰী গ্ৰহণ কৰিব পাৰে। প্ৰথম নামটো হৈছে মেথি, যি এসপ্তাহৰ ভিতৰত আপোনাক দেখুৱাবলৈ আৰম্ভ কৰিব। আপুনি নহৰু, আদা, চফ, alfalfa আৰু milk thistle আদিৰ দৰে বস্তুৰ সহায় ল'ব পাৰে।\nএই মিশ্ৰণটোৰ সহায় ল'ব পাৰে\nমাতৃদুগ্ধ অধিক প্ৰচুৰ পৰিমাণে প্ৰস্তুত কৰিবলৈ আপুনি নিউয়ৰ্ক টাইমছত উল্লেখ কৰা এই পদ্ধতিটো অনুসৰণ কৰিব পাৰে। আপোনাক দহটা কাঠবাদাম, দহটা খেজুৰ, অকণমান কেশৰ, অকণমান আদা গুৰি আৰু অলপ ইলাচী গুৰিৰ প্ৰয়োজন হ'ব। প্ৰথমে বাদাম আৰু খেজুৰবোৰ ধুই ৰাতিটো তিয়াই ৰাখিব। তাৰ পিছত বাদামবোৰ বাকলি উলিয়াই দিয়ক আৰু খেজুৰৰ গুটিবোৰ আঁতৰ কৰক আৰু দুয়োটা উপাদান মিক্সাৰত একেলগে ৰাখক আৰু পেষ্ট এটা তৈয়াৰ কৰিবলৈ সেইবোৰ মিহিকৈ গুৰি কৰক। এতিয়া এই পেষ্টত ইলাচীগুৰি, আদা গুৰি আৰু কেশৰ মিহলি কৰক আৰু ইয়াক এগিলাচ কুহুমীয়া গাখীৰৰ সৈতে মিহলি কৰক আৰু ৰাতি শুবলৈ যোৱাৰ আগতে দৈনিক সেৱন কৰক।\nFirst published: August 04, 2021, 13:17 IST\nBreast FeedingBreast MilkHealthhome remedies


থপ্পড়ঃ আত্মমৰ্যাদা আৰু নিজস্বতাৰ হকে এক শক্তিশালী যুঁজ- ঈশানজ্যোতি বৰা - সাহিত্য ডট অৰ্গ\nথপ্পড়ঃ আত্মমৰ্যাদা আৰু নিজস্বতাৰ হকে এক শক্তিশালী যুঁজ- ঈশানজ্যোতি বৰা\nসহনশীলতাক এক আৱশ্যকীয় মানৱীয় গুণ বুলি অভিহিত কৰা হয়৷ কোৱাটো নিষ্প্ৰয়োজন, অনিশ্চয়তাৰে পূৰ্ণ জীৱনটোৰ কেতবোৰ অনাকাংক্ষিত-অপ্ৰত্যাশিত মুহূৰ্তৰ মুখামুখি হ’বলৈ সহনশীলতাই নাৰী আৰু পুৰুষ উভয়কে সমানেই তৰ্কাতীতভাৱে সহায় কৰে৷ কিন্তু দেখা যায়, পাৰিবাৰিক আৰু সামাজিক জীৱনৰ প্ৰায়বোৰ ক্ষেত্ৰত নাৰী পুৰুষতকৈ অধিক সহনশীল আৰু কৰুণাময়৷ সহনশীলতাৰ মাত্ৰা, চোক অথবা সীমা নিৰ্ধাৰণৰ ক্ষেত্ৰত নাৰী যেন প্ৰয়োজনাধিক উদাৰ, কেতিয়াবা নিস্পৃহ আৰু কেতিয়াবা নিৰুৎসাহী৷ বোধহয়, পুৰুষতান্ত্ৰিক সমাজব্যৱস্থাত নাৰীৰ ‘সহনশীলতা’ৰ এটা নতুন পৰিভাষা নিৰ্ণয় কৰি তাক ‘আত্মমৰ্যাদা’ৰ লগত সংযুক্ত কৰাৰ মানসৰেই চলচ্চিত্ৰকাৰ অনুভৱ সিন‌্হাই নিৰ্মাণ কৰি উলিয়াইছে ‘থপ্পড়’ নামৰ শেহতীয়া হিন্দী কথাছবিখন৷ ছবিখনে ‘সহনশীলতা’ আৰু ‘উদাৰতা’ৰ প্ৰচলিত সূত্ৰাৱলীৰ পৰা ধূসৰতা আঁতৰাই চেতনানিৰ্দেশিত এক নিৰ্মোহ, আপোচবিহীন আত্মসমালোচনাৰ লগত নাৰী আৰু পুৰুষ দুয়োকে মুখামুখি কৰোৱাব বুলি বাঞ্ছা কৰিব পৰি৷\nকেন্দ্ৰীয় চৰিত্ৰত টাপ্‌ছী পন্নুৱে উচ্চমানৰ অভিনয় কৰা ‘থপ্পড়’ৰ পৰিচালক অনুভৱ সিন্‌হাই ইয়াৰ পূৰ্বে ‘মুল্ক’, ‘আৰ্টিকল ১৫’ৰ দৰে মননশীল চলচ্চিত্ৰ উপহাৰ দি সুখ্যাতি আৰু সমাদৰ অৰ্জন কৰি থৈছে৷ ‘থপ্পড়’ৰ কাহিনীটো লিখাত তেওঁক সহযোগিতা কৰিছে মৃণ্ময়ী লাগুৱে৷ থপ্পড়ৰ গীতকেইটিক সুৰ আৰু সংগীতৰে সজাইছে অসম-সন্তান অনুৰাগ শইকীয়াই৷ ছবিৰ বাকী অংশত আৱহ সংগীত সংযোজন কৰিছে মাংগেশ ধাক্‌ড়েয়ে৷\nপ্ৰথিতযশা কবি-গীতিকাৰ জাভেদ আখতাৰে ‘হিন্দী ছিনেমাৰ এক মাইলষ্ট’ন’ আখ্যা দিয়া থপ্পড়ৰ কাহিনীটো তথাকথিত নাৰীকেন্দ্ৰিক আৰু শ্ল’গানধৰ্মী ছবিবোৰৰ পৰা পৃথক৷ ছবিখন মূলতঃ সৌন্দৰ্যময় হৈ উঠিছে কাহিনী-চিত্ৰনাট্যত থকা পৰ্যবেক্ষণশক্তিৰ প্ৰখৰতাৰ বাবে আৰু চিনেমেটিক ট্ৰিটমেণ্টৰ আঁৰত থকা পৰিচালকৰ অনুভূতিশীল চলচ্চিত্ৰীয় নীতিটোৰ বাবে৷\nবিক্ৰম আৰু অমৃতা৷ বিক্ৰম হৈছে এক অভিজাত প্ৰতিষ্ঠানৰ উচ্চবৰ্গৰ চাকৰিয়াল৷ আনহাতে অমৃতা বা অম্মু হৈছে ঘৰগৃহিনী৷ এগৰাকী ঘৰ-গৃহিনীয়ে পালন কৰিবলগীয়া সকলোখিনি কামেই নিয়াৰিকৈ কৰি থাকে অম্মুৱে৷ পুৱা হকাৰে পেলাই থৈ যোৱা কাকতখন সংগ্ৰহ কৰাৰ পৰা আৰম্ভ কৰি বনকৰা মহিলা সুনীতাক দিহা-পৰামৰ্শ দিয়ালৈকে সকলোবোৰ কাম৷ তাৰমাজতে সময় উলিয়াই অম্মুৱে প্ৰতিৱেশী শিৱানীৰ ছোৱালীক নাচো শিকায়৷ অইনৰ দৃষ্টিত একেঘেঁয়ামী আৰু নতুনত্বহীন যেন লাগিব পৰা অম্মুৰ এই ৰুটিনখনে তেওঁৰ মনত কোনো দুখ-শোকানুভূতিৰ উদ্ৰেক নকৰে৷ বৰঞ্চ গিৰিয়েকৰ লগত লণ্ডন যাবলৈ পোৱাৰ এক ঈপ্সিত সুযোগত অম্মু উত্ৰাৱল আৰু উৎকণ্ঠিতহে হৈ থাকে৷ সেই উৎসাহ আৰু উদ্যমৰে সৈতেই অম্মুৱে গিৰিয়েকে আয়োজন কৰা এক নৈশপাৰ্টিত নাচে, গান গায়৷ কিন্তু পাৰ্টিত ব্যস্ত থকা গিৰিয়েকলৈ হঠাতে এটা ফোন আহে য’ত কোৱা হয় যে তেওঁক লণ্ডনৰ অ’ফিচটোত আশানুৰূপ পদটো দিয়া নহ’ব৷ তেওঁৰ ওপৰতো ঊৰ্ধতন কৰ্তৃপক্ষ থাকিব৷ আশাভংগৰ এই অনাকাংক্ষিত বেদনাই বিক্ৰমক তৎমুহূৰ্ততে ক্ষুদ্ধ কৰি তোলে৷ পাৰ্টিতে উপস্থিত থকা আন এজন জ্যেষ্ঠ বিষয়াৰ লগত তেওঁ তৰ্কত নামি পৰে৷ তৰ্কই ক্ৰমাৎ হতাহতিলৈ আগবাঢ়ি যোৱা দেখি অম্মুৰ সেই ঠাইত আৰ্ৱিভাৱ ঘটে আৰু গিৰিয়েকক তাই শান্ত কৰাৰ উদ্দেশ্যে আনটো কোঠালৈ লৈ যাব বিচাৰে৷ কিন্তু খঙে গৈ মূৰত উঠা বিক্ৰম শান্ত হোৱাৰ পৰিৱৰ্তে খঙৰ ভমকতে এক নোহোৱা-নোপোজা কাণ্ড কৰি পেলায়৷ তেওঁ অম্মুৰ গালত জোৰেৰে এটা চৰ বহুৱাই দিয়ে৷ ‘অম্মু’ লগেলগে স্তব্ধ হৈ যায়৷ ব্যাখ্যাহীন অপমানবোধ আৰু লজ্জাই অম্মুক নিমিষতে খুন্দিয়াই থৈ যায় আৰু অলপ আগলৈকে হাঁহি-মাতি নাচি-বাগি থকা মানুহজনী এক গম্ভীৰ শিলাস্তমভলৈ ৰূপান্তৰিত হয়৷ তাৰ পিছত অম্মুৱে কি কৰে-কি পদক্ষেপ লয়-তাৰেই কাহিনী হৈছে ‘থপ্পড়’৷\nদুঘণ্টা পঁচিশ মিনিটজোৰা এই বিশেষ ছবিখনৰ নামটোলৈ মন কৰিলে ছবিখন ‘ঘৰুৱা হিংসা’ক কেন্দ্ৰ কৰি নিৰ্মাণ কৰা যেন লাগে৷ সেই অনুমান অতিৰঞ্জিত নহয়৷ বৰঞ্চ মনস্তাত্ত্বিক পৰ্য্যায়ত আৰম্ভ হোৱা যুঁজখন যেতিয়া ন্যায়িক পৰ্যায়লৈ গতি কৰে, তেতিয়া অম্মুৰ অধিবক্তাই ঘৰুৱা হিংসাৰ অভিযোগতেই গিৰিয়েকক দোষী সাব্যস্ত কৰিবলৈ যুক্তি দেখুৱায়৷ সেইটো চলচ্চিত্ৰীয় দিশ বিবেচনা কৰিলে ‘থপ্পড়’ৰ বিষয়বস্তু ঘৰুৱা হিংসা বুলি ক’ব পাৰি৷ কিন্তু ন্যায়িক যুঁজখনক লৈ অম্মুৰ দ্বিধাবোধ, অম্মুৰ কাহিনীৰ সমান্তৰালভাৱে কাহিনীত একাধিক নাৰী চৰিত্ৰৰ আগমন-সংঘাত, বৈসাদৃশ্যৰে পূৰ্ণ তেওঁলোকৰ পশ্চাদভূমি অথচ সাংসাৰিক তিক্ততাৰ একেসুৰীয়া উৎসই সেইটো দাবী দুৰ্বল কৰি তোলে৷ দৃশ্যবোৰ, কথোপকথনবোৰ ‘ঘৰুৱা হিংসা’ত কেন্দ্ৰীভূত নহয়৷ তাৰ পৰিৱৰ্তে কাহিনীৰ চাল-চলন আৰু পৰিৱেশ-ৰচনাত পুৰুষৰ স্বভাৱসুলভ কৰ্তৃত্বশীল আচৰণ আৰু নাৰীৰ ‘বিনাযুদ্ধে পৰাজয় স্বীকাৰ কৰা’ নীতিটোহে প্ৰোথিত হৈ থাকে৷ কিন্তু কাহিনীটোৰ এক বিশেষ পৰ্য্যায়ৰ পৰা পৰিৱৰ্তনৰ ধীৰ সোঁত এটা বলিবলৈ আৰম্ভ কৰে৷ পৰিৱৰ্তন ঘটে এগৰাকী বঞ্চিতা নাৰীৰ প্ৰতি আনকেইগৰাকীমান নাৰীৰ মনোভাৱ আৰু অনুৰোধবোৰৰ৷ অমৃতা ওৰফে অম্মুক প্ৰথমাৱস্থাত নিকটাত্মীয় নাৰীসকলেও এক অসহায় দৃষ্টিৰেহে চাইছিল৷ আনকি চোকা মহিলা অধিবক্তাগৰাকীয়েও ‘মোৰ লগত এনেহোৱাহেঁতেন মাফ কৰি দিলোহেঁতেন’ বুলি শান্তস্বৰেৰে কৈ উঠিছিল৷ কিন্তু তেৱোঁ শেষমুহূৰ্তত সলনি হয়৷ পুৰুষ চৰিত্ৰবোৰকো অহমিকাবোধৰ পৰা অনুশোচনাৰ পৰ্য্যায়লৈকে লৈ যোৱা হয়৷ কাহিনীৰ এই পৰ্য্যায়ক্ৰমিক পৰিৱৰ্তন আৰু চৰিত্ৰগত উত্তৰণৰ কালছোৱাত এক শক্তিশালী অনুঘটক হিচাপে ব্যৱহাৰ কৰা হয় সেই চৰটোক৷ বোধহয়; ‘থপ্পড়’ সেই পৰিৱৰ্তিত মানসিকতাৰহে ছবি৷\nবহুকেইগৰাকী অভিজ্ঞ অভিনয়-শিল্পীৰ দ্বাৰা অভিনীত ‘থপ্পড়’ত দিয়া মিৰ্জা, মানৱ কৌল, কুমুদ মিশ্ৰা, ৰত্না পাঠক শ্বাহ, গীতিকা বিদ্যা আদিয়ে সাৱলীল অভিনয় কৰিছে৷ চৰিত্ৰবোৰৰ চয়ন আৰু নিৰ্মাণত দেখুউৱা সূক্ষ্মতাৰ বাবে নিৰ্মাতা প্ৰশংসা পাত্ৰ৷ জীৱনসংগী অথবা নিকটাত্মীয় নাৰীৰ প্ৰতি থকা পুৰুষ চৰিত্ৰৰ দৃষ্টিভংগীক মূলতঃ একেধৰণেই দেখুউৱা হৈছে যদিও অম্মুৰ দেউতাকৰ(শচীন) চৰিত্ৰটোক কিছু পৃথক কৰি ৰখা হ’ল, যি জোঁৱায়েকৰ পক্ষ লোৱাৰ পৰিৱৰ্তে অনাকাংক্ষিত ঘটনাটো কিয়নো ঘটিবলৈ পালে-সেই প্ৰশ্নটো মুখামুখিকৈ সোধাৰ তাড়না অনুভৱ কৰে৷ অৱশ্যে শচীনকো পাছলৈ তেওঁৰ পত্নীয়ে কেইটামান গুৰুত্বপূৰ্ণ প্ৰশ্ন কৰি মূক আৰু মৌন কৰি ৰাখে৷ এখন পুৰুষপ্ৰধান সমাজত বাস কৰা কেইজনমান পুৰুষ আৰু তেওঁলোকৰ চিন্তাধাৰাত থকা স্ববিৰোধিতা আৰু দ্ব্যৰ্থতাক এনেকৈয়ে স্থানান্তৰত উন্মোচিত কৰি থকা হয়৷\nটাপ্‌ছী পন্নুৰ অভিনয় নিঃসন্দেহে অতুলনীয়৷ তেওঁৰ চৰিত্ৰটোক প্ৰতিশোধপৰায়ণ নাৰীৰ ৰূপ দিবলৈ চেষ্টা কৰা হোৱা নাই৷ নিজৰ হেৰুৱা স্বাভিমান আৰু আত্মমৰ্য্যাদা ঘূৰাই আনিব বিচৰা এগৰাকী সুদৃঢ় আৰু স্পষ্টবাদী নাৰী হিচাপেহে গঢ়িবলৈ প্ৰয়াস কৰা হৈছে৷ গৰ্ভাৱস্থাৰ কালছোৱাত মাতৃ অম্মুৰ মনত জাগ্ৰত হোৱা প্ৰাকৃতিক মমত্ববোধ আৰু ৰোগাক্ৰান্ত শাহুৱেকৰ প্ৰতি সৃষ্টি হোৱা দায়িত্ববোধ আৰু কাৰুণ্যকো সততাৰে চিত্ৰনাট্যত উপস্থাপন কৰোৱা হৈছে৷ কাহিনীৰ প্ৰথমাৱস্থাত প্ৰাণোচ্ছল, সুখী আৰু উদ্যমী ঘৰগৃহিনী হৈ ধৰা দিয়া টাপ্‌ছীৰ শৰীৰী-ভাষা তথা অভিব্যক্তি ছবিখনৰ গুৰুত্বপূৰ্ণ মোৰটোত তাৎক্ষণিকভাৱে পৰিৱৰ্তন হয় আৰু তেওঁ এক গম্ভীৰ, অপমানৰ শোকত সিক্ত নাৰীলৈ তেওঁ ৰূপান্তৰিত হয়৷ কথা আৰু কণ্ঠস্বৰ ক্ৰমাৎ হ্ৰাস পায়৷ খোজবোৰ ধীৰ-স্থিৰ হয়৷ নিজৰ ঘৰলৈ ওভোতাই নিবলৈ অহা গিৰিয়েকৰ চকুলৈ চাই অম্মুৱে যেতিয়া স্পষ্টতাৰে কৈ উঠে-‘মইতো (এতিয়া) তোমাক ভাল নাপাওঁঁ’- তেতিয়া টাপ্‌ছীৰ চকুৱে-মুখে প্ৰকাশিত হয় দীৰ্ঘদিনজুৰি হেঁচি থোৱা অব্যক্ত বেদনা আৰু ক্ষোভৰ অপ্ৰত্যাশিত অনুভূতিবোৰ৷ গিৰিয়েকৰ লগত নিম্নস্বৰত তৰ্কাতৰ্কি কৰোঁতে, অথবা ছবিৰ শেষৰফালে পৰিয়ালৰ মানুহৰ সমুখত দৃঢ়তাৰে মনৰ ক্ষোভ উজাৰি দিওঁতে টাপ্‌ছী পন্নুৰ অভিনয় আৰু সংলাপ-প্ৰক্ষেপণত থকা দক্ষতা ফুটি উঠে৷ বিক্ৰমৰ চৰিত্ৰ ৰূপায়ণ কৰা পাভেইল গোলাটিৰো অভিনয় উচ্চখাপৰ৷ প্ৰাৰম্ভিক অৱস্থাত এক পৰিশ্ৰমী কিন্তু আত্মকেন্দ্ৰিক পুৰুষ হিচাপে আত্মপ্ৰকাশ কৰা গোলাটিৰ মনোভাৱ ছবিৰ শেষৰফালে কিছু কোমল আৰু অনুতপ্ত হোৱা দেখুওৱা হয়৷ দিয়া মিৰ্জা, ৰত্না পাঠক শ্বাহ আৰু অধিবক্তা নেত্ৰা জয়সিঙৰ ভূমিকাত মায়া সাৰাওৱে সাৱলীল অভিনয় কৰিছে৷\nছবিখনত বনকৰা মহিলা সুনীতাৰ চৰিত্ৰত গীতিকা বিদ্যাই উল্লেখনীয় অভিনয় কৰিছে৷ তথাকথিত সামাজিক গাম্ভীৰ্যৰ ফালৰপৰা চৰিত্ৰটোৰ গুৰুত্ব কম যদিও নিৰ্মাতাই চৰিত্ৰটিৰ অংকন আৰু উপস্থাপনত প্ৰখৰ সংবেদনশীলতাৰ পৰিচয় দিছে আৰু তেওঁৰ দ্বাৰা কিছুমান সূক্ষ্ম-বৃহৎ প্ৰতিবাদ সাব্যস্ত কৰোৱাই দৰ্শকৰ দৃষ্টিত অভিনৱ, শক্তিশালী আৰু আৱেগময় হিচাপে গঢ়ি তুলিছে৷ প্ৰাক্-ক্লাইমেক্সৰ এক বিশেষ মুহূৰ্তত সুনীতাই সকলোৰে অলক্ষিতে দৰমহাত বেছিকৈ পোৱা টকাকেইটা টেবুলখনত থৈ দিয়ে৷ যিকেইটা টকা কেইদিনমানৰ আগতে তাইৰ হাতত বিক্ৰমে গুজি দিছিল আৰু কৈছিল-‘মেডামে ফোনত কি কয় মোক ক’বি৷ ’ অনুভূতিশীল সুনীতাই তেতিয়াই অনুমান কৰিব পাৰিছিল যে, দৰমহা বঢ়োৱাৰ আঁৰত মালিকৰ এটা অভিপ্ৰায় আছে৷ তাই সেইমুহূৰ্তত মৌন হৈ টকাকেইটা গ্ৰহণ কৰিলে যদিও শেষমুহূৰ্তত বৰ্ধিত দৰমহাৰ অংশটো সংগোপনে থৈ দিলে৷ এজনী বনকৰা মহিলাৰ এই পদক্ষেপৰ জৰিয়তে কাহিনীকাৰে টকা আৰু আত্মসন্মানবোধৰ মাজত এডাল সুস্পষ্ট ৰেখা টানিবলৈকে প্ৰয়াস কৰিছে৷ ছবিখনৰ এটি সৰু অথচ প্ৰভাৱশালী দৃশ্যবোৰৰ ভিতৰত এইটোও এটা৷\nচিনেমাটোগ্ৰাফাৰ সৌমিক মুখাৰ্জীয়ে গ্ৰহণ কৰা ‘থপ্পড়’ৰ দৃশ্যসমূহত ক্লজ আপ, মিডিয়াম ক্লজ আপকে ধৰি বহুতো শ্বটৰ সমাহাৰ ঘটিছে৷ কিছুমান গুৰুত্বপূৰ্ণ দৃশ্য গ্ৰহণ কৰা হৈছে ৱাইড মিডিয়াম বা মিডিয়াম শ্বটত, য’ত মূল উপস্থাপিত চৰিত্ৰটোৰ লগতে তেওঁৰ চৌপাশৰ চৰিত্ৰবোৰৰ প্ৰতিক্ৰিয়াও পৰ্দাত দৃশ্যমান হৈছে৷ আশে-পাশে থকা চৰিত্ৰবোৰে প্ৰতিক্ৰিয়া প্ৰকাশত দেখুওৱা বৈসাদৃশ্য এইবোৰ শ্বটত জিলিকি উঠিছে, যাৰ বাবে বিষয়বস্তুৰ গুৰুত্ব আৰু প্ৰভাৱ বুজাত দৰ্শকৰ বাবে সহজসাধ্য হৈ উঠিছে৷ বিক্ৰমে অম্মুক চৰ মৰাৰ দৃশ্যটোও তেনেকুৱা এক দৃষ্টিভংগীৰেই লেন্সত বন্দী কৰা হৈছে৷ কিন্তু আত্মীয়ৰ মাজত কিছুমান আলোচনা আৰু যুক্তি-প্ৰদৰ্শনৰ দৃশ্যত দুই-এটা হাই এংগল শ্বট লোৱাহেঁতেন, দৃশ্যসমূহৰ নান্দনিকতা বাঢ়িলহেঁতেন৷ সেইক্ষেত্ৰত চিনেমেটোগ্ৰাফাৰ মুখাৰ্জীয়ে অভিনৱত্ব দেখুৱাব নোৱাৰিলে৷\nসুতীক্ষ্ণ শব্দ আৰু সুস্পষ্ট ভাৱৰে সমৃদ্ধ ‘থপ্পড়’ৰ সংলাপবোৰে ছবিখনৰ গাম্ভীৰ্য আৰু গ্ৰহণযোগ্যতা বঢ়োৱাত অনবদ্য ভূমিকা পালন কৰিছে৷ তাতকৈও গুৰুত্বপূৰ্ণ কথা হৈছে-সংলাপবোৰে স্থান-কাল-পাত্ৰৰ সংকীৰ্ণ আৰু ব্যক্তিগত বৃত্তটোৰ পৰা ওলাই আহি এক আপোচবিহীন লক্ষ্যৰে নাৰী-পুৰুষৰ মানসিকতাৰ বৈসাদৃশ্যমূলক কেন্দ্ৰস্থলত সময়োপযোগী আৰু জোৰদাৰ আঘাত হানিছে৷ প্ৰতিবেশী শিৱানীয়ে নতুন গাড়ী এখন চলাই যোৱা দেখি অম্মুৰ স্বামী বিক্ৰমে কৌতূহলবশতঃ কৈ উঠে-“ আকৌ নতুন গাড়ী! কি কৰে তাই? ” “পৰিশ্ৰম৷ ”-অম্মুৱে উত্তৰ দি পাছমুহূৰ্ততে সোধে-‘ময়ো গাড়ী চলাবলৈ শিকি লওঁ নেকি? ’ ইয়াৰ উত্তৰত বিক্ৰমে কৈ উঠে-“আগতে পৰঠা বনাবলৈ শিকি লোৱাচোন৷ ” দৃশ্যটোত ধনৱান পুৰুষ বিক্ৰমৰ মুখত ফুটি উঠা ক্ষীণ ঈৰ্ষা আৰু শ্লেষাত্মক আশ্চৰ্যলৈ মন কৰিলে সংলাপটোৰ সামাজিক গম্ভীৰতা অনুধাৱন কৰিব পাৰি৷ য’ত কেৰিয়াৰকেন্দ্ৰিক, উন্নতিকামী পুৰুষ এজনৰ অৱচেতন মনত সুপ্ত হৈ থকা প্ৰতিদ্বন্দ্ব্বিতামূলক ভাৱানুভূতিয়ে মূৰ দাঙি উঠে আৰু প্ৰতিৱেশী স্বাধীনচিতীয়া নাৰীৰ প্ৰাত্যহিক জীৱনৰ স্বাচ্ছ্যন্দ তেওঁৰ বাবে সুখ-আনন্দৰ কাৰণ হোৱাৰ পৰিৱৰ্তে কৌতূহলসূচক নিৰানন্দ আৰু ব্যথাৰহে উৎস হৈ পৰে৷ কৰ্মক্ষেত্ৰত নাৰী-পুৰুষৰ মাজত চলি থকা শীতল লিংগভিত্তিক যুঁজখনৰ কিছু প্ৰাথমিক আভাস দিবলৈ সংলাপ-লেখোঁতাই ইয়াত যত্ন কৰিছে বুলি ভাবিব পাৰি৷\nটাপছীৰ মুখত দিয়া বহুতো সংলাপত বক্তব্যৰ তীক্ষ্ণতা আৰু ভাৱৰ তীব্ৰতা বিৰাজমান৷ সংলাপবোৰে পাৰিবাৰিক লিংগবৈষম্যৰ মৰ্মস্থলীত আক্ৰমণ কৰে, উন্মোচিত কৰে নাৰীতকৈ পুৰুষক সদায়েই অগ্ৰাধিকাৰ দিয়াৰ মধ্যবিত্তীয় প্ৰৱণতাটোক৷ যি প্ৰৱণতাই ‘নাৰীয়ে চৰ খোৱাটোকো তেনেই সৰু, সাধাৰণ কথা বুলি পতিয়ন নিয়াব খোজে৷ তাতকৈ গুৰুত্বপূৰ্ণ প্ৰসংগ হৈছে পৰিশ্ৰমী পুৰুষজনে চাকৰিজীৱনত সুযোগ এটা হেৰুওৱাটোহে৷ অথচ পুৰষৰ দৰেই সমান পৰিশ্ৰম আৰু দায়িত্ববোধেৰে নিজৰ কৰ্তব্য পালন কৰি থাকে ঘৰগৃহিণীয়ে৷ তাকে কৰিবলৈ গৈ তেওঁ এসময়ত নিজৰ পছন্দ-অপছন্দ, নিজত্ব হেৰুওৱাৰ উপক্ৰম হয়৷ সেয়ে অম্মুয়ে শেষত কয়-“…সেইদিনা ৰাতি মোৰ অনুভৱ হ’ল যে মোৰ প্ৰতি থকা আপোনালোকৰ মৰম ‘মোৰ বাবে’ নাছিল৷ আছিল ‘বিক্ৰমৰ পত্নী’ হোৱাৰ বাবেহে৷ …সেইদিনা কোনেও বিক্ৰমক নক’লে যে সি ভুল কৰিছে৷ সকলোৱে ভাবিলে বিক্ৰমে চৰটো মাৰি যি কৰিলে, ঠিকেই কৰিলে৷ আৰু যদি সি ভুল কৰিছেও, তেন্তে অম্মুৱে সেইটোক গুৰুত্ব দিয়া অনুচিত৷ অম্মুৱে পাহৰি পেলোৱা উচিত৷ ..” নাৰীয়ে তেওঁলোকৰ প্ৰতিটো উত্তৰ-প্ৰজন্মকে স্থান-কাল-পৰিস্থিতি পৰিহাৰ কৰি, জীৱন-যৌৱনৰ সকলো প্ৰতিকূলতা পাহৰি ‘এদজাষ্ট’ হৈ থাকিবলৈ দিয়া নীতিশিক্ষাটোকো ছবিখনত ঠায়ে-ঠায়ে পুনৰীক্ষণ কৰা হৈছে আৰু কিদৰে সেই শিক্ষাটোৱে সুখ আৰু স্বকীয়তাপ্ৰাপ্তিৰ ক্ষেত্ৰত নাৰীৰ সমুখতেই হেঙাৰ হৈ থিয় দিছে তাকে প্ৰকাশ কৰিব বিচৰা হৈছে৷ এটা বিশেষ কথোপকথনৰ দৃশ্যত অম্মুৱে কৈ উঠে-‘মই সুখী হ’ব বিচাৰোঁ৷ আৰু যেতিয়া মই ‘সুখত আছোঁ’ বুলি কওঁ, তেতিয়া যাতে মই সঁচাকৈয়ে সুখ অনুভৱ কৰোঁ৷ তাত যাতে কোনো মিছা নাথাকে৷ ’ বৈবাহিক জীৱনৰ এক জটিল সন্ধিক্ষণত উপস্থিত হোৱা এগৰাকী নাৰীৰ আত্মপৰ্য্যালোচনাৰ প্ৰয়াস, সুখপ্ৰত্যাশী অভীপ্সা আৰু পুনৰাৱিষ্কৃত জীৱনবোধক এনে একাধিক সংলাপৰ জৰিয়তে কাহিনীকাৰে জীৱন্ত ৰূপত তুলি ধৰিছে৷ ক’ব পাৰি, কাহিনী-চিত্ৰনাট্য আৰু অভিনয়ৰ পিছত সংলাপৰ বাবেই ‘থপ্পড়’ বহুদিনলৈকে এখন স্মৰণীয় চলচ্চিত্ৰ হৈ থাকিব৷\n← এয়াৰপৰ্টৰ ছোৱালীজনী – মূলঃ- দিব্যাংশ মুণ্ড্ৰা, অনুবাদঃ- অভিজিত কলিতা\nইমৰটেল ইৰফান – বিকাশ দত্ত →


এই "গ' বেক মোদী" চাইনবৰ্ডখন সম্পাদনা কৰা হৈছে, সঁচা নহয়! - Factcrescendo Assamese\nএই “গ’ বেক মোদী” চাইনবৰ্ডখন সম্পাদনা কৰা হৈছে, সঁচা নহয়!\nMay 27, 2022 May 27, 2022 Manjori BorkotokyLeaveaComment on এই “গ’ বেক মোদী” চাইনবৰ্ডখন সম্পাদনা কৰা হৈছে, সঁচা নহয়!\nপ্ৰধানমন্ত্ৰী মোডীয়ে ২৬ মে’ত হায়দৰাবাদ আৰু চেন্নাই ভ্ৰমণ কৰি ৩১,৫০০ কোটি টকাৰ অধিক মূল্যৰ ১১টা আন্তঃগাঁথনি প্ৰকল্পৰ আধাৰশিলা স্থাপন কৰিছে ।\nপ্ৰধানমন্ত্ৰীৰ তামিলনাডু ভ্ৰমণৰ পটভূমিত টুইটাৰত ট্ৰেণ্ডিং হৈছে #GoBackModi। ইয়াৰ মাজতে ২৬ মে’ত প্ৰধানমন্ত্ৰী নৰেন্দ্ৰ মোদীৰ চেন্নাই ভ্ৰমণৰ পূৰ্বে ছ’চিয়েল মিডিয়াত ‘তামিলনাডু চেজ গ’ বেক মোদী উই হেট ইউ’ বুলি লিখা ৰে’লৱে ষ্টেচনৰ এখন চাইনবৰ্ড দেখুওৱা এখন ছবি ছ’চিয়েল মিডিয়াত প্ৰচাৰিত হৈছে । অসমতো হোৱাটচ এপ্পৰ জৰিয়তে এই বিশেষ ফটোখন ব্যাপক ভাৱে প্ৰচাৰ হৈছে ।\nহোৱাটছএপত শ্বেয়াৰ হৈ থকা ফটোখন আমাৰ ২৪ঘন্টীয়া ফেক্টলাইন নম্বৰ 904 905 3770 লৈ সত্যতা নিৰূপন কৰাৰ বাবে প্ৰেৰণ কৰা হৈছিল। Archived Link\nআমি, ‘ফেক্ট ক্ৰেচেণ্ড অসমীয়া’ই, তদন্ত কৰাৰ সিদ্ধান্ত লৈ অতি সোনকালেই গম পালোঁ যে উক্ত ফটোখন সম্পাদনা কৰা হৈছে । এনে কোনো ৰে’লৱে ষ্টেচনৰ চাইনবৰ্ড প্ৰকৃততে নাই ।\nআমি গুগলত ৰিভাৰ্ছ ইমেজ চাৰ্চ চলাই আমাৰ তদন্ত আৰম্ভ কৰিছিলো যাৰ ফলাফলৰ ফলত ২০১৬ চনৰ মাৰ্চ মাহত প্ৰকাশিত বিজনেছ ইনচাইডাৰৰ নিউজ ৰিপৰ্ট এটা বিচাৰি পালোঁ। Archived Link\nপ্ৰবন্ধটোত এড হেনলি নামৰ এজন শিল্পী তথা ফটোগ্ৰাফাৰে ডিব্ৰুগড়-কন্যাকুমাৰী বিবেক এক্সপ্ৰেছত সাতখন ৰাজ্য, ২৬০০ মাইলতকৈ অধিক দূৰত্ব অতিক্ৰম কৰি ভ্ৰমণ কৰা আটাইতকৈ দীঘলীয়া ৰে’ল যাত্ৰাৰ বিষয়ে বৰ্ণনা কৰা হৈছে ।\nআমি লেখাটোত আচল ছবিখন দেখিবলৈ পালোঁ, যিয়ে স্পষ্টকৈ দেখুৱাইছে যে ৰে’লৱেৰ চাইনবৰ্ডত “গ’ বেক মোদী”ৰ সলনি “কন্যাকুমাৰী” লিখা আছে। এড হেনলেই ছবিখন বন্দী কৰিছিল।\nতলত আপুনি ভাইৰেল ছবি আৰু মূল ছবিৰ মাজত তুলনা চাব পাৰিব। ভাইৰেল ছবিখন ডিজিটেলভাৱে সম্পাদনা কৰা হৈছে ।\nইয়াৰ পিছত আমি এড হেনলিৰ ইনষ্টাগ্ৰাম একাউণ্টটোলৈ গ’লোঁ য’ত তেওঁ ২০১৬ চনৰ নৱেম্বৰ মাহত মূল ছবিখন পোষ্ট কৰিছিল।\nইয়াৰ উপৰিও আমি ভিমিঅ’ত কন্যাকুমাৰী ৰে’লৱে ষ্টেচনৰ ভিডিঅ’ সংস্কৰণটো পাইছিলোঁ য’ত লিখা আছিল “ডিব্ৰুগড়-কন্যাকুমাৰী বিবেক এক্সপ্ৰেছ টাইমলেপছ।”\nDibrugarh-Kanyakumari Vivek Express timelapse from Ed Hanley on Vimeo.\nএই ছবিখনৰ বিৱৰণত কোৱা হৈছে যে এই ছবিখন ৩ ফেব্ৰুৱাৰীৰ পুৱা ১০:৫০ বজাত তামিলনাডুৰ কন্যাকুমাৰীত বন্দী কৰা হৈছিল। ১ মিনিট ৪৫ ছেকেণ্ডৰ টাইমষ্টেম্পত এই ভাইৰেল ছবিখন চাব পাৰিব।\nফেক্ট ক্ৰেচেণ্ডৱে ডিজিটেলভাৱে সম্পাদনা কৰা ছবিখনৰ সৈতে কৰা দাবীটো ভুৱা বিচাৰি নিশ্চিত কৰিছে । এই ভাইৰেল ছবিখনত ৰে’লৱেৰ চাইনবৰ্ডত লিখা “গ’ বেক মোদী” শ্লোগানৰ প্ৰকৃততে কোনো অস্তিত্ব নাই যদিও মূলতঃ এইখন কন্যাকুমাৰী ৰে’লৱেৰ চাইনবৰ্ড হয় ।\nTitle:এই “গ’ বেক মোদী” চাইনবৰ্ডখন সম্পাদনা কৰা হৈছে, সঁচা নহয়!\nTagged Fact CrescendoFact Crescendo AssameseGo Back Modi Signboardকন্যাকুমাৰীগ' বেক মোদীফেক্ট ক্ৰেচেণ্ডো অসমীয়া\nবাবদ ধন পৰিশোধ নকৰিলে সংযোগ বিচ্ছিন্ন কৰা হব বুলি এই বাৰ্তা ‘এপিডিচিএল’এ গ্ৰাহকসকললৈ প্ৰেৰণ কৰা নাই!\nJune 23, 2020 March 12, 2022 Manjori Borkotoky\nMay 12, 2020 March 12, 2022 cravi2019\nJanuary 2, 2020 March 12, 2022 Manjori Borkotoky


british-nurse-charged-with-murders-of-eight-babies-skd– News18 assam\nHome » photogallery » assam »জন্মৰ পিছতে হাস্পতালত ৮টি সদ্যোজাতক হত্যা, দহৰো অধিক শিশুক হত্যাৰ চেষ্টা! কাঠগড়াত নাৰ্ছ\nজন্মৰ পিছতে হাস্পতালত ৮টি সদ্যোজাতক হত্যা, দহৰো অধিক শিশুক হত্যাৰ চেষ্টা! কাঠগড়াত নাৰ্ছ\n২০১৫ চনৰ জুন মাহৰ পৰা ২০১৬ চনৰ জুন মাহৰ ভিতৰত ৮টি শিশুক হত্যা আৰু দহৰো অধিক শিশুক হত্যাৰ চেষ্টা কৰে লুচীয়ে।\n| November 12, 2020, 21:21 IST\nজন্মৰ পিছতে হাস্পতালত ৮ সদ্যোজাতক নিৰ্মমভাৱে হত্যা। ইমানেই নহয়, দহৰো অধিক শিশুক হত্যাৰ চেষ্টা। কাঠগড়াত হাস্পতালৰ এগৰাকী নাৰ্ছ। (প্ৰতীকী ফটো)\nএই ভয়ংকৰ ঘটনা নৰ্থ ৱেষ্টাৰ্ণ ইংলিছ চিটী চেষ্টাৰৰ। তাৰ স্থানীয় এখন হাস্পতালত এই ঘটনা সংঘটিত কৰিছিল এগৰাকী ৩০ বছৰীয়া নাৰ্ছে। (প্ৰতীকী ফটো)\nআৰক্ষীয়ে জনাইছে, অভিযুক্ত নাৰ্ছৰ নাম লুচী লেটবি। এয়া প্ৰথম নহয়, লুচীয়ে ইয়াৰ পূৰ্বেও ২০১৮ আৰু ২০১৯ চনত গ্ৰেপ্তাৰ হৈছিল। কিন্তু কোনো প্ৰমাণ নথকাত ৰেহাই পাইছিল। (প্ৰতীকী ছবি)\nকিন্তু কিদৰে শিশুৰ মৃত্যুৰ নেপথ্যত লুচী? জনা গৈছে, হাস্পতালৰ ৱাৰ্ডত জন্মৰ পিছতে এটাৰ পিছত এটা শিশুৰ মৃত্যু হৈছিল কোনো সমস্যা নথকাৰ পিছতো। ইয়াৰ পিছতে তদন্তত স্পষ্ট হয়, ঘটনাৰ আঁৰত আছে নাৰ্ছ লুচী। (প্ৰতীকী ফটো)\nআৰক্ষীয়ে জনাইছে, ২০১৫ চনৰ জুন মাহৰ পৰা ২০১৬ চনৰ জুন মাহৰ ভিতৰত ৮টি শিশুক হত্যা আৰু দহৰো অধিক শিশুক হত্যাৰ চেষ্টা কৰে লুচীয়ে। তাৰ তদন্ত চলিছিল। সেই অভিযোগেই মঙলবাৰে নাৰ্ছ লুচীক গ্ৰেপ্তাৰ কৰা হয়। (প্ৰতীকী ফটো)


Tenolam in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tenolam ar byavahar, ppali, parshwakriya, upkaar, kriya-pratikriya aaru satarkatabani\nRivofonet (1 प्रकार उपलब्ध) Tavin (1 प्रकार उपलब्ध) Tenvir (1 प्रकार उपलब्ध) Valten 300 Mg Tablet (1 प्रकार उपलब्ध) Forstavir (1 प्रकार उपलब्ध) Forstavir Em (1 प्रकार उपलब्ध) Tofoday (1 प्रकार उपलब्ध) Viraday (1 प्रकार उपलब्ध) Vonavir (1 प्रकार उपलब्ध)\nTenolam की जानकारी\nTenolam ৰ লাভ আৰু ব্যৱহাৰসমূহ- Tenolam Benefits & Uses in Assamese- Tenolam ar laabh aaru byavaharsamuh\nTenolam ৰ পালি আৰু সেয়া কেনেদৰে ল'ব- Tenolam Dosage & How to Take in Assamese - Tenolam ar paali aaru xeya kenedore lobo\nTenolam ৰ পাৰ্শ্চক্ৰিয়াসমূহ- Tenolam Side Effects in Assamese- Tenolam ar parshwakriyasamuh\nTenolam সংক্ৰান্ত সতৰ্কতাবাণীসমূহ- Tenolam Related Warnings in Assamese- Tenolam xonkranta xatarkatabanisamuh\nঅইন দৰৱৰ সৈতে Tenolamৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tenolam with Other Drugs in Assamese- Oinor xoite Tenolam ar gurutor kriya-pratikriya\nTenolam মতভেদসমূহ- Tenolam Contraindications in Assamese- Tenolam nishedhsamuh\nTenolam ৰ বিষয়ে সততে সোধা প্ৰশ্নসমূহ- Frequently asked Questions about Tenolam in Assamese- Tenolam ar bikhoye satate xodha prashnasamuh\nখাদ্য আৰু মদৰ সৈতে Tenolam ক্ৰিয়া-প্ৰতিক্ৰিয়া- Tenolam Interactions with Food and Alcohol in Assamese- khadya aaru modor xoite Tenolam kriya-pratikriya\nTenolam ৰ লাভ আৰু ব্যৱহাৰসমূহ - Tenolam Benefits & Uses in Assamese - Tenolam ar laabh aaru byavaharsamuh\nTenolam তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTenolam ৰ পালি আৰু সেয়া কেনেদৰে ল'ব - Tenolam Dosage & How to Take in Assamese - Tenolam ar paali aaru xeya kenedore lobo\nTenolam-ৰ উপাদানসমূহ - Tenolam Active Ingredients in Assamese - Tenolam-ar upadaansamuh\nTenolam ৰ পাৰ্শ্চক্ৰিয়াসমূহ - Tenolam Side Effects in Assamese - Tenolam ar parshwakriyasamuh\nগৱেষণাৰ ভিত্তিত, Tenolam ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTenolam সংক্ৰান্ত সতৰ্কতাবাণীসমূহ - Tenolam Related Warnings in Assamese - Tenolam xonkranta xatarkatabanisamuh\nTenolam-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTenolam গৰ্ভৱতী মহিলাৰ বাবে সুৰক্ষিত।\nTenolam-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTenolam ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Tenolam কি প্ৰভাৱ দেখা গৈছে?\nTenolamৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Tenolam কি প্ৰভাৱ দেখা গৈছে?\nTenolamৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Tenolam ৰ কি প্ৰভাৱ দেখা গৈছে?\nTenolamৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Tenolamৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tenolam with Other Drugs in Assamese - Oinor xoite Tenolam ar gurutor kriya-pratikriya\nTenolam তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTenolam মতভেদসমূহ - Tenolam Contraindications in Assamese - Tenolam nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tenolam লোৱা অনুচিত যাতে -\nTenolam ৰ বিষয়ে সততে সোধা প্ৰশ্নসমূহ - Frequently asked Questions about Tenolam in Assamese - Tenolam ar bikhoye satate xodha prashnasamuh\nএই Tenolam-এ অভ্য়াস বা নিচাৰ সৃষ্টি কৰে নেকি?\nনহয়, আপনি Tenolamৰ প্ৰতি আসক্ত নহয়।\nআপুনি Tenolam লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, চিকিত্সা পৰামৰ্শ অনুসাৰেহে Tenolam লওক।\nনহয়, মানসিক ৰোগৰ চিকিত্সাৰ ক্ষেত্ৰত Tenolam ব্যৱহৃত নহয়।\nখাদ্য আৰু মদৰ সৈতে Tenolam ক্ৰিয়া-প্ৰতিক্ৰিয়া - Tenolam Interactions with Food and Alcohol in Assamese - khadya aaru modor xoite Tenolam kriya-pratikriya\nখাদ্য আৰু Tenolamৰ ক্ৰিয়া-প্ৰতিক্ৰিয়া\nখাদ্যৰ সৈতে Tenolam লোৱাট নিৰাপদ।\nমদ আৰু Tenolamৰ মাজৰ প্ৰতিক্ৰিয়া\nTenolam আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nTenolam ৰ অনুকল্প - Substitutes for Tenolam in Assamese\nআপুনি বা আপোনাৰ পৰিয়ালৰ কোনোবাই Tenolam লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tenolam ব্যৱহাৰ কৰিছিল নেকি?\nআপুনি কিমান পৰিমাণে Tenolam সেৱন কৰিছিল?\nআপুনি Tenolam ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tenolam সেৱন কৰে?


মাইনা ডাঙৰ হ’ল - সুনীল দত্ত - সাহিত্য ডট অৰ্গ\nওচৰৰ সৰু কোঠাটোত বিছনাখন সাজু কৰি ৰঞ্জনাই নৃপেনক ক’লে, “আজিৰ পৰা তুমি এইখন বিছনাত শুবা৷” নৃপেন হতভম্ব হ’ল। “মাইনাৰ তোলনী বিয়া বুলি ইমানদিনে বাৰাণ্ডাৰ কোঠাতেই থাকিলোঁ৷ আজি চোন আলহী-দুলহীবোৰো গ’ল৷ আজি আকৌ নিজৰ বিছনাখনৰ পৰা কিয় খেদিছা? মাইনাৰ ওচৰত নোশোৱা বাবে এইকেইদিন মোৰ ভালকৈ টোপনিয়েই অহা নাই৷” ৰঞ্জনাই গহীনাই মাত লগালে, “আজিৰ পৰা তুমি আৰু মাইনাৰ ওচৰত শুব নোৱাৰা৷ মাইনা এতিয়া সৰু ছোৱালী হৈ থকা নাই৷ তাই গাভৰু হ’ল৷”\nঅলপ সময় ৰঞ্জনাৰ পিনে চাই থাকি বিছনাৰ পৰা গাৰুটো লৈ নৃপেনে কাষৰ কোঠাটোত সোমাল৷ ৰঞ্জনাই তালৈ সাজু কৰা বিছনাখনত গাৰুটো থৈ নৃপেনে বিৰবিৰালে, “এৰা! মাইনা এতিয়া মাইনা হৈ থকা নাই৷ মাইনা সঁচাকৈয়ে ডাঙৰ হ’ল৷” নৃপেনৰ চকুৰে বৈ অহা চকুলো মচি দিবলৈ কোঠাটোত মাইনা নাছিল৷ ■■\n← বিশ্ব ব্ৰহ্মাণ্ডৰ আৰম্ভণি, সময় আৰু ভগৱান- পুলকেশ শৰ্মা\nমোৰ জীৱনৰ সঁচা ভৌতিক অনুভৱবোৰ – জিতেন্দ্ৰ জিতু শইকীয়া →\nবগীৰ বেদনা (চুটি গল্প)[প্ৰদ্যুত জ্যোতি শইকীয়া]\nবন্ধুত্বৰ মুখা (দিপুল হালৈ)\nমাতৃঃ মিনুৰেখা গগৈ


ৰংঘৰৰ বাকৰিত দুৰ্নীতি নকৰাৰ শপত অখিল গগৈৰ | Spotlight Northeast\nৰংঘৰৰ বাকৰিত দুৰ্নীতি নকৰাৰ শপত অখিল গগৈৰ\nবিধায়ক হিচাপে নিৰ্বাচিত হোৱাৰ পিছত প্ৰথম বাৰৰ বাবে উপস্থিত নিজ সমষ্টি শিৱসাগৰত\nৰংঘৰৰ বাকৰিত দুৰ্নীতি নকৰাৰ শপত অখিল গগৈৰ।\nবিধায়ক হিচাপে নিৰ্বাচিত হোৱাৰ পিছত পোন প্ৰথম বাৰৰ বাবে অখিল গগৈ উপস্থিত হয় নিজ সমষ্টি শিৱসাগৰত। শিৱসাগৰত উপস্থিত হৈয়ে ৰংঘৰৰ বাকৰিত সেৱা জনাই শপত খালে বিধায়ক অখিল গগৈয়ে। অখিল গগৈয়ে কেতিয়াও দুৰ্নীতি নকৰো বুলি শপত খাই শিৱসাগৰ বাসী ৰাইজৰ হকে উন্নয়ন কৰি যাব বুলি কৰিলে প্ৰতিজ্ঞা।\nঅখিল গগৈয়ে নিজ সমষ্টি বাসী ৰাইজলৈ তেওঁক কাৰাগাৰৰ পৰা মুক্ত কৰি অনাৰ বাবে কৃতজ্ঞতা প্ৰকাশ কৰে। এতিয়াৰে পৰা শিৱসাগৰবাসী ৰাইজৰ হকে উন্নয়ন কৰি যাব বুলি তেওঁ কয়।\nঅখিল গগৈৰ গুৰুত্বপূৰ্ণ ঘোষণা- ” অসম বিধান সভাৰ প্ৰথম খন বাজেট অধিবেশনত শিৱসাগৰক ৰাজ্যৰ ঐতিহ্যপূৰ্ণ চহৰ হিচাপে ঘোষণাৰ বাবে প্ৰস্তাৱ আগবঢ়োৱা হ’ব”। অখিল গগৈয়ে বাজেট অধিবেশনৰ ১৩ জুলাইৰ দিনা পুৰাতত্ত্ব আইনৰ অধীনত ৰাজ্য চৰকাৰক তেওঁৰ এই প্ৰস্তাৱ গ্ৰহণৰ বাবে আহ্বান জনাব।\nআহোম ৰাজত্বৰ লগতে অসমৰ বৌদ্ধিকতা, সংস্কৃতিৰ ঐতিহ্যবহনকাৰী শিৱসাগৰক কেৱল ৰাজ্যৰ ঐতিহ্যপূৰ্ণ ক্ষেত্ৰৰ উপৰি বিশ্বৰ ঐতিহ্যপূৰ্ণ চহৰ হিচাপে ঘোষণাৰ দাবী তুলিব।\nকোভিড প্ৰটকলৰ মাজতো ৰাইজ তথা সমৰ্থকে অখিল গগৈক গুৱাহাটীৰ পৰা নিজ সমষ্টি শিৱসাগৰলৈ কৰা যাত্ৰাত আদৰণি জনোৱা দেখা পোৱা গ’ল। ৫৬৭ টা দিন কাৰাগাৰত থকাৰ পিছত বৃহস্পতিবাৰে দোষমুক্ত হৈ আজি শিৱসাগৰলৈ বুলি অখিল গগৈ যোৱাৰ নিশ্চিত খৱৰ লাভৰ পিছতেই বিধায়ক গৰাকীক আদৰিবলৈ উদগ্ৰীৱ হৈ পৰে শিৱসাগৰবাসী। নিজৰ প্ৰিয় নেতা গৰাকীক বহু মাহৰ অপেক্ষাৰ পিছত কাষত লাভ কৰি উৎফুল্লিত হৈ পৰিল অপেক্ষাৰত শিৱসাগৰবাসী ।\nসমষ্টিবাসী ৰাইজক কাষত পাই আৱেগিক হৈ পৰিল খোদ বিধায়ক অখিল গগৈয়ো।\nTags: Akhil GogoiKMSSMLA Akhil GogoiRaijor Dol\nNagaland has been declared “disturbed area” for six more months\nশিৱসাগৰত পুৱাই কি কৰিলে অখিল গগৈয়ে?\nখুমটাইৰ চুঙিহোলা বিলত বন্যহস্তীৰ কৰুণ মৃত্যু।\nএনকাউন্টাৰ! অসম আৰক্ষীৰ গুলিত নিহত আন এক অপৰাধী..


জনপ্ৰিয় কবি প্ৰণৱ কুমাৰ বৰ্মনৰ সৈতে কথোপকথন – ফটাঢোল\n“মোৰ ভিতৰতো এখন নৰক আছে”\nবেলিৰ দৰেই তুমি ৰ’দ জলমল জিলিকি উঠিছা\nকি উত্তাপ তোমাৰ\nপ্ৰেম নহয় যেন কোনো যুদ্ধক্ষেত্ৰৰ ৰাইফলবাহী সেনানী\nচিতাৰ বুকুৰ পৰা উৰি অহা এটা চৰাই\nপথাৰত পৰি থকা বিদ্ৰোহী যুৱকজনৰ বুকুৰ শুকাই যোৱা তেজ খিনি\nতুমি সিমান ৰঙা\nমোৰ প্ৰেমৰ দৰে\nঅস্থিৰ অশান্ত সময়, শোষণ আৰু শোষক, বিদ্ৰোহ, অবদমন, শোক, মানৱ মনৰ জটিল মনঃস্বস্ত, অপৰূপ চিত্ৰকল্প সকলো সাঙুৰি প্ৰণৱ কুমাৰ বৰ্মনৰ কবিতাৰ সৃষ্টি যদিও মানুহৰ মন-গহনত তেওঁৰ আছুতীয়া স্থান একমাত্ৰ তেওঁৰ প্ৰেমৰ কবিতাসমূহৰ কাৰণে৷ কবিৰ ভাষাত “সৰল মনৰ সৰল প্ৰকাশ” বাবেই হয়তো তেওঁৰ কবিতা সাধাৰণ শ্ৰমজীৱী জনতাৰো কণ্ঠস্থ৷ কেৱল কণ্ঠস্থই নহয়, প্ৰণৱ কুমাৰ বৰ্মনৰ কবিতা সাধাৰণ মানুহৰ গভীৰ অন্থঃস্থলৰ পৰা নিগৰি ওলোৱা যেন প্ৰভাতী প্ৰাৰ্থনা৷ যৌৱনদীপ্ত তৰুণৰ কাৰণে তেওঁৰ কবিতা যেন উত্তাল সমুদ্ৰৰ ঢৌ৷ তেওঁৰ প্ৰেমৰ কবিতাই অসমীয়া কাব্যৰ জগতত ইতিমধ্যেই সৃষ্টি কৰিছে এক সুকীয়া ধাৰাৰ৷ কবিতাই প্ৰণৱ কুমাৰ বৰ্মনৰ পৰিচয়, কবিতাই প্ৰণৱ কুমাৰ বৰ্মনৰ উশাহ৷ প্ৰণৱ কুমাৰ বৰ্মন মানুহজনৰ বিষয়ে ইয়াতকৈ বেছি আৰু একো ক’ব নোৱাৰি৷\nব্যক্তিগতভাৱে প্ৰণৱদাৰ সৈতে মোৰ হৃদ্যতা বহুদিনৰ৷ ‘ফটাঢোল’ আলোচনীখনৰ ‘সাক্ষাত্‍কাৰ’ৰ দায়িত্ব আহি পৰাৰ লগে-লগে মুখৰ আগলৈ পোণ-প্ৰথমে প্ৰণৱদাৰ নামটোকেই মনলৈ আহিল৷ প্ৰণৱদাৰ পৰা সময় বিচাৰিলোঁ৷ একেষাৰে ক’লে – আঁহা৷ গ’লোঁ৷ কিন্তু নাই, কথা এটা সুধিলে তাৰ উত্তৰত যিবোৰ কথা ওলাই, সেইবোৰ কোনোপধ্যে আলোচনীত চপাব নোৱাৰি৷ সময় গৈ থাকে, আড্ডা জমি থাকে৷ এঘণ্টা দুঘণ্টা নহয়, অৱশেষত এটা দীঘল ৰাতি পোহৰ হৈ গ’ল৷ মই জানো প্ৰণৱদা এনেকুৱাই৷ যেতিয়াই প্ৰণৱদাক লগ পাইছোঁ, তেতিয়াই প্ৰণৱদাৰ আশে-পাশে মানুহ দেখিছোঁ৷ এই মানুহবোৰ তেওঁৰ বন্ধু, অনুৰাগী, তেওঁক ভালপোৱা মানুহ আৰু প্ৰণৱদাৰ লগত যিয়ে আড্ডাত বহিছে, তেওঁ জানে যে “এই আড্ডাৰ অন্ত ইমান সহজ নহয়৷” কিন্তু এই আড্ডাৰ কথাবোৰ মই আলোচনীৰ বাবে কেনেকৈ লওঁ!\nসাক্ষাত্‍কাৰ ল’বলৈ গৈ তিনিদিন দেশ-বিদেশৰ মেল পতাৰ পিছত ঠিক কৰিলোঁ যে- এনেকৈ নহ’ব৷ কাগজ-কলম লৈ মই প্ৰণৱদাক ক’লোঁ যে “এয়া লওঁক আমাৰ প্ৰশ্ন আৰু আপুনি উত্তৰবোৰ লিখি দিয়ক৷” সেয়াই হ’ল৷ কাগজ-কলম লৈ প্ৰণৱদা বহিল৷ মই দুকাপ চাহৰ অৰ্ডাৰ দিলোঁ৷ অৱশেষত ‘ফটাঢোল’ৰ হৈ মই সোধা প্ৰশ্ন আৰু প্ৰণৱদাৰ উত্তৰ এয়া আপোনালোকৰ সন্মুখত ..\nফটাঢোল: এজন প্ৰতিভাৱান ছাত্ৰ হিচাপে জীৱন আৰু জীৱিকাৰ হাজাৰটা পথ খোলা থকাৰ পিছতো ‘কবিতাকে জীৱন’ কৰি লোৱাৰ আঁৰত কোনবোৰ কাৰকে আপোনাক ক্ৰিয়া কৰিছিল?\nপ্ৰণৱ কুমাৰ বৰ্মন: বেলেগ, অন্য কামৰ বাবে প্ৰয়োজনীয় ধৈৰ্য, শিকাৰ আগ্ৰহ আৰু যোগ্যতা নাই বাবেই কবিতাকে জীৱন বুলি গ্ৰহণ কৰিছোঁ৷\nফটাঢোল: ‘কবিতা’ সমাজ পৰিৱৰ্তনৰ কাৰক হ’ব পাৰেনে? অসমৰ পটভূমিত অকণমান অনুভৱ জনাওকচোন৷\nপ্ৰণৱ কুমাৰ বৰ্মন: য’ত বিপ্লৱৰ বাবে সমাজ উন্মুখ তাত কবিতা সমাজ পৰিৱৰ্তনৰ কাৰক হৈ পৰে৷ অসমতো অসম আন্দোলন, আলফাৰ সশস্ত্ৰ সংগ্ৰামৰ তুংগ সময়ত কবিতাই তেনে কাৰক হ’বলৈ আগবাঢ়িছিল৷ কিন্তু সংগ্ৰামৰ সাময়িক ব্যৰ্থতাই কবিতাক পৰিৱৰ্তনৰ উদ্দেশ্যৰ পৰা দূৰলৈ লৈ গ’ল৷\nফটাঢোল: সাধাৰণ মানুহৰ মাজত কবিতাক জনপ্ৰিয় কৰি তোলাৰ ক্ষেত্ৰত আপোনাৰ ভূমিকা আটাইতকৈ বেছি৷ কৃষক, বনুৱা, ৰিক্সাৱালা, ঠেলাৱালাৰ কণ্ঠতো আপোনাৰ কবিতাৰ গুণগুণ আমি শুনো৷ আপোনাৰ কবিতাত এনে কি আছে, যি আপোনাৰ অগ্ৰজ কবিসকলৰ নাই? আপুনি কি ভাবে?\nপ্ৰণৱ কুমাৰ বৰ্মন: সৰল মনৰ সৰল প্ৰকাশৰ বাবে|\nফটাঢোল: সমালোচকসকলে আপোনাৰ কবিতা ‘শ্লোগানধৰ্মী শব্দৰ বাহাৰ’ বুলিও কৈছে৷ তাৰোপৰি বহু সমালোচকে আপোনাৰ কবিতাক ‘শ্ৰেষ্ঠতম স্বীকৃতি যেন দিব খোজা নাই৷ এইক্ষেত্ৰত আপুনি কি ক’ব?\nপ্ৰণৱ কুমাৰ বৰ্মন: শ্লোগানধৰ্মীতাৰ বাবে নেৰুদা, হিকমত্ হঁতৰ দৰে কবিতা সমালোচিত৷ হীৰুদাকো বহুতে সমালোচনা কৰিছে৷ মই সমালোচকক সন্তুষ্ট কৰিব পৰা কোনো পথেৰেই যাত্ৰা কৰা নাই৷ ময়ো সমালোচকক চিনি নাপাওঁ, সমালোচকেও মোক চিনি নাপায়৷ এয়া আমাৰ উভয় পক্ষৰ মূঢ়তা আৰু অজ্ঞতা৷\nফটাঢোল: আপোনাৰ কবিতাৰ সৰ্বাধিক পাঠক যুৱপ্ৰজন্ম৷ মোৰ বিশ্বাস অনাগত প্ৰতিটো প্ৰজন্মই নিজৰ যৌৱনদীপ্ত সময়ছোৱাত আপোনাৰ কবিতাক এদিনৰ বাবে হ’লেও সংগী কৰি ল’ব৷ সামগ্ৰীকভাৱে সকলো শ্ৰেণীৰ, সকলো বয়সৰ, সকলো ঠাইৰ মানুহৰ গভীৰতম উপলব্ধিৰ প্ৰকাশ আপোনাৰ কবিতাত এতিয়াও ভুমুকি মৰা নাই নেকি? এচাম নিৰ্দিষ্ট পাঠকক উপলক্ষ্য কৰিহে আপুনি কবিতাৰ চৰ্চা কৰে নেকি?\nপ্ৰনৱ কুমাৰ বৰ্মন: যিয়ে ‘পেঞ্চন’, ‘মা’, ‘দেউতা’, মাখন ভিনদেউ আপোনাৰ কেঞ্চাৰ হৈছে’, ‘নীৰু’, ‘মহাজন’, ‘খেতিয়কসকল চহৰলৈ আহে’, ‘সূৰ্যভীতি’, পোণামাছৰ আত্মকথা’, ‘ইট্টেগেনা বেদুনালিছ’, ‘ৰিফিউজি’, ‘হেমলেট’, ‘ধৰ্ষিতা গাভৰুৰ আত্মকথা’, ‘যশোধৰা’, ‘সীতাৰ আত্মকথা’, ‘চুইচাইড নোট’ আদি কবিতা পঢ়িছে তেওঁলোকে এই অভিযোগ নিশ্চয় নামানিব৷\nফটাঢোল: কবিতা মানৱ মনৰ স্বতঃস্ফূৰ্ত প্ৰকাশ নে ইয়াক নিৰ্মাণ কৰা যায়?\nপ্ৰণৱ কুমাৰ বৰ্মন: স্বতঃস্ফূৰ্ত ভাৱনাৰ নৱ-নিৰ্মাণ৷\nফটাঢোল: প্ৰকাশকৰ তাগিদাত কবিতা লিখা যায় নেকি? আপুনি লিখেনে? এনে তাগিদাত সৃষ্টি হোৱা কবিতাত স্বতঃস্ফূৰ্ততা থাকে নে কেতিয়াবা কৃত্ৰিমতাৰ আশ্ৰয় ল’ব লগা হয়?\nপ্ৰণৱ কুমাৰ বৰ্মন: কেতিয়াবা তাগিদাতো লিখা যায়| যেনে মোৰ এটা কবিতা ‘সাতজন চিপাহী মৰিছে- সাতজন উগ্ৰপন্থী’ পাটাছাৰকুছি প্ৰেছ ক্লাৱত হঠাত্ লিখিবলগীয়া হৈছিল৷ কিন্তু আজিকালি প্ৰকাশৰ মোহটো কমি আহিছে৷\nফটাঢোল: কাৰ কবিতা আপুনি আটাইতকৈ বেছি ভাল পায়? কথাটো এনেকৈয়ো ক’ব পাৰি যে কোনজনা কবিৰ প্ৰভাৱ আপোনাৰ কলমত পৰা বুলি ভাবে?\nপ্ৰণৱ কুমাৰ বৰ্মন: হুইটমেন, সুনীল গংগোপধ্যায়, সুবোধ চৰকাৰ, সনন্ত তাতী, নীলিম কুমাৰ, নেৰুদা, এলিয়ত্‍৷\nফটাঢোল: প্ৰচলিত অসমীয়া কবিতাৰ ধাৰাটোৰ পৰা যদি এটা পৃথক ধাৰা বিচৰা হয়, তেন্তে আপুনি সেই ধাৰাটো কেনে হোৱাটো বিচাৰে?\nপ্ৰণৱ কুমাৰ বৰ্মন: নতুনত্বৰে ভৰা৷ কিন্তু শব্দ বা চিন্তাৰ খেল মাত্ৰ নহয়৷\nফটাঢোল: ইচমাইল হোছেইনে তেওঁৰ বিখ্যাত কবিতা ‘বিজ্ঞাপণ’ত লিখিলে ‘মোৰ এগৰাকী প্ৰাৰ্থীৰ প্ৰযোজন’, নিলিম কুমাৰে লিখিলে ‘যাৰ সেওঁতাত মই সেন্দুৰ পিন্ধাম’, আপুনি লিখিছিল, ‘যি হ’ব মোৰ প্ৰেয়সী’ – ইয়াৰ প্ৰতিটো কবিতাই একো একোটা বিখ্যাত কবিতা, কিন্তু বিষয়বস্তু একেই৷ একেখিনি বস্তুৱেই যেনিবা বেলেগ-বেলেগ পেকেট কৰা হৈছে৷ অসমীয়া পাঠকে কিমানদিনলৈ আৰু একে বিষয়বস্তুৰ একে ধাৰাৰে কবিতা পঢ়ি থাকিব?\nপ্ৰণৱ কুমাৰ বৰ্মন: ইয়াক সাহিত্যৰ ‘কমোডিটি’ বুলি ক’ব পাৰি৷\nফটাঢোল: আপোনাৰ ‘সাগৰিকা বৰদলৈ’ৰ অনুকৰণত অসমত এতিয়া শতাধিক কবিতাৰ সৃষ্টি হৈছে৷ তেনেধৰণৰ এটা বিখ্যাত কবিতাৰ অনুকৰণত ‘ময়ো সেইদৰে লিখি বিখ্যাত হ’ম বুলি ভবাৰ যিটো প্ৰৱণতা, এই প্ৰৱণতা কিহৰ বাবে হোৱা বুলি ভাৱে? নতুন কবিসকলে নতুনকৈ চিন্তা কৰাৰ কষ্ট নকৰে নে জনপ্ৰিয়তাৰ কথা চিন্তা কৰিহে তেওঁলোকে কলম তুলি লৈছে?\nপ্ৰণৱ কুমাৰ বৰ্মন: কবিতাক অধিক গ্লেমাৰাছ কৰা হৈছে বাবে গান গোৱা, ফুটবল খেলা, যোগা কৰা এইবোৰৰ প্ৰতি আগ্ৰহী নহৈ কবিতাৰ প্ৰতি ধাপলি মেলিছে বৃহৎ সংখ্যকে৷ কিন্তু ভাষাটোৰ স্বাৰ্থত এই কথা শুভ বুলিয়ে মই বিশ্বাস কৰোঁ৷ কবিতাৰ ক্ষেত্ৰত সামান্য ক্ষতিকাৰক হ’ব পাৰে৷\nফটাঢোল: এজন কবি আন এজন কবিৰ দ্বাৰা ইমান বেছি প্ৰভাৱিত হোৱাটো কবিতাৰ বিষয়বস্তুৰ নতুনত্বৰ দিশত প্ৰতিবন্ধক হ’ব পাৰে নেকি?\nপ্ৰণৱ কুমাৰ বৰ্মন: Make it new – এজৰা পাউণ্ডে কৈছিল৷ ইয়াক অনুধাৱন কৰিলেই তৰুণ কবিয়ে নতুন বাটৰ সন্ধান পাব৷ প্ৰভাৱ স্বাভাৱিক কথা, অপৰাধ নহয়৷\nফটাঢোল: প্ৰেয়সীৰ সৈতে কথোপকথন আপোনাৰ কবিতাৰ এটা বিশেষ ষ্টাইল৷ এই ধাৰাটোৰ কথা আপোনাৰ মনলৈ কেনেকৈ আহিল?\nপ্ৰণৱ কুমাৰ বৰ্মন: এইটো পুৰ্ণেন্দু পত্ৰীৰ প্ৰভাৱ৷\nফটাঢোল: নতুন প্ৰজন্মৰ কাৰ কবিতাই আপোনাক মুগ্ধ কৰে? ঠাউকতে মুখলৈ অহা কেইটামান নাম কওকচোন৷\nপ্ৰণৱ কুমাৰ বৰ্মন: অলেখজনে মোক মুগ্ধ কৰে৷ বিজয় শংকৰ বৰ্মন, মৃদূল হালৈ, গৌতম প্ৰিয়ম মহন্ত, কৌশিক কিশলয়, অলকেশ কলিতা, অংকুৰ ৰঞ্জন ফুকন, কোকিল শইকীয়া, ৰঞ্জিত্ পাটগিৰি, মন্দিৰা গগৈ, সংগীতা মেধি, দেৱজিত্ কলিতা, ধীমান বৰ্মন আৰু অনেক জনৰ কবিতাই৷ মই নৱ-প্ৰজন্মৰ কবিতা গভীৰভাৱে পঢ়ি আছোঁ৷\nফটাঢোল: আপুনি নিৰ্বাচনৰ আগে আগে ‘সৰ্বানন্দ সোণোৱাল’ শীৰ্ষক কবিতা এটা লিখিছিল৷ ‘সৰ্বানন্দ সোণোৱাল’ সেইসময়ত এজন ব্যক্তি বিশেষ হৈ নাথাকি অসমীয়া মানুহৰ আশা আৰু ভৰষাৰ শেষ প্ৰতিনিধি স্বৰূপ হৈ পৰিছিল৷ আজিৰ তাৰিখত আপোনাৰ দৃষ্টিত সেই আশা-ভৰষাৰ চাকিগছা কিমান উজ্জ্বল?\nপ্ৰণৱ কুমাৰ বৰ্মন: কবিতাটো মই লিখিছোহে৷ কিন্তু কবিতাটোৰ বক্তব্য আছিল তিনিচুকীয়াৰ এজন বৃদ্ধ নিৰক্ষৰ খেতিয়কৰ৷ আৰু কবিতাটো মই তেওঁৰ সপোন আৰু আশাক লৈ প্ৰথমে হাতেৰে কলমেৰে নিলিখি ৰাতি মোবাইলত ৰেকৰ্ডিং কৰি বন্ধু মহললৈ পঠিয়াইছিলোঁ৷ পাছত কোনোবা অনুৰাগীয়ে ফেচবুকত ৰেকৰ্ডিং শুনি কবিতাটো লিখি আপলোড কৰে৷ সৰ্বানন্দ সোণোৱাল বা চৰকাৰে জাতীয় জীৱনৰ বিভিন্ন গুৰুত্বপূৰ্ণ প্ৰসংগত, অস্তিত্বৰ প্ৰসংগত নেতিবাচক চিন্তা-চেতনা আৰু কৰ্মকাণ্ডৰে চৰম হতাশ কৰিছে ৰাইজক৷\nফটাঢোল: আজিৰ তাৰিখত অসমবাসীৰ সন্মুখত সকলোতকৈ ডাঙৰ সংকট কি?\nপ্ৰণৱ কুমাৰ বৰ্মন: অসমীয়া জাতি গঠন প্ৰক্ৰিয়া স্পষ্ট আৰু সৰ্বসন্মতভাৱে সম্পূৰ্ণ নোহোৱাটো৷\nফটাঢোল: চোছিয়েল মিডিয়াই ‘ছপা মাধ্যম’ৰ সন্মুখত প্ৰত্যাহ্বান হোৱা বুলি আপুনি ভাৱেনে?\nপ্ৰণৱ কুমাৰ বৰ্মন: কেতিয়াও নাভাবোঁ৷ সকলো মাধ্যমৰ নিজস্ব ভূমিকা আৰু আস্থা-বিশ্বাসযোগ্যতাৰ কথা আছে৷\nফটাঢোল: সামগ্ৰীকভাৱে অসমত পঢ়ুৱৈৰ সংখ্যা বাঢ়িছে নে কমিছে? গ্ৰন্থ প্ৰকাশকসকলৰ হা-হুমুনিয়াহৰ পৰিপ্ৰেক্ষিতত এই কথাটো সুধিলোঁ৷\nপ্ৰণৱ কুমাৰ বৰ্মন: বাঢ়িছে৷ কিন্তু পাঠকৰ চিত্ত আলোড়িত কৰা লেখকৰ সংখ্যা কমিছে, সেইবাবেহে কিতাপৰ বিক্ৰী কমিছে৷ পাঠকে সকলো লিখকৰ কিতাপ কিনিবলৈ বাধ্য নহয়৷\nফটাঢোল: আপুনি এগৰাকী ঔপন্যাসিক৷ আপোনাৰ উপন্যাসত বিভিন্ন ৰূপত ‘নৰক’ প্ৰতিফলিত হৈছে৷ বেশ্যালয়, অন্ধকাৰ গলি আৰু মানৱ মনৰ অভ্যন্তৰৰ গোপন সত্য আপোনাৰ কলমত প্ৰায়ে প্ৰকাশ পাইছে৷ এই অন্ধকাৰ দিশবোৰত পোহৰ পেলাবলৈ আপুনি আগবাঢ়ে কিয়? কিয় আপোনাৰ ইমান আকৰ্ষণ বেশ্যা, যৌনতা, সুৰা, এই নৰকৰ অলি-গলিলৈ?\nপ্ৰণৱ কুমাৰ বৰ্মন: মোৰ ভিতৰতো এখন নৰক আছে৷\nফটাঢোল: অসম সাহিত্য সভাৰ পৰা আপুনি কি আশা কৰে? অসমীয়া জাতিৰ বৌদ্ধিক চেতনাৰ পথত সাহিত্য সভাই গুড়িবঠা ধৰিব পাৰিছে বুলি ভাবেনে?\nপ্ৰণৱ কুমাৰ বৰ্মন: অসমীয়া ভাষা, সাহিত্য, জাতিৰ প্ৰতি অসম সাহিত্য সভাই এতিয়া আৰু একো দায়িত্ব পালন কৰিবলগীয়া নাই৷ অসমীয়া ভাষা-জাতিৰ প্ৰতি পালন কৰিবলগীয়া দায়িত্ব সাহিত্য সভাই বহু যুগ ধৰি বহু যুগ আগতে পালন কৰি থৈছে৷ সেইবাবে এতিয়া সাহিত্য সভাই চাইনবৰ্ডৰ ভাষা নিৰীক্ষণ আৰু ইংৰাজী মাধ্যমৰ পঢ়াশালীৰ প্ৰতি বিষোদ্গাৰতে দায়িত্ব সামৰি থৈছে৷ জনগোষ্ঠীয় সাহিত্য সভাসমূহৰ পৰা শিকিলে অৱশ্যে অসম সাহিত্য সভাৰ হৃত-মৃত গৌৰৱ পুণৰুদ্ধাৰ হ’ব পাৰে৷\nফটাঢোল: বঁটা-বাহনৰ প্ৰতি আপুনি লালায়িত নহয় নেকি? অসমত এতিয়া বঁটাই বঁটা৷ এই বঁটাই সাহিত্যৰ প্ৰকৃত অৰ্থত মান নিৰূপণ কৰিছে বুলি আপুনি ভাবেনে?\nপ্ৰণৱ কুমাৰ বৰ্মন: মই নবেল বঁটাৰ সপোন দেখা উন্মাদ-বিলাসী৷\nফটাঢোল: “বুকুত গামোছা লোৱা নিৰু”ৰ পৰা আৰম্ভ কৰি “বিবাহ বিচ্ছেেদ হোৱা তেইশ বছৰীয়া তৰুণী”লৈ, আপুনি নাৰীৰ প্ৰতি ইমান সংবেদনশীল কিয়?\nপ্ৰণৱ কুমাৰ বৰ্মন: জন্মৰ পৰাই নাৰী শাসিত পৰিয়ালত ডাঙৰ হোৱাৰ বাবে| তদুপৰি পুৰুষতকৈ নাৰীৰ চেতনাৰ জগত অধিক বিচিত্ৰ|\nফটাঢোল: আপোনাৰ প্ৰিয় নাৰী?\nপ্ৰণৱ কুমাৰ বৰ্মন: আবু|\nফটাঢোল: সাহিত্য সৃষ্টিৰ বাবে আপোনাৰ নিৰ্দিষ্ট সময় আছে নেকি, নে মনলৈ যেতিয়াই আহে তেতিয়াই লিখিব পাৰে? লিখা-মেলাৰ বাবে আপোনাক নিৰ্দিষ্ট সময় বা পৰিৱেশৰ কথা আহি পৰে নেকি?\nপ্ৰণৱ কুমাৰ বৰ্মন: লিখাৰ বাবে মোৰ কোনো নিৰ্দিষ্ট সময় নাই|\nফটাঢোল: অজস্ৰ ল’ৰা-ছোৱালীয়ে এতিয়া ফেচবুকত কবিতা লিখে, আপুনি কেতিয়াবা পঢ়েনে এনে কবিতা? ইয়াৰ মাজত কেতিয়াবা প্ৰচুৰ সম্ভাৱনা দেখে নেকি, নে বিৰক্ত বোধ কৰে?\nপ্ৰণৱ কুমাৰ বৰ্মন: মই ফেচবুকৰ কবিতা পঢ়োঁ| কিছুমানত প্ৰচুৰ সম্ভাৱনা আছে আৰু কিছুমানে নিলিখিলেও কাৰো একো ক্ষতি নহয়|\nফটাঢোল: ‘সাহিত্য চৰ্চাক জীৱন’ কৰিবলৈ আগবঢ়া নতুন লেখক-লেখিকাসকলে কোনকেইটা কথাক সৰ্বাধিক গুৰুত্ব দিয়া ভাল?\nপ্ৰণৱ কুমাৰ বৰ্মন: নতুনত্বৰ সন্ধান, গভীৰ-বিশাল অধ্যয়ণ আৰু ‘প্ৰমোচন’।\nফটাঢোল: আপোনাৰ প্ৰেমৰ কবিতাসমূহক পাঠকে সৰ্বাধিক গুৰুত্ব দিয়াৰ ফলত আপোনাৰ প্ৰতিবাদৰ বা বিদ্ৰোহৰ কবিতাবোৰ অৱহেলিত হৈ ৰোৱা বুলি আপোনাৰ অনুভৱ হয় নেকি?\nপ্ৰণৱ কুমাৰ বৰ্মন: প্ৰেম সভ্যতাৰ সৰ্বোত্তম আৱিষ্কাৰ – মহত্তম অনুভূতি| প্ৰেম চিৰন্তন| প্ৰতিবাদ পেৰেষ্ট্ৰাইকাৰ নিচিনা|\nফটাঢোল: “কবিসকল এখন স্বপ্নলোকত বাস কৰি থাকে, বাস্তৱৰ সৈতে তেওঁলোকৰ বহুযোজন দূৰত্ব।” এই কথা সঁচানে?\nপ্ৰণৱ কুমাৰ বৰ্মন: দুৰ্দান্ত মিছা কথা| আধুনিক কালত তেনে কোনো সৌভাগ্যৱান কবি আছে বুলি নাভাবোঁ- যিয়ে নিজৰ স্বপ্নলোকত বাস কৰিব পাৰিছে বা পাৰিব|\nধৈ জিন্দেগী – বৰ্ণালী আম্ফি মান্তা »\nপ্ৰিয় কবিৰ সাক্ষাৎকাৰ পঢ়ি আপ্লুত হলো।\nপ্ৰণৱ কুমাৰ বৰ্মণৰ কবিতা পঢ়ি ভাল লাগে ।\nতেখেত ৰ বিষয়ে জানিব ৈল পাই ভাল লাগিল ।\nকবিৰ আদৰ্শ আৰু জীৱন সম্বন্ধীয় ধাৰণাবোৰ জানিবলৈ পাই ভাল লাগিল।\nউত্তৰ বোৰো কবিতা যেন লাগিছে…\nভাল ভাল কবিতা পঢ়ো। আজি ভাল লগা কবি জনক পঢ়িলোঁ । সুন্দৰ সাক্ষাৎকাৰ।👌🏽👌🏽👌🏽👍🏽👍🏽👍🏽\nপ্ৰিয় কবিজনৰ বিষয়ে জানিব পাৰি ভাল লাগিল ।\nপ্রিয় কবিৰ মনৰ কথা। খুব ভাল লাগিল।\nমোৰ অন্যতম প্ৰিয় কবি গৰাকীৰ সাক্ষাৎকাৰ টি পঢ়িবলৈ পাই অতিশয় শুখী ৷\nমোৰ ভাল লগা কবি গৰাকীৰ মনৰ কথা জানিব পাৰি ভাল লাগিল।\nপ্ৰণৱ দাৰ সাক্ষাৎকাৰটো ভাল লাগিল। প্ৰণৱ দাৰ সৃষ্টিৰ বহুমাত্ৰিক দিশটো তেখেতৰ সৃষ্টিৰ ভিতৰত সমালোচকে কেৱল ৰোমান্টিক কবিতাৰ চৰ্চা কৰা বাবে যেন কৰবাত লুকাই আছে।\nপ্ৰণৱ দাৰ উপন্যাস আৰু নাটকসমূহো তেখেতৰ সৃষ্টিৰ সুন্দৰ প্ৰকাশ।\nপ্রিয় কবিজনৰ সাক্ষাৎকাৰটো পঢ়ি ভাল লাগিল।\nপ্ৰিয় কবিজনৰ নামত এষাৰি —\nমোৰ কবিতাৰ আৰঁত মাথোঁ\nআপোনাৰ লিখনিয়ে যোগোৱা উৎসাহ।\nভাল লাগিল প্ৰিয় কবিজনৰ সাক্ষাৎকাৰটো পঢ়ি ।


কঠোৰ গুৱাহাটী পৌৰনিগম: লেতেৰা কৰিলে শাস্তি, খবৰ দিওতালৈ পুৰস্কাৰ -\nHomeআঞ্চলিককঠোৰ গুৱাহাটী পৌৰনিগম: লেতেৰা কৰিলে শাস্তি, খবৰ দিওতালৈ পুৰস্কাৰ\nকঠোৰ গুৱাহাটী পৌৰনিগম: লেতেৰা কৰিলে শাস্তি, খবৰ দিওতালৈ পুৰস্কাৰ\nগুৱাহাটী: সুন্দৰকৈ সজাই তোলা চহৰখন একাংশ লোকৰ কাণ্ডজ্ঞানহীনতাৰ বাবেই লজ্জিত হ’ব লগা হয়৷ তামুলৰ পিক, বিভিন্ন পোষ্টাৰেৰে এসপ্তাহৰ ভিতৰতে ভৰাই তোলে আটকধুনীয়াকৈ সজাই তোলা ৰাজহুৱা স্থানসমূহ৷ গুৱাহাটী মহানগৰীত মুকলি কৰা উৰণীয়া সেতুসমূহ ভৰি পৰিছে পিক আৰু পোষ্টাৰেৰে৷ বহু শিল্পীয়ে কৰা অহৰহ প্ৰচেষ্টাত নিকৃষ্ট মানসিকতাৰ কাৰু-কাৰ্যক নিয়ন্ত্ৰণৰ বাবে গুৱাহাটী পৌৰ নিগমে ল’ব কিছু ব্যৱস্থা৷ আজি পৌৰনিগমৰৰ আয়ুক্ত দেৱাশিস শৰ্মাই এক সংবাদমেলযোগে জানিবলৈ দিয়ে এই কথা৷\nসংবাদমেলযোগে তেওঁ কয় যে, গুৱাহাটী মহানগৰ চাফ-চিকুণকৈ ৰাখিবলৈ জিএমচিয়ে সদায় চেষ্টা কৰি আহিছে৷ কিন্তু এচাম কাণ্ডজ্ঞানহীন লোকে পোষ্টাৰ লগাই আৰু পিক পেলাই কদৰ্যময় কৰি পেলায়৷ আজিৰেপৰা গুৱাহাটীৰ ভিতৰত যদি অবৈধভাৱে পোষ্টাৰ লগাই, তেন্তে জিএমচিৰ এক্টৰ জৰিয়তে ব্যৱস্থা গ্ৰহণ কৰা হ’ব বুলি জানিবলৈ দিয়ে৷\nকোনো লোকে যদি গুৱাহাটীৰ ভিতৰত পৌৰ নিগমৰ অনুমতি নোলোৱাকৈ পোষ্টাৰ লগোৱা দেখে তেন্তে জিএমচিৰ তলত ফ্ৰি নম্বৰত ফটো তুলি দিবলৈ আহ্বান জিএমচিৰ আয়ুক্তৰ। লগতে যিসকল সচেতন ব্যক্তিয়ে এনে ফটো পথাব তেওঁলোকক ১০০০ টকাকৈ পুৰস্কৃত কৰিব জিএমচিয়ে৷\nইয়াৰ উপৰি নতুন উৰণীয়া সেতুত জন্মদিন উদযাপন কৰি সামাজিক মাধ্যমত দিয়া মহিলাগৰাকীৰ বিৰুদ্ধে জিএমচিয়ে ব্যৱস্থা গ্ৰহণ কৰিব৷ যদিহে মহিলাগৰাকীৰ বিৰুদ্ধে কোনো ব্যক্তিয়ে আৰক্ষী থানাত গোচৰ দিয়ে৷\nGMC ৰ এই নম্বৰকেইটাত গুৱাহাটীত কোনো লোকে পিকুৱা অথবা লেতেৰা কৰাৰ ফটো পথাব পাৰিব।ফটো পথোৱা ব্যক্তিক GMC ৰ ফালৰ পৰা ১০০০ টকাকৈ পুৰস্কৃত কৰা হব৷ বৰ্তমান যি সমূহ ঠাইত পোষ্টাৰ লগোৱা আছে সেই সমূহ আতঁৰাই নিবলৈ ১৫ দিনৰ সময়সীমা দিছে৷ গুৱাহাটীত ব্যক্তিগত হাস্পতালৰ বিৰুদ্ধে যি অভিযান চলিছে সেই অভিযান চলি যাব আৰু পৌৰ নিগমে পাবলগীয়া ৰাজহ সংগ্ৰহ কৰিব৷\nPrevious articleগীতাশ্ৰীৰ জীৱনৰ গীত, ভূগোলত মাষ্টাৰ্ছ কৰি কিয় মাটি কাটিব খোজে তেওঁ?\nNext articleৰোহিত নহয়, কোহলীয়েই অধিনায়ক! কাৰ কাৰ সমৰ্থন লাভ কৰিলে বিৰাটে?


প্ৰধানমন্ত্ৰীয়ে নিলাম কৰিলে অলিম্পিয়ানৰ উপহাৰ! সৰ্বাধিক মূল্য লাভলিনাৰ বক্সিং গ্ল’ভছৰ – Pratham Khabar\nঘৰ/খেল/প্ৰধানমন্ত্ৰীয়ে নিলাম কৰিলে অলিম্পিয়ানৰ উপহাৰ! সৰ্বাধিক মূল্য লাভলিনাৰ বক্সিং গ্ল’ভছৰ\nএমাহযোৰি চলিব এই নিলাম প্ৰক্ৰিয়া\n0 151 এক মিনিটতকৈ কম\nদেশৰ সাংস্কৃতি মন্ত্ৰালয়ে আয়োজন কৰিছে ই-নিলাম। ছেপ্টেম্বৰৰ পৰা প্ৰধানমন্ত্ৰীয়ে লাভ কৰা উপহাৰ আৰু স্মৰণিকাসমূহৰ ই-নিলামৰ আয়োজন কৰা হৈছে। ই-নিলামত টকিঅ’ অলিম্পিক আৰু পেৰালিম্পিক খেলুৱৈসকলৰ হাতমোজা, ৰেকেট আৰু অন্যান্য সামগ্ৰীও সামৰি লোৱা হৈছে।\nএমাহযোৰি চলিব এই নিলাম প্ৰক্ৰিয়া। ই-নিলামৰ পৰা পোৱা ধন প্ৰদান কৰা হ’ব নমামি গঙ্গা মিছনক।\nই-নিলামত অসমৰ বক্সাৰ লাভলিনাৰ বক্সিং গ্ল’ভছ যোৰৰ নিবিদা সৰ্বাধিক। এতিয়ালে ১০কোটি অতিক্ৰম কৰিছে গ্ল’ভছ যোৰৰ নিবিদাই।\nখেলুৱৈসকলৰ অটোগ্ৰাফ ফ্ৰেমৰ বাবে নিবিদাও এক কোটি অতিক্ৰম কৰিছে।\nAssam Auction Boxer Lovlina Gloves News Time Assam Player PM Pratham Khabar\n৭০ বছৰ গৰকিলে বিশিষ্ট অভিনেত্ৰী শ্বাবানা আজমীয়ে


এতিয়া বজাৰতে পাব কৃষি বিভাগৰ অনুদান! কিন্তু কোনে দিব... VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএতিয়া বজাৰতে পাব কৃষি বিভাগৰ অনুদান! কিন্তু কোনে দিব… VIDEO\nডিজিটেল সংবাদ, কামপুৰঃ কৃষি বিভাগৰ অনুদান লাগে নেকি। ৰাঙলু বজাৰলৈ আহক। ৰাঙলু বজাৰত বিক্ৰী হৈছে মুখ্যমন্ত্ৰীৰ সা সজুলি যোজনাৰ আবেদন ফৰ্ম। পাঁচশ টকা দিয়ক অনুদানৰ ফৰ্ম লওঁক। নগাঁৱৰ পাচলি খেতিৰ বাবে বিখ্যাত ৰাঙলু ননৈ এলেকাত মুখ্যমন্ত্ৰী সা-সজুলি যোজনাৰ বৃহৎ বজাৰ মেলাৰ অভিযোগ উঠিছে গ্ৰামসেৱক ৰজত বৰাৰ বিৰুদ্ধে।\nমুখ্যমন্ত্ৰী কৃষি সা-সজুলি যোজনা আঁচনিৰ নামত নগাঁৱৰ কৃষি বিভাগত চলিছে ব্যাপক লুণ্ঠন। আঁচনিৰ হিতাধিকাৰী নিৰ্বাচনৰ নামত কৃষকৰ পৰা ধন সংগ্ৰহৰ অভিযোগ উঠিছে গ্ৰামসেৱক ৰজত বৰাৰ বিৰুদ্ধে।\nআঁচনিখনৰ জৰিয়তে কৃষকক কৃষি সজুলি কিনিবৰ বাবে পাঁচ হাজাৰ টকাকৈ কৃষি বিভাগৰ পৰা দিয়া হয় যদিও নগাঁৱৰ ৰাঙলু ননৈ এলেকাৰ গ্ৰামসেৱক ৰজত বৰাই কৃষক পৰা পাঁচশ কৈ টকা সংগ্ৰহ কৰাৰ অভিযোগ উঠিছে। এইক্ষেত্ৰত গ্ৰাম সেৱক জনে কোনো পঞ্চায়ত সভাপতিৰ লগত কোনো ধৰণৰ যোগাযোগ নকৰাকৈ হিতাধিকাৰী নিৰ্বাচন কৰাৰো অভিযোগ উঠিছে।\nউল্লেখ্য যে, মুখ্যমন্ত্ৰী সৰ্বানন্দ সোণোৱালে দুৰ্নীতিৰ বিৰুদ্ধে শূণ্য সহনশীলতাৰ কথা কৈ সময়তে কৃষকৰ বাবে থকা আঁচনিৰ বাবদ ধন সংগ্ৰহ কৰা এইজন গ্ৰামসেৱকৰ বিৰুদ্ধ এক তদন্ত কৰি ব্যৱস্থা লোৱাৰ বাবে দাবী জনাইছে কৃষকসকলে।\nলিডুত ডাম্পাৰ চালকৰ দৌৰাত্ম, যুৱ ছাত্ৰ পৰিষদৰ প্ৰতিবাদ